FAM Ge Mi Aharu Ge Congress Ves Sihru! Vote Ves Olhuvaali!\nއެފްއޭއެމްގެ ކޮންގްރެސްއެއްގެ ތެރެއިން: ފޮޓޯ ހަފްތާ\nއެފްއޭއެމް ގެ މި އަހަރުގެ ކޮންގްރެސް ވެސް ސިއްރު! ވޯޓް ވެސް އޮޅުވާލި!\n09 ޖޫން 2022 - 14:53:34\nއެފް.އޭ.އޭމް ގެ6ޖޫން 2022 ގެ އޯޑިނަރީ ކޮންގްރެސްވެސް ވެގެންދިޔައީ ސިއްރު ކޮންގްރެސްއަކަށެވެ. އަދި ވޯޓުވެސް އޮޅުވާލި ކޮންގްރެސްއަކަށެވެ.\nކޮންގްރެސްގައި 44 ވޯޓް އޮންނަކަމަށް ހިންގާ ގަވާއިދުގެ 22 ވަނަ މާއްދާއިގައި ބުނިނަމަވެސް، އަސްލު ވޯޓްގެ އަދަދަކީ 35 އެވެ. އެއީ، 10 ވަނަ މާއްދާގައި ބަޔާންކޮށް، 22 ވަނަ މާއްދާގައި ތަފްސީލްކޮށްދީފައިވާ މާލޭގެ އެއްވަނަ ޑިވިޒަންގެ 8 ކްލަބަށް، ކޮންމެ ކްލަބަކަށް2ވޯޓާއި، ދެވަނަ ޑިވިޒަންގެ 10 ކްލަބަށް، ކޮންމެ ކްލަބަކަށް އެއްވޯޓާއި، ރާއްޖެ9ޒޯނަށް ބަހާ، ކޮންމެ ޒޯނަކަށް އެއް ވޯޓްގެ މަގުން، ޖުމްލަ 35 ވޯޓެވެ.\nމުޅި ކޮންގްރެސްގައި 35 ވޯޓް އޮތްއިރު، ވޯޓުލުމުގެ ހައްގު ނުލިބޭ ފަސްދޮޅަސް އެއް ކްލަބް އެބައޮތެވެ. އެއީ، ޕްރެމިއަރ ލީގް ކޮލިފިކޭޝަންގައި މިއަހަރު ބައިވެރިވެފައިވާ "ރާއްޖެތެރޭގެ" ކްލަބްތަކެވެ. މި 61 ކްލަބްގެ ފަރާތުން ވޯޓުލާން ލިބެނީ9މަންދޫބަކަށެވެ. ވޯޓު ލާ މަންދޫބެއް ނޭންގެއެވެ. ފަސްދޮޅަސް އެއް ކްލަބް، ނުވަޒޯނަށް ބަހާލީމާ، "ރާއްޖެތެރޭގެ" ކްލަބަކަށް ޖެހެނީ ވޯޓެއްގެ ހަބައިކުޅަ އެއްބައެވެ. ރަށު ކްލަބް ނަމުގައި ވޯޓު ލަނީ ކާކުކަމެއް ނޭނގެއެވެ. ވޯޓާސް ލިސްޓް އޮތީ ސިއްރުކޮށްފައެވެ.\nއެފްއޭއެމްގެ ކޮންގްރެސް ތެރެއިން\n"ރާއްޖެތެރެއަށް" ވޯޓުގެ ބައިކުޅަބައި!\nފަސްދޮޅަސް އެއް ކަލްބް، ނުވަޒޯނުގެ ރޭޓުން، ކޮންމެ ޒޯނަކަށް އެއްވޯޓުގެ މަގުން ގުނާލީމާ، "ރާއްޖެތެރޭގެ" ކްލަބަކަށް ޖެހެނީ ވޯޓެއްގެ ހަތްބައިކުޅަ އެއްބައެވެ. މިހެން މިކަން އޮންނަ ސަބަބާއިިމެދު ފިކުރުކޮށްލުމަލީ ކޮންގްރެސްއެއް ނިމިގެންދާއިރު ބޭނުންތެރިކަމެކެވެ. ފަހުގެ ތާރީހަށް ނަޒަރުހިންގާލުމުން އެތައް ކަމެއް ސާފުވާނެއެވެ.\nއެފް.އޭ.އެމް ގެ އިންތިހާބަކީ، އުދޭ ސައްދާމް ހުސެއިން ގެ އިރާގް އެފް.އޭ އާއި ދާދި އެކުއެކީ، 2008 ވަނަ އަހަރު، ސަސްޕެންޝަންގެ ބިރުދައްކައިގެން އިންތިހާބުކުރުވަންޖެހުނު، ދުނިޔޭގެ މަދު އެސޯސިއޭޝަންގެތެރެއިން އެސޯސިއޭޝަނެކެވެ. ފީފާ އިން ރާއްޖޭގެ އެފް.އޭ އިންތިހާބު މަޖުބޫރުކުރަންޖެހުނީ 2005 ވަނައަހަރުގެ އެޖަމިއްޔާގެ ޑެޑްލައިނަށް، އިހްތިރާމްނުކޮށް "ފޫކެހުމުން" ނެވެ. ފީފާއިން، މީގެ 14 އަހަރު ކުރިން ގަދަކަމުން އިންތިހާބު ކުރުވިނަމަވެސް، ފުޓުބޯޅައަށް އެއްވެސް ހެޔޮ ބަދަލެއް އައިސްފައެއް ނުވެއެވެ. ފުޓުބޯޅައާއި ޖެހުނީމާ، މިހާރުގެ "ޑިމޮކްރެޓިކް" ސަރުކާރުންވެސް، އަދި ކިޔެއްތަ، ރައްޔިތުންގެ މަޖިލިހުންވެސް، ރަށު ކްލަބަށް ވޯޓުލުމުގެ ހައްގު ކަށަވަރުކޮށްދެވިފައެއް ނުވެއެވެ. ފެންނަނީ، ޑިމޮކްރަސީގެ ރޫހާއި ހިލާފަށް "ގޮނޑިކޮއްކޮ" އެސޯސިއޭޝަނެއް ދަމަހައްޓަން ސަރުކާރުންވެސް ބޭނުންވެގެން އުޅޭތަނެވެ.\nފީފާ އިން ސަސްޕެންޝަންގެ ބިރުދައްކައިގެން، އިންތިހާބު މަޖުބޫރުކުރުވުމުން، 2008 ގައި އަސާސީ ގަވާއިދެއް ހަދަން މަޖުބޫރުވިއެވެ. އަދި، އޭރުއޮތް، ޖަމިއްޔާތަކާބެހޭ ގާނޫނު 2003/1 ގެދަށުން އިންތިހާބު ކަށަވަރު ކުރެވޭ ކްލަބެއްވެސް އޮތްކަމުގެ ހެއްކެއް ނުދެއްކުނެވެ. ކްލަބްތައް ޑިމޮކްރެޓިކް އުސޫލަށް ހިންގުމަކީ، އެއިރުވެސް އަދި މިއަދުވެސް ސަރުކާރުން ހިޔްވަރުދޭކަމެއް ކަމަކަށް ނުފެނެއެެވެ. ވީމާ، ސަސްޕެންޝަންގެ ބިރަށް، އެންމެފަހުން މަޖުބޫރުވީ، އިންތިހާބު ކަށަވަރުނުކުރެވޭމާލޭ ކްލަބްތަކުގެ ނަމުގައި ވޯޓުދީ، ދެލޯ މަރާ، އެކަން ނިންމާލާށެވެ. އެފް.އޭ.އެމް ގެ ކޮންގްރެސް މިއަދުވެސް ރަމްޒުކޮށްދެނީ މިހަގީގަތެވެ. މާލޭގެ އަށްކްލަބުން "ގައުމީ ޖަމިއްޔާއެއް" ހިންގާތަނެވެ.\nއެފް.އޭ.އެމް އިންތިހާބު ކުރިފަހުން ސާދަ އަހަރު ވެއްޖެއެވެ. އެހެންނަމަވެސް، ރަށުކްލަބަކަށް ވޯޓްލުމުގެ ހައްގާއިއެކު ބޯހިއްލާލެވޭ ފުރުސޮތެއް ނުދެއެވެ. އެހެންނަމަވެސް، މީގެ ތިރީސް ހަ އަހަރުކުރީން، 1986 ން ފެށިގެން، އަތޮޅުފެންވަރުގައި ރަސްމީ މުބާރާތް ކުޅެން ފަށައިފިއެވެ. އެހެންނަމަވެސް މާލޭގެ ކްލަބްތަކެކޭ އެއްހަމައިން އަތޮޅުތަކުގެ ކްލަބްތަކަށް ވޯޓްލުމުގެ ހައްގު ހޯދައިދޭކަށް އެސޯސިއޭޝަނަކުންވެސް، ސަރުކާރަކުންވެސް އުޅޭތަނެއް ނުފެނެއެވެ.\nއަންހެން ކުޅުންތެރިންގެ ވޯޓު އުނިކޮށްފި\nއެސޯސިއޭޝަންގެ ކަންކަން ހުރީ ވަރަށްވެސް ދެރަވަރުކޮށެވެ. 2016 ވަނަ އަހަރު ފާސްކުރި ހިންގާ ގަވާއިދުން އަންހެން ކުޅުންތެރިންނާއި، ރެފްރީންނާއި، ކޯޗުން ފަދަ "އިންޓަރެސްޓް ގްރޫޕް" ތަކަށް ދީފައިއޮތް ނުވަ ވޯޓް ވަނީ އުނިކޮށްފައެވެ. ވޯޓް އުނިކޮށްފައިވަނީ 2020 ގެ ކޯވިޑް ލޮކްޑައުންގެ ސިއްރު ކޮންގްރެސްއިން ނެވެެ. ވީމާ ކޮންގްރެސްގައި މިހާރު އޮތީ އެންމެ 35 ވޯޓެވެ. ސާޅީސް ހަތަރު ވޯޓެއް ނޫނެވެ.\nމީގެ ދެ އަހަރުކުރިން މި ވޯޓްތައް ނައްތާލާފައިވަނީވެސް ސިއްރުން ނެވެ. އާދެ، ސިއްރުކުރުމުގެ ބޭނުމުގައި މިފަދަކަންކަން ޔައުމިއްޔާވެސް ނުކުރަނީ ތާއެވެ! އެންމެ ފަހުން، މިއަހަރުގެ ކޮންގްރެސް ފެށުނުއިރު، މި ގްރޫޕްތަކުގެ ނަންތައް ހިންގާ ގަވާއިދުން އުނިކޮށްފައިވީނަމަވެސް، ވޯޓުގެ އަދަދު އޮތީ "އެޑީޓް" ކުރަން ހަނދާންނެތި ނުކުރެވިފައެވެ. ވޯޓް އަދަދަކީ ހަމަ 44 ކަމުގައެވެ. އެހެންވީމާ، މިދިޔަ ހަތަރު އަހަރު ހިންގާގަވާއިދު ކިޔާލި މީހަކުވެސް އެސޯސިއޭޝަންގައި ނެތީތާއެވެ. ރައީސް ބައްސާމް އަދީލް ޖަލީލްގެ ރިޔާސަތުގައި، ޑިމޮކްރެޓިކް ހައްގުތައް ރައްކާކޮށްދީ، ލިޔެކިޔުން ބެލެހެއްޓުމުގެ މިންވަރާއި ފެންވަރު، މި ކޮންގްރެސްއިން އަނެއްކާވެސް ރަމްޒުކޮށްދެއްވައިފިއެވެ.\nފުޓްބޯލް އެސޯސިއޭޝަނަކީ ހިންގާގަވާއިދަށް އަމަލުކުރާ ޖަމާއަތަކަށް ނުވާތީވެ، މިހާރު ބެލެވެނީ، އެފް.އޭ.އެމް ވެސް އޮތީ ވެންޓިލޭޓަރ ޒަމާނުގެ "ނިޔު ނޯމަލް" ގައިކަމަށެވެ. ވެންޓިލޭޓަރުގެ ފައިސާކޮޅު ގެއްލުނުގޮތަށް،9ޒޯންގެ ބައިކުޅަ ބައި ވޯޓްވެސް ގެއްލުނީއެވެ. އިންޓަރެއްސްޓް ގްރޫޕަކަށް ވޯޓެއްގެ މަގުން ދިންއިރު އަންހެނުން ބާރުވެރިކުރުވަން އަހަންމިއްޔަތުކަން ދިނުމުގެ ގޮތުން2ވޯޓް ދީފައިވެއެވެ. އެހެންމަވެސް އަންހެންކުޅުންތެރިންގެ ދެވޯޓާއިއެކު، ރެފްރީންނާއި، ކޯޗުންނަށްވެސް ކުރީންއޮތް ވޯޓުކޮޅުވެސް، ވެންޓިލޭޓަރު ފައިސާއާއި އެއްގޮތަށް ގެއްލި ދިޔައީއެވެ. ރައީސް ބައްސާމް ވިދާޅުވަނީ ފުޓުބޯޅަިއގެ މުސްތަގްބަލް އުޖާލާކަމަށެވެ.\nއެފްއޭއެމްގެ ރައީސް ބައްސާމް އަދި ކުޅިވަރު ވަޒީރު މަހްލޫފު\nސެކްޓްރީ ޖެނެރަލްއާއި، ހިންގާކޮމިޓީއާއި، އެސޯސިއޭޝަންގެ "ލޯޔަރުން" ނަކީ މިފަދަ ކަންކަމަށް ކޮށި، އަދި ނާގާބިލް ބައެއްގޮތުގައި ސިފަކޮށްދީފިއެވެ. އެސޯސިއޭޝަންތަކުގެ މައްޗަށް ބަލަން އައްޔަންކޮށްފައި ހުންނެވި ސްޕޯޓްސް ކޮމިޝަނަރުގެ އޮފީހުން ހިންގާގަވާއިދު "ފާސް" ކުރެއްވިއިރުވެސް، މިކަން ފާހަގަކުރެވިފައިނެތުމަކީ ވެންޓިލޭޓަރުގެ ޒަމާނުގައި، ކުޅިވަރުގެ ދާއިރާގެ "ނިޔު ނޯމަލް" ކަމުގައި ވެ ނިމުނީއެވެ.\nއެފް.އޭ.އެމް ގެ ހިންގާ ގަވާއިދުގެ 21 ވަނަ މާއްދާގައި ބުނަނީ، "ކޮންގްރެސް އަކީ، އެފް.އޭ.އެމް ގެ ހުރިހާ މެމްބަރުން ތަމްސީލްކުރާ މަންދޫބުން ހާޒިރުވެ، ގަވާއިދުން ބައްދަލުވާ" ޖަލްސާއެއް ކަމަށެވެ. އަދި "މީގެން ރަމްޒުކޮށްދެނީ އެފް.އޭ.އެމް ގެއެންމެ އިސް ގާނޫނު ހަދާ އިދާރާއެވެ. އެފް.އޭ.އެމް ގެ ނިންމުންތައް ނިންމުމުގެ ބާރު ލިބިގެންވަނީ ގަވާއިދުން ބޭއްވޭ ކޮންގްރެސްއަކުންނެވެ". ކޮންމެއަކަސް، ކޮންގްރެސް އޮތީ ސިއްރުކޮށްފައެވެ. ކޮންގްރެސްގެ ތާރީހް، 45 ދުވަސްކުރިން މެމްބަރުންނަށް ލިޔުމަކުން އަންގަން ޖެހޭކަމަށް ހިންގާގަވާއިދުގެ 27 ވަނަ މާއްދާގެ2ގައި ބުނެއެވެ. ނޫސްވެރިންނަށް ކޮންގްރެސް އޮތްކަން އެގުނީ އެދުވަހު މެންދުރު އެވެ. މިގޮތަށް ކޮންގްރެސް ސިއްރުކުރުމަކީ އެފް.އޭ.އެމް ގެ އާއްމު ކަމަކެވެ.\nކޮންގްރެސް ހުޅުވުމަށްފަހު ކުޑަ ވަގުތުކޮޅަކަށް ނޫސްވެރިންވައްދާ އެންމެ ފަނަރަ މިނިޓަށްފަހު އަވަހަށް ބޭރުކޮށްލިއެވެ. އެފް.އޭ.އެމް ގެ ކޮންގްރެސްއަށް ގަޑިއެއްހާއިރުވެސް ނުނަގައެވެ. ކޮންގްރެސް މިބާއްވަނީ ހިންގާގަވާއިދާއި އެއްގޮތަށް ކަމަށް ގަރާރެއް ފާސްކުރެއެވެ. ވޯޓްލުމުގެ ހައްގު ދީފައިވާ 27 ކްލަބްގެތެރެއިން 13 ކްލަބް ހާޒިރުވިކަން އިއުލާނުކޮށް، ކޯރަމް ލިބުނީކަމަށް ކަނޑައަޅާ ކޮންގްރެސް ފެށިއެވެ. ހާޒިރުވެ ތިބި 13 ކްލަބްގެތެރެއިން އަށް ކްލަބަކީ، ކްލަބަކަށް2ވޯޓްލިބޭ އެއްވަަޑިވިޒަންގެ އަށް ކްލަބްތައް ކަމަށް ބަލަމާތޯއެވެ. އެއީ 16 މަންދޫބުންކަމުގައި ބަލާ، ދެންތިބި ފަސް ކްލަބްގެ ކޮންމެ ކްލަބެއްގެ އެއް ވޯޓާއިއެކު 21 މަންްދޫބުން ހިމަނާ ކޮންގްރެސް ކުރިއަށް ގެންދިޔައެވެ. މަންދޫބުންގެ ތަފްސީލް ލިސްޓެއް ހާމަނުކުރާހާހިނދު، ކޮންގްރެސްގެ ކޯރަމް ހަމަވާކަމާމެދު ސުވާލު އުފެއްދޭނެ ޖާގަ އެބައޮތެވެ. އަދި ވޯޓް އޮޅުވާލިކަމުގެ ތުހުމަތު ކުރާނެ ޖާގަވެސް އެބަ އޮތެވެ.\nކޮންގްރެސް އެކުލެވޭ 27 ކްލަބްގެތެރެއިން ޖަލްސާގައި ތިބީ އެންމެ 13 ކްލަބަވެ. 14 ކްލަބް ނެތެވެ. ކްލަބްގެ އަދަދުންނަމަ، މެޒޯރިޓީ ކްލަބްތައް ތިބީ މިކޮންގްރެސްއިން ބޭރުގައެވެ. ކޮންގްރެސްގައި ހާޒުރެވެއެއް ނެތެވެެ. ހާއްސަ ގޮތެއްގައި ފާހަގަކުރެވުނީ ރަށު ކްލަބް ތަމްސީލްކުރާ ޒޯންތަކުގެ މަންދޫބުން ނެތް ކަމެވެ. އެވެރިންނަށް ދައުވަތު ފޮނިވިކަމެއް ނޭނގެއެވެ. ރާއްޖެތެރޭގެ ކްލަބަކަށް ލިބޭ7ބައިކުޅަ އެއްބައި ވޯޓުގެ ބައިކުޅަބައިވެސް ކޮންގްރެސްގައި ނެތެވެ. ނުވަ ޒޯން މަންދޫބުންނަކީ، ކޮންގޮތަކަށް ހޮވާ ކޮން ބައެއްކަން އެނގޭ މީހަކުވެސް ނެތެވެ.\nކޮންގްރެސްއަށްފަހު އެސޯސިއޭޝަންގެ ރައީސް ވިދާޅުވީ ހަފްތާއެއްގެ ތެރޭ ފައިސާގެ ދަތިކަން ނައްތާލެވޭނެކަމަށެވެ. އަދި ކޮންގްރެސްގެކުރިން، ރައީސް ބައްސާމް، ރައީސުލްޖުމްހޫރިއްޔާއާއި ބައްދަލުކުރައްވާ ފޮޓޮއެްއްވެސް ފައުޅުކުރެއްވިއެވެ. އުމްރާނީ ތަރައްގީއަށް ކަޑަޖަހާ ޝަގާފަތުގެ ވާރުތަވެރިން، ކޮންގްރެސް ވޯޓާ ދިމާކޮށް، މިފަދަ އުޖާލާ ހަބަރުތައް އަބަދުވެސް ދެއްވައެވެ. ވިކްޓްރީ އާއި ނިޔުރޭޑިއަންޓްގެ ސަސްޕެންޝަން އުވާލުމުގެ ފެހި ސިގްނަލް ފިޔަވާ ކޮންގްރެސްއިން ވީކަމެއް ނެތެވެ. އަށްޑިހަވަރަކަށް މިލިއަން ރުފިޔާގެ ބަޖެޓެއްް ފާސްކުރިއިރު، ދެބައިކުޅައެއްބައި އޮތީ ސްޕޮންސަރޝިޕުން ހޯދާގޮތަށެވެ. ސަރުކާރުން ދޭ ގްރާންޓަ ފައިސާއަކީ އެންމެ 3.7 މިލިއަން ރުފިޔާއެވެ! ކޮންގްރެސްގެ ނިވަލުގައި ކްލަބް ފުޓުބޯޅަ ޝަގާފަތަށް އައު ވިސްނުމެއްވެސް ތައާރަފް ވެއްޖެއެވެ. އެއީ ރަށްރަށަކީ، މާލޭގެ މޮޅު ކްލަބްތަކް ކޭމްޕް ޖެހުމުގެ ހިދުމަތްދޭ ބައެއްގެ ގޮތުގައި ދެކެންފެށުމެވެ!\nއެފްއޭއެމުން ކްލަބުތަކަށް ފައިސާ ނުދެނީތަ؟


Raees Yameen Ge Shareeathu Ge Adu Ehumeh Maadhamaa - Vaguthu\nރައީސް ޔާމީންގެ ޝަރީއަތުގެ އަޑުއެހުމެއް މާދަމާ\nއިދިކޮޅު ކޯލިޝަންގެ ލީޑަރު، ކުރީގެ ރައީސް އަބްދުﷲ ޔާމީންގެ މައްޗަށް ކުރާ މަނީ ލޯންޑަރިންގެ ދައުވާ އާއި ރިޝްވަތު ގަބޫލު ކުރުމުގެ ދައުވާގެ ޝަރީއަތުގެ އަޑުއެހުމެއް މާދަމާއަށް ތާވަލުކޮށްފިއެވެ.\nކްރިމިނަލް ކޯޓުގެ މާދަމާގެ ތާވަލުގައިވާ ގޮތުން، ރައީސް ޔާމީންގެ މައްޗަށް ކުރާ މި ދެ ދައުވާގެ ޝަރީއަތް އޮތީ މެންދުރުފަހު 2:00 ގައެވެ.\nއެންމެ ފަހުން މި ދެ ދައުވާގެ ޝަރީއަތުގައި ބޭއްވި އަޑުއެހުމުގައި ދައުލަތުގެ ފަރާތުން ވަނީ ރައީސް ޔާމީންގެ އާމްދަނީއާ ނުބައްދަލު ފައިސާއާއި މުދަލެއް ވާނަމަ. އެ ފައިސާއާއި މުލައެއް ދައުލަތަށް ނެގުމުގެ އަމުރެއް ނެރެދިނުމަށް އެދިފައެވެ. އަދި ރިޝްވަތުގެ ގޮތުގައި ރައީސް ޔާމީން ނެންގެވި ކަމަށް ތުހުމަތު ކުރާ 1.1 މިލިއަން ޑޮލަރު ވެސް ނެގުމުގެ އަމުރެއް ނެރެދިނުމަށް ވެސް ދައުލަތުން އެދުނެވެ.\nރައީސް ޔާމީންގެ މައްޗަށް ކުރާ ދެ ދައުވާއެއްގެ ޝަރީއަތް ކްރިމިނަލް ކޯޓުގައި ކުރިއަށްދާއިރު، އެމަނިކުފާނު މިހާރު ވެސް ގެންދަވަނީ މާފުށީ ޖަލުގައި ފަސް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. ކްރިމިނަލް ކޯޓުން އިއްވި އެ ހުކުމަށް ހައި ކޯޓުން ވެސް މިހާރު ވަނީ ތާއީދުކޮށްފައެވެ. އެ މައްސަލަ ރައީސް ޔާމީންގެ ފަރާތްޕުޅުން ސުޕްރީމް ކޯޓަށް ހުށަހަޅުއްވާނެ ކަމަށް އެމަނިކުފާނުގެ ގާނޫނީ ވަކީލުން ވިދާޅުވެފައިވެއެވެ.\nރައީސް ޔާމީންގެ މައްޗަށް ފަސް އަހަރުގެ ޖަލު ހުކުމެއް 28 ނޮވެމްބަރު 2018 ގައި އިއްވީ، އެމަނިކުފާނުގެ ވެރިކަމުގައި ހިނގި އެމްއެމްޕީއާރުސީގެ ބޮޑު ހިޔާނާތުގައި ހިމެނޭ ފައިސާގެ ތެރެއިން އެއް މިލިއަން ޑޮލަރު އެމަނިކުފާނުގެ އަމިއްލަފުޅު އެކައުންޓަށް ޖަމާކުރެއްވި ކަމަށް ތުހުމަތު ކުރާ މައްސަލައިގައެވެ. އެ ފައިސާއަކީ ގއ. މޮޑަވުލާ ކުއްޔަށް ދޫކޮށްގެން ދައުލަތަށް ލިބެން ޖެހޭ ފައިސާ ކަމަށް ދައުލަތުން ވިދާޅުވެއެވެ.\nޖެނުއަރީ 30, 2021 15:01\nނަޝީދު، ކަލެޔާވެސް މަރު އައިސް ބައްދަލު ކުރާނެ ކަން ހަނދާން ކުރައްޗޭ.\nއެދުވަހު ކަންހިނގިގޮތް ހަނދާން ނެތުނީތޯ\nއިންޑީޔާ މީހުން ޖަލަކައް ނުލެވޭ. އެމީހުންގެ ރަށައް ފޮނުވާލެވެނީ. ދިވެހިން ފަހުގެ ތާރީހެއްގަ އަޅުވެތި ވާނެ ވަރައް މިވަނީ. ދިވެހިންނެ ޤައުމާ ދޭތެރެ ވިސްނަވާ


2 Hafthaa Thereygai Israel Gai Bai Million Meehunah4Vana Dose Dheefi - Vaguthu\nއިސްރާއީލްގައި ކޮވިޑް-19 ވެކްސިންގެ ހަތަރު ވަނަަ ޑޯޒް މިހާތަނަށް ބައި މިލިއަން މީހުންނަށް ދީފައިވާ ކަމަށް އެގައުމުން ބުނެފިއެވެ.\nވެކްސިންގެ ހަތަރު ވަނަ ޑޯޒު ޖެހުމުން މީހާގެ ހަށިގަނޑަށް އަންނަ ބަދަލުތައް ބަލައި ދިރާސާ ކުރުމަށްފަހު މި ޑޯޒު އެގައުމުގައި ޖަހަން ފަށާފައިވަނީ މިދިޔަ އަހަރުގެ ޑިސެމްބަރު މަހުގެ 29 ވަނަ ދުވަހުއެވެ. އޭރު އެގައުމުގެ ހޮސްޕިޓަލުގައި މަސައްކަތް ކުރާ މުވައްޒަފުންނަށް ވަނީ ހަތަރު ވަނަ ޑޯޒު ދީފައެވެ.\nއެގައުމުގެ ބައި މިލިއަނަށްވުރެ ގިނަ މީހުން ވެކްސިންގެ ހަތަރު ވަނަ ޑޯޒު ފުރިހަމަ ކުރުމުން ބޮޑު ވަޒީރު ނަފްތަލީ ބެނެޓް ވަނީ އެޑޯޒު ޖެހި ހުރިހާ އެންމެންނަށް ޝުކުރު އަދާ ކޮށްފައެވެ.\n"އިސްރާއީލުގެ ވެކްސިން ޕްރޮގްރާމް މިވަނީ އިތުރު ހަރުފަތަކަށް ގެންދެވިފައި" އޭނާ ބުންޏެވެ.\nއިސްރާއީލުގައި ކޮވިޑް ވެކްސިންގެ ހަތަރު ވަނަ ޑޮޒެއް ދޭން ފަށާފައިވާއިރު، އެގައުމުން އިތުރު 23،477 މީހަކު މި ބައްޔަށް ފައްސިވެ ޖުމްލަ ބަލި ޖެހުނު މީހުންގެ އަދަދު ވަނީ 1,718,989 އަށް އަރާފައެވެ. އަދި އިތުރު ފަސް މީހަކު ބަލީގައި މަރުވެ ޖުމްލަ މަރުވި މީހުންގެ އަދަދު ވަނީ 8،298 އަށް ވެސް އަރާފައެވެ.\nއެގައުމުން މި ބަލި ޖެހުނު މީހުންގެ ތެރެއިން 1,462,522 މީހަކު ރަނގަޅުވެފައިވާއިރު، މިވަގުތު މި ބައްޔަށް ފައްސިވެފައިވަ ތިބީ 248,169 މީހެކެވެ. އޭގެ ތެރެއިން 317 މީހަކަށް ފަރުވާ ދެމުން އަންނަނީ ހޮސްޕިޓަލުގައި އެނދުމަތި ކޮށްގެންނެވެ.


Elizabeth Hurley Shaahy kaivenyyege inthizaarugai | Mihaaru\nއެލިަބަތު ހާލީ: އޭނާ ބުނީ ޕްރިންސް ހެރީ އާއި ބަތަލާ މެގަން މާކަލް ވަރަށް ގުޅޭ ކަމަށް.\nބަތަލާ މެގަން މާކަލް އިނގިރޭސި ޝާހީ އާއިލާއާ އެކަށީގެންވޭ: އެލިޒަބަތު ހާލީ\n20 ނޮވެމްބަރ 2016 - 06:17\nދެ މީހުންގެ ގުޅުން މިހާރު ވަނީ ކައިވެންޏަކާ ދިމާއަށް ވެސް މިސްރާބު ޖަހައިފި އެވެ.\nރިޕޯޓްތައް ބުނާ ގޮތުން މެގަން ވަނީ ދާދި ފަހުން ބަކިމްހަމް ޕެލަސްގައި ހެރީގެ ބައްޕާފުޅު، ޕްރިންސް ޗާލްސްއާ ވެސް ބައްދަލުކޮށްފަ އެވެ. އަދި ހެރީ އާއި މެގަންގެ ގުޅުމާ ދޭތެރޭ ރާނީ ވެސް ވެސް ވަރަށް ގަބޫލެވެ.\nއަނެއްކޮޅުން އެމެރިކާ އަށް ވަޑައިގެން ޕްރިންސް ހެރީ ވަނީ މެގަންގެ އާއިލާއާ ވެސް ބައްދަލުކުރައްވައިފަ އެވެ. އެހެންވެ ދެ ފަރާތުގެ އާއިލާ އިން ވެސް މި ގުޅުމާ ވަރަށް ރުހޭކަން މިހާރު މި ވަނީ ކަށަވަރުވެފަ އެވެ.\nނަމަވެސް މުޅި ދުނިޔެ ވަގުތުން ބެލި ޕްރިންސް ވިލިއަމާއި ކޭޓްގެ ޝާހީ ކައިވެންޏަށް ފަހު، ޕްރިންސް ހެރީ އާއި މެގަންގެ ޝާހީ ކައިވެނި ފެނިގެން ދާނީ ކޮން އިރަކުން ހެއްޔެވެ؟\nމިކަމާ ބެހޭ ގޮތުން ހޮލީވުޑްގެ މަޝްހޫރު ބަތަލާ އެލިޒަބަތު ހާލީ މިހާރު ވަނީ ވާހަކަ ދައްކައިފަ އެވެ.\nމެގަން އާއި އެލިޒަބަތަކީ އެއް ދާއިރާއެއްގައި މަސައްކަތްކުރާ ދެ މީހުންނަށްވާތީ، އެލިޒަބަތު ވަނީ ވަރަށް އަވަހަށް ޝާހީ ކައިވެންޏެއް ފެނިގެން ދާނެ ކަމަށް އުންމީދުކުރާ ކަމަށް ބުނެފަ އެވެ. އަދި އޭނާ ހުރީ މެގަން އަށްޓަކައި ވަރަށް އުފަލުން ކަމަށް ބުންޏެވެ.\nޕްރިންސް ހެރީ އާއި ބަތަލާ މެގަން: ދެ މީހުންގެ ގުޅުން މިހާރު ވަރަށް ސީރިއަސް.\n"އަހަންނަކާ ޕްރިންސް ހެރީއަކާ މިހާތަނަށް ދިމާވެފައެއް ނެތް. އެކަމަކު މެގަން އާ ދިމާވި. އޭނައަކީ ޝާހީ އާއިލާ އާ ގުޅެން ވަރަށް އެކަށީގެންވާ ކަހަލަ ސިފަތަކެއް ލިބިފައިވާ ރީތި، ވިސްނުން ތޫނު ޖާދުވީ އަންހެން ކުއްޖެއް،" އޮސްޓިން ޕަވާ ފަދަ ފިލްމްތައް ކުޅެފައިވާ އެލިޒަބަތު، 51، ބުންޏެވެ.\nއޭނާ ބުނީ ޕްރިންސް ހެރީ، 32، އާއި މެގަން، 35، ގެ ގުޅުމަށް ވަރަށް ބޮޑަށް ތާއީދުކުރާ ކަމަށެވެ.\n"އަހަރެން އެ ދެ މީހުންނަށް ބާއްޖަވެރި ހަޔާތަކަށް އެދެން،" އެލިޒަބަތު ބުންޏެވެ. "އެ ދެ މީހުންގެ ޝާހީ ކައިވެންޏަށް ވަރަށް ބޮޑަށް އެބަ އުންމީދު ކުރެވޭ." އެލިޒަބަތު ބުންޏެވެ. "ލަސްތަކެއް ނުވެ އެ މަންޒަރު ފެންނާނެ ކަމަށް އުންމީދު ކުރަން ވަރަށް ބޮޑަށް."\nއިތުރު ލިޔުންތައް ހޮލީވުޑް އިނގިރޭސިވިލާތް ކްއީން އެލިޒަބަތު ޕްރިންސް ހެރީ ޝާހީ ކައިވެނި


MDP Activist Maafah Edhihje: Hussen Aadham Akee Fahulavaanekan Engihje - Vaguthu\nއަބްދުލް ވާހިދު - ފޮޓޯ: ފޭސްބުކް/އަބްދުލް ވާހިދު\n1988 ވަނަ އަހަރު ރާއްޖެއަށް ދިން އުދުވާނީ ހަމަލާގައި ޝަހީދުވެގެން ދިޔަ ހުސައިން އާދަމް އަށް ބަދުބަސް ބުނެ އެއީ ޝަހީދެއް ނޫންކަމަށް މީސް މީޑިއާގައި ބުނަމުން ދިޔަ އެމްޑީޕީގެ އެކްޓިވިސްޓަކަށް ފާޑުކިޔުން އަމާޒުވުމުން އެންމެފަހުން މަޢާފަށް އެދިއްޖެއެވެ.\n1988 ވަނަ އަހަރުގެ ނޮވެމްބަރ 03 ވަނަ ދުވަހު ސިފައިންގެ ދިފާޢު ކުރުމުގައި އެންމެ ވަރުގަދަ އަށް މަސައްކަތް ކުރި ޝަހީދު ހުސައިން އާދަމް އަކީ ޝަހީދެއް ނޫން ކަމަށް ބުނެ މީސް މީޑިއާގައި ވާހަކަ ދައްކަމުން ގެންދިޔައީ އއ.އުކުޅަސް ކައުންސިލް އިދާރާގައި މަސައްކަތް ކުރާ ޢަބްދުލް ވާހިދު ނަމަކަށް ކިޔާ މީހެކެވެ.\nއޭނާ އަށް ކުރިމަތިވި ފާޑުކިޔުންތަކާއި ގުޅިގެން ފޭސްބުކްގައި ކުރި ޕޯސްޓެއްގައި ބުނީ ހުސައިން އާދަމް އަށް ފާޑުކިޔުނީ ހުސެއިން އާދަމްގެ ފޮޓޯ ބޭނުންކޮށްގެން ބަޔަކު މީހުން ހޭވި ހަޑިއެއްގެ ސަބަބުން ކަމަށެވެ. އޭނާ އިޝާރާތް ކޮށްފައި ވަނީ ރައީސް ޞާލިހާއި ރައީސް ނަޝީދު އަދި ނޮވެމްބަރ 03 ގެ ހަމަލާ ދިނުމުގައި ބައިވެރިވި ދިވެހިންގެ ގައިގަ ޗޭނު ޖަހައިގެން ހުސައިން އާދަމް އެމީހުން ދަމާފައި ގެންދާ މަންޒަރު ފެންނަ ކާޓޫނަށެވެ.\nޢަބްދުލް ވާހިދު ކުރި އިތުރު ޕޯސްޓެއްގައި ބުނީ މީގެ ކުރިން ހުސައިން އާދަމް އާއި ގުޅޭ ގޮތުން ނޭނގޭ އެތައް ކަމެއް މިހާރު ސާފުވެއްޖެ ކަމަށެވެ. "އެ ބޭފުޅާ އަކީ ގައުމުދެކެ ލޯބިވާ ރައްޔިތުން ދެކެ ލޯބިވާ ބޭފުޅެއްކަން އަދި ހަމަ ހަޤީޤަތުގައި ވެސް ހުސެއިން އާދަމް އަކީ ވަރުގަދަ ފަހުލަވާނެކަން ސާވިތުވެއްޖެ." އަބްދުލް ވާހިދުގެ ފޭސްބުކް ޕޯސްޓްގައި ބުނެފައި ވެއެވެ.\nއަބްދުލް ވާހިދު މާޢަފަށް އެދުމުން ގިނަ ބަޔަކު ވަނީ މަޢާފަށް އެދުމަކީ ރީތި ސިފައެއް ކަމަށް ބުނެފައެވެ. ނަމަވެސް ނޭނގޭ ވާހަކަ ދައްކައިގެން މަޝްހޫރު ވާން މަސައްކަތް ނުކުރުމަށް ވެސް ބައެއް މީހުން ވަނީ އޭނާ އަށް ނަސޭހަތްތެރިވެފައެވެ.\nނޮވެމްބަރު 6, 2019 00:36\nފަހުލަވާނު ކުނިގޮނޑޭ ސާބަހޭ އިނގޭ\nނޮވެމްބަރު 6, 2019 04:10\nއެއިރުވެސް އިނގޭ އޭނަ މަޝްހޫރުވާންވެގެން ކުރިކަމެއްކަން.އޭނަ އަންނަ ލޯކަލް ކައުސިލް އިންތިހާބުގައި ވާދަކުރޭ.އެހެންވެގެން ކުރިކަމެއް.އެކަމަކު މިފަހަރު އަތަށް ގޮވީ..އެހެންވެސް ވަނެ.\nނޮވެމްބަރު 6, 2019 06:35\nބޮލުރޮދި ކެންޑިގެން އުޅޭ ތާވަޅެއް...ހުސެން އާދަމައް ފުރައްސާރަ ކުރީ ނޭގިގެންނެއް ނޫން.. ތިލަފަތައް އެރިހުރީމަ ވާނެގޮތް ތިޔައީ...\nނޮވެމްބަރު 6, 2019 06:36\nއަދި އެއްގޮލާ އެބައުޅޭ އައްޑޫ ހިތަދޫ ވެމްކޯ މެނޭޖަރަކަށް.\nއެވެސް ސައިޒްކުރަންޖެހޭ އެއްޗެއް. ނަމާދެއް ކުރަން އެރި މިސްކިތެއް ނެތް، ދީނަށް ޖޯކްޖެހުން ކަމަކަށް އޮންނަނީ.\nނޮވެމްބަރު 6, 2019 06:38\nހަގީގަތުގައިވެސް ކުނި މެނޭޖްކުރަން އަިސްކޮށް މިތިބެނީ ގޮނޑަށް އުކާލަން ޖެހޭ އެއްޗެހި ދޯ ؟\nއައްޑޫ ވެމްކޯ މެނޭޖަރ ޖަމީލް އަކީވެސް ޕާޓީ ވެގެންގޮސް ދީނަށް ޖޯކްޖަހާ މޑޕ ގުންޑާއެއް.\nނޮވެމްބަރު 6, 2019 06:53\nމީގެ ކުރިން ޝަހީދު ހުސެއިން އާދަމާ ބެހޭގޮތުން ނޭގި ހުރިއްޔާ އަދިވެސް ނޭގޭނެ. ތި ރިހަގަނޑަށް ހިނދުކޮޅު އަންނަލެއް ގިނަކަމުން. ދެން ލަލަލާ......\nނޮވެމްބަރު 6, 2019 07:27\nތިސަރުކާރުގަ ތިބީ ހުސް ތިކަހަލަ ދެފުއްކެހެރިން ހިނިއާދޭތަ ފިޔަވަޅު އަޅަން ގޮވާލަން.. ގައުމު 5އަހަރުގެ ހަލާކު އަނެއްކާވެސް 30އަހަރު ފަހަތައް.. ކިހާދެރަ\nނޮވެމްބަރު 6, 2019 07:33\nގޯން ޓޫ ފަރ،\nނޮވެމްބަރު 6, 2019 07:51\nވަކަރުގޭ ކުދިން.....ނުކިޔަވާ ކުދިން......މަޖިލީހުގެ ހަލާކު......\nތިއީ ބަލައިގަނެވޭ ވަރުގެ ވާހަކައެއް ނޫން. ތިމާއަކީ ކިތައްމެ ގަމާރު މީހެއް ނަމަވެސް ފާއިތުވެ ދިޔަ 30 އަހަރު ތެރޭގައި ރާއްޖޭގެ މީޑިއާތަކުން ތަފާތު އެކިއެކި ޕްރޮގްރާމް ތަކުގައި 1988ގެ ނޮވެމްބަރ 3ގެ ޙާދިޘާގެ ވާހަކަ ތަކުރާރުކޮށް ދިވެހިންނަށް އަޑު އިއްވާފައިވޭ. ފޮތްތަކާއި ނޫސްތަކުގައި ލިޔެފައިވޭ. އިއްޔެއާއި މިއަދުވެސް ވާޙިދުގެ ސްމާޓްފޯނުން އެ މަޢުލޫމާތުތައް ޑައުންލޯޑުކޮށް ބެލެން އެބަހުރި. އެކަމކު ތިމާ ވަކިމީހެއްގެ އަޅަކަށް ވެގެން އެމީހެއްގެ ޚިޔާލާ އެއްގޮތަށް ކަންކުރަން ވެގެން ހަމަ އެއްވެސް އެއްޗެއް ނޭނގޭ ކަމަސް ހަދައިގެން ހިތަށް އެރިހައި އެއްޗެއް ލިޔެފައި ތިމަންނައަކަށް އެއެއް ނޭނގެއޭ މިހާރު އޭ މި އެނގުީ ކިޔައި މާ ސާފު މީހަކަށް ވާން ތި މަސައްކަތް ކުރަނީ ތިބާގެ މުނާފިޤުކަން އަދިވެސް އިންތިހާއަށް ވަރުގަދަކޮށް ބާއްވައިގެންތޯ ސުވާލުއުފެދޭ؟\nނޮވެމްބަރު 6, 2019 08:07\n30 އަހަރުވެގެން ދިޔައިރު ޝަހީދު ހުސައިން އާދަމަކީ ކާކުކަން ނޭނގުނީމަ ތި މީހާގެ ފެންވަރު އެނގިއްޖެ. ކުޑަކުދިންނަށްވެސް އެކަން އިނގޭނެ. އަނެއްކާ ދުވަހަކު ސްކޫލަކަށް ދިޔައިންބާ. ކައުންސިލުން ތިއޮތީ ރަނގަޅު މަސައްކަތެއް ހަވާލުކޮށްފަ. ކުނިގޮނޑު ބެލެހެއްޓުން. އެއީ ސިކުނޑި ކުނިވީމަ ދެއްކޭވާހަކަ. ފޮޓޯއިން ވާހަކަ ދައްކަނީ. ލިޔަންކިޔަން އެނގޭބާއޭ ހިތަށްއަރާ.\nނޮވެމްބަރު 6, 2019 09:06\nއެހެންވީމާ މީނާމީ ކުނިގޮނޑުފަހުލަވާނު.\nނޮވެމްބަރު 6, 2019 08:43\nބަލާފަވެސްޖަހާ ގަމާރެ އް ވަ އްތަރު\nނޮވެމްބަރު 6, 2019 08:48\nމިކަހަލަ ހަޔާތްކުޑަ މީހުން ލާދީނީ ޕާޓީގެ ރީނދޫ ޓައީއަޅައިގެ ވާނުވާނޭނގޭ މީހުން ހައްތަހާވެސް.\nނޮވެމްބަރު 6, 2019 11:32\n31 އަހަރު ފަހުން ހުސެން އާދަމް އެނގުނު ކަމުގެ މަ އްޗަށް ހަމްދު ކުރަން. ގަމާރު


Raees ge dhe kanbalun ''Majeedhee Run'' ifthithaahu kohdhevvaifi - One Online\n13 މޭ 2022، ރައީސް އިބްރާހީމް މުހައްމަދު ސޯލިހާއި އެމަނިކުފާނުގެ އަނބިކަނބަލުން ފަޒްނާ އަހުމަދު "މަޖީދީ ރަން" އިފްތިތާހުކޮށްދެއްވުން --- ފޮޓޯ: ރައީސް އޮފީސް\nރައީސްގެ ދެކަނބަލުން "މަޖީދީ ރަން" އިފްތިތާހުކޮށްދެއްވައިފި\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހާއި އެމަނިކުފާނުގެ އަނބިކަނބަލުން ފަޒްނާ އަހުމަދު، "މަޖީދީ ރަން" އިފްތިތާހުކޮށްދެއްވައިފިއެވެ.\nއެ ދުވުން އިފްތިތާހުކުރުމަށް މުލިއާގޭ ކުރިމަތީގައި މިރޭ ބޭއްވި ރަސްމިއްޔާތެއްގައި މަޖީދިއްޔާ ސްކޫލުގެ ކެޕްޓަން ވަނީ ރައީސްގެ އަތްޕުޅަށް "މަޖީދީ ރަން"ގެ ޓޯޗް އަރުވައިފައެވެ. އަދި އެމަނިކުފާނު ވަނީ އެ ޓޯޗު ސްޓިއަރިން ކޮމިޓީގެ ރައީސް އިބްރާހީމް އިސްމާއީލާ ހަވާލުކޮށްދެއްވައިފައެވެ.\nއެ ރަސްމިއްޔާތުގައި މަޖީދިއްޔާ ސްކޫލުގެ ފަރާތުން ރައީސްގެ ދެކަނބަލުންނަށް ވަނީ "މަޖީދީ ރަން" ގައި ބައިވެރިވެވަޑައިގަތުމަށް ދައުވަތު ދެއްވައި، "މަޖީދީ ރަން"އާ ގުޅޭ ހާއްސަ ޓީޝާޓެއް ވެދުން ކުރައްވައިފައެވެ.\n"މަޖީދީ ރަން" އަކީ މަޖީދިއްޔާ ސްކޫލަށް 95 އަހަރު ފުރުން ފާހަގަކުރުމާއި 100 އަހަރު ފުރޭ ކައުންޓްޑައުން ފެށުމުގެ ގޮތުން ކުރިއަށްގެންދާ ހަރަކާތެކެވެ. އެ ދުވުން ކުރިއަށްދާނީ މިއަދުން ފެށިގެން އަންނަ އަންގާރަ ދުވަހުގެ ނިޔަލަށް މާލޭ ދުވާ ޓްރެކުގައެވެ.\nރާއްޖޭގެ އެންމެ ދުވަސްވީ ސްކޫލު، މަޖީދިއްޔާއަށް 95 އަހަރު ފުރިފައިވަނީ މިދިޔަ އޭޕްރީލް މަހުގެ 19 ވަނަ ދުވަހުއެވެ. މިއަދު ފެށި ދުވުން 95 ގަޑިއިރަށް ކުރިއަށްގެންދާނެއެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ރައީސް އޮފީސް މަޖީދިއްޔާ ސްކޫލް ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހުމަދު


Barulaamun sarukaarugai thalhu elhuveetha?\nރައީސުލްޖުމްހޫރިއްޔާ އާއި ރައްޔިތުންގެ މަޖިލީހުގެ ރައީސް އާއި ވަޒީރުންނާއި މަޖިލީހުގެ ބައެއް މެންބަރުން\nކޮވިޑްގެ ވަބާގައި އިގްތިސޯދީ ގޮތުން އެންމެ ބޮޑު ގެއްލުމެއް ލިބުނީ ރާއްޖެ އަށެވެ. ކޮވިޑުން ރައްކާތެރިވުމަށްޓަކައި މަޖުބޫރުވުމުން މުޅި ގައުމު ހަތަރު މަހަށް ތަޅުލަންވެސް ޖެހުނެވެ. އެކަމާ ގުޅިގެން އާމްދަނީ ލިބެން ހުރި ހުރިހާ ދޮރެއް ބަންދުވި އެވެ. ނަތީޖާއެއްގެ ގޮތުން އިގްތިސާދު އެއްކޮށްހެން "މަރުވީ" އެވެ. އެކަމަކު ދުވަހުން ދުވަހަށް ހަރަދުތައް ދިޔައީ އިތުރުވަމުންނެވެ. ދަތި އުދަގޫ އެވަގުތުގައި ސަރުކާރުން އެންމެ ބޮޑު އިސްކަމެއް ދިނީ ރައްޔިތުންގެ ސިއްހަތާއި ފުރާނަ ރައްކާތެރިކުރުމަށެވެ. ވިޔަފާރިތަކަށް ލިބެމުން ދިޔަ ގެއްލުންތައް ކުޑަކުރުމަށެވެ. އެކަންކުރަން ތަފާތު ނަންނަމުގައި ޕެކޭޖުތަކާއި އެލަވަންސްތައް ތައާރަފްކޮށް މިދިޔަ އަހަރެއްހާ ދުވަހު ބިލިއަނުން ހަރަދުކުރި އެވެ.\nމިހުރިހާ ހަރަދެއް ސަރުކާރުން ކުރީ އާންމު ހާލަތުގައި އަމަލުކުރަމުން ދިޔަ ގާނޫނީ އޮނިގަނޑު ބަދަލުކޮށްގެންނެވެ. ދައުލަތުގެ ހަރަދަށް ޒިންމާވުމުގެ ގާނޫނުގެ 32 ވަނަ މާއްދާގައި ބުނާ ދަރަނީގެ މިންގަނޑު ބަޔާންކުރާ އަކުރުތައް ސަސްޕެންޑްކޮށްގެންނެވެ. ރައްޔިތުންގެ މަޖިލީހުގައި ދެކަފިވެފައިވާ ބަހުސް ތަކެއް ކުުރުމަށްފަހު ގާނޫނުގެ ބައެއް ސަސްޕެންޑް ކުރަން މަޖިލީހުން ހުއްދަ ދިނީ އޭޕްރީލް 26، 2020 ގައެވެ.\nއެފަދަ ހުއްދަ އަކަށް އެދެން ސަރުކާރަށް މަޖުބޫރުވީ ހަރަދަށް ޒިންމާވުމުގެ ގާނޫނު އޮތް ގޮތުންނެވެ. އެ ގާނޫނުގެ 32 ވަނަ މާއްދާގައި ބުނެފައިވަނީ މަރުކަޒީ ބޭންކް، އެމްއެމްއޭއިން ސަރުކާރަށް ދަރަނީގެ ގޮތުގައި ފައިސާ ނެގޭނެ ލިމިޓަކީ ދައުލަތުގެ އެވެރެޖް އާމްދަނީގެ އެއް ޕަސެންޓް ކަމަށެވެ. އެއީ ގާތްގަނޑަށް 180 މިލިއަން ރުފިޔާ އެވެ. އަދި އެގޮތަށް ނަގާ ދަރަނި 91 ދުވަހުގެ ތެރޭގައި ދައްކަން ސަރުކާރަށް ލާޒިމުވެ އެވެ. އެހެންކަމުން ސަރުކާރުން ހުށަހެޅީ 32 ވަނަ މާއްދާގެ ތިން އަކުރެއް ސަސްޕެންޑް ކުރުމަށްފަހު މަރުކަޒީ ބޭންކުން ދަރަންޏަށް ފައިސާ ނެގޭނެ ލިމިޓް 4.4 ބިލިއަން ރުފިޔާއަށް މަތިކުރުމަށެވެ. ހަމައެއާ އެކު ދަރަނީގެ ފައިސާ ދައްކަންޖެހޭ މުއްދަތު އެއް އަހަރަށް އިތުރުކުރާށެވެ. އެބުނާ އެއް އަހަރު ހަމަވަނީ މިމަހުގެ 26ވާ ހޯޯމަ ދުވަހަށެވެ. މަޖިލީހުން މިދިޔަ އަހަރު "އޯކޭ" ދިނީ އެ ހުށަހެޅުންތަކަށެވެ. އިގްތިސާދީ މާހިރުން އޯވާޑްރޯ ނުވަތަ އޯޑީއޭ ވިދާޅުވަމުން އެ ގެންދަވަނީ ވެސް އެ ލޯނަށެވެ.\nމަޖިލީހުގައި އެފަދަ ހުށަހެޅުންތަކަކަށް ހުއްދަ ދިނުމަށް ސަރުކާރުން އެދުނީ ހަރަދަށް ޒިންމާވުމުގެ ގާނޫނުގައި، އެ ގާނޫނުގެ މާއްދާއެއް ނުވަތަ ގާނޫނުން ބަޔަކަށް އަމަލުކުރަން މަޖިލީހަށް އިސްތިސްނާއެއް ދެވޭނީ ގުދުރަތީ ނޫނީ އިގްތިސޯދީ ކާރިސާތަކުގެ ދަނޑިވަޅުތަކުގައި ކަމަށް ބުނެފައިވާތީ އެވެ. ކޮވިޑް 19ގެ ހާލަތަކީ ގާނޫނުގައި ބުނާ ހާލަތެއް ކަމަށް ސަރުކާރުން މާނަކުރީ އެވެ. މަޖިލީހުން އެ މާނަކުރުމަށް އިއުތިރާފްވެ ހުއްދަ ދިނީ އެވެ.\nކޮވިޑް 19ގެ ފިޔަވަޅުތައް އެންމެ ވަރުގަދަ ކުރި ދުވަސްވަރު ޕީޕީ އަޅައިގެން ސިއްހީ މާހިރުންތަކެއް ހަރަކާތްތެރިވަނީ -- ފޮޓޯ: އަވަސް\nހޯމަ އަންގާރާގައި މަޖިލީހުން ކުރީ ކޮން ކަމެއް؟\nމަޖިލީހުން މިދިޔަ އަަހަރު ދިން ހުއްދައިގެ ދަށުން ސަރުކާރުން ވަނީ ބޮޑު އަދަދަކުން އެމްއެމްއޭ އިން ލޯން ނަގާފަ އެވެ. ލޯން ދައްކަން ދީފައިވާ މުއްދަތު މިމަހުގެ 26އަށް ހަމަވާތީ މަޖިލީހުގެ މިދިޔަ ހޯމަ ދުވަހުގެ ޖަލްސާ އަށް ފިނޭންސް މިނިސްޓަރު އިބްރާހީމް އަމީރު ކުއްލި ސިޓީއެއް ފޮނުއްވެވި އެވެ. އެދިވަޑައިގެންފައިވަނީ ކުރިންވެސް ހުށަހެޅުއްވި ގޮތަށް ގާނޫނުގެ 32 ވަނަ މާއްދާ އަށް އަމަލުކުރުން އިތުރު އެއް އަހަރަށް ފަސް ކޮށްދިނުމަށެވެ. ސަބަބަކަށް ދެއްކެވީ ކޮވިޑާއި ގުޅިގެން އިގުތިސޯދަށް ލިބުނު ބޮޑު ގެއްލުމުން އަދިވެސް އަރައިގަނެވިފައި ނުވުމެވެ. އިގްތިސާދީ އަދި މާލީ ބޮޑެތި ގޮންޖެހުންތަކާ ގުޅިގެން ދައުލަތުގެ އާމްދަނީ އާއި ހަރަދުތައް ހަމަޖައްސަން އުދަގޫވުމެވެ. އެހެންކަމުން ސަސްޕެންޑް ކޮށްފައިވާ ގާނޫނީ މާއްދާތަކަށް މިވަގުތު އަމަލުކުރުމަކީ މިނިސްޓަރަށް ގަބޫލުކުރެއްވޭ ކަމެއް ނޫން ކަމަށްވެސް ވިދާޅުވެފައިވެ އެވެ.\nއެކަމަކު ހޯމަ ދުވަހާއި އަންގާރަ ދުވަހު ބޭއްވި މަޖިލީހުގެ ޖަލްސާގައި ވާހަކަފުޅު ދެއްކެވި ގިނަ މެންބަރުންގެ ވާހަކައިގެ ރޫހު ހުރީ މިނިސްޓަރުގެ ހުށަހެޅުއްވުމާ ދެކޮޅަށެވެ. މީގެތެރޭގައި އެމްޑީޕީގެ ބައެއް މެންބަރުން ވެސް ހިމެނެ އެވެ. އެފަދަ ބައެއް މެންބަރުން ބޭނުންވީ އަލުން ހުއްދަ ދިނުމުގެ ކުރިން، ކުރީގެ ހުއްދައިގެ ދަށުން ހަރަދު ކުރި ގޮތް ބަލައި ދިރާސާ ކުރާށެވެ. ދައުލަތުގެ މާލިއްޔާ އަށް މިހާރު ލިބޭ އާމްދަނީގެ ތަފްސީލްތައް ހޯދާށެވެ. އެ މެންބަރުންގެ މައިގަނޑު ކަންބޮޑުވުމަކީ ކުރިން ދިން ހުއްދައިގެ ދަށުން ބައެއް ހަރަދުތައް ޒިންމާދާރު ގޮތެއްގައި ކޮށްފައި ނެތުމެވެ. އަދި ހިޔާނާތާއި ކޮރަޕްޝަނަށް މަގުފަހިވާ ގޮތަށް ހަރަދުތަކެއް ކޮށްފައި ހުރުމެވެ.\nމެންބަރުންގެ ހިޔާލުތައް ދެކަފިވެފައި ވަނިކޮށް އެމްޑީޕީގެ ވިލުފުށި ދާއިރާގެ މެންބަރު ހަސަން އަފީފް ހުށަހެޅުއްވީ މައްސަލަ ދިރާސާކުރުމަށް ހާއްސަ ކޮމިޓީ އަކަށް ގެންދާށެވެ. އޭނާގެ ހުށަހެޅުއްވުމަށް ތާއީދުކުރެއްވީ އެމްޑީޕީގެ މާފަންނު މެދު ދާއިރާގެ މެންބަރު އިބްރާހީމް ރަޝީދު (ބޮންޑާ) އެވެ. ހޯމަ ދުވަހުގެ އެ ހުށަހެޅުއްވުމަށް އަންގާރަ ދުވަހު ވޯޓަށް އެހުމުން އެ ހުށަހެޅުއްވުން ފާސްކުރުމާ ދެކޮޅަށް 48 މެންބަރުން ވޯޓު ދެއްވާފައިވެ އެވެ. ހުށަހެޅުއްވުމާ އެއްގޮތަށް މައްސަލަ ހާއްސަ ކޮމިޓީ އަކަށް ގެންދަން ވޯޓު ދެއްވީ 12 މެންބަރުންނެވެ.\nވޯޓުގެ ނަތީޖާއަށް ފަހު މަޖިލީހުގެ ރައީސް ނަޝީދު ވިދާޅުވީ ހަސަން އަފީފުގެ ހުށަހެޅުއްވުން ފާސްނުވުމުން ފިނޭންސް މިނިސްޓަރު ހުށަހެޅުއްވި މައްސަލާގައި މަޖިލީހުން އެއްވެސް ގޮތެއް ނިންމާފައި ނުވާ ކަމަށެވެ. އޭގެފަހުގައި ރައީސް ނަޝީދު ވިދާޅުވި އެއްޗަކާ ގުޅިގެން މައްސަލައިގެ ސީރިއަސް ކަން ހާމަވެގެންދެ އެވެ.\n"މެމްބަރުން ވިސްނަވަންޖެހޭނެ ކަންކަމުގައި އަމަލުކުރައްވާއިރު އެކަމަކުން ދެންވެދާނެ ގޮތް،" ހިތްހަމަޖެހިވަޑައިނުގެން އިންނަވާ ނަޝީދު ވިދާޅުވި މިންވަރެވެ.\nމަޖިލީހުން އަމަލުކުރި ގޮތުން ފިނޭންސް މިނިސްޓަރު ހުށަހެޅުއްވި މައްސަލައަށް ދެން ވާނެ ގޮތަކާއި މެދު ސުވާލު އުފެދެ އެވެ. މައްސަލަ މިހާރު އޮތް ހިސާބުން މަޖިލީހުގެ ދާއިމީ ކޮމިޓީ އަކަށް މައްސަލަ ފޮނުވާނީތޯ ނޫނީ މައްސަލަ އަލުން މަޖިލީހަށް ހުށަހަޅައި ހުރިހާ އިޖުރާއާތުތަކެއް ފުރިހަމަ ކުރާނީތޯ މިއީ އުފެދޭ ސުވާލުތަކެކެވެ. މެންބަރުން ވެސް މިސުވާލުތައް ކުރައްވަ އެވެ. ސަބަބަކީ މަޖިލީހަށް ހުށަހަޅާ އެފަދަ މައްސަލަ ތަކުގައި ވަކި ގޮތަކަށް އަމަލުކުރަން ހުށަހެޅުމެއް ލިބި އެ ހުށަހެޅުން ފާސްނުވެއްޖެނަމަ ދެން އެ މައްސަލައެއްގައި އަމަލުކުރާނެ ގޮތެއް މަޖިލީހުގެ ގަވައިދުގައި ވެސް ނެތުމެވެ.\nފިނޭންސް މިނިސްޓަރު އިބްރާހީމް އަމީރު މަޖިލީހުގެ ތަޅުމުގައި ވާހަކަދައްކަވަނީ -- ފޮޓޯ: މަޖިލިސް\nމެންބަރުންގެ ހިޔާލު ހުރި ގޮތް\nއޯވާޑްރޯގެ މުއްދަތު އިތުރުކުރުމުގެ މައްސަލައިގައި މަޖިލީހުގެ ތަޅުމުގައި ސަރުކާރުގެ ހުށަހެޅުމާ އެއްކޮޅަށް އެންމެ ބޮޑަށް ވާހަކަދެއްކެވީ އެމްޑީޕީގެ މަރަދޫ ދާއިރާގެ މެންބަރު އިބްރާހީމް ޝަރީފް އެވެ.\nއޭނާ ވިދާޅުވީ ސަރުކާރުގެ ހުށަހެޅުން ވަރަށް ސާފު ކަމަށެވެ. އެހެންކަމުން މައްސަލަ އެއްވެސް ކޮމިޓީ އަކަށް ވެސް ގެންދާކަށް ޝަރީފަށް ގަބޫލުކުރެއްވެ އެވެ. އެހެންވެ އޭނާ ހުށަހެޅުއްވީ ފިނޭންސް މިނިސްޓަރުގެ ހުށަހެޅުން މަޖިލީހުގެ ތަޅުމުން ފާސްކުރުމަށެވެ. ނަމަވެސް މަޖިލީހުގެ ޖަލްސާ ނިމިގެންދިޔަ އިރުވެސް އޭނާގެ ހުށަހެޅުމަށް ތާއީދު ލިބިފައެއް ނުވެ އެވެ. އެހެންކަމުން އެއީ ހުށަހެޅުމެއް ކަމަށް ރިޔާސަތުން ވެސް ގަބޫލެއް ނުުކުރައްވަ އެވެ. އެކަމަކު މައްސަލައިގެ ސީރިއަސް ކަމުންނާއި މަޖިލީހުގައި ކޮންމެ ފަހަރަކު ގަވައިދާ އެއްގޮތަށް އަމަލުކޮށްފައި ނުވާތީ ޝަރީފްގެ ހުށަހެޅުމަށް މެންބަރަކު ތާއީދު ކުރައްވާތޯ ރިޔާސަތުން އެކަން ސަމާލުކަމަށް ނުގެންނެވުމުން ބައެއް ބޭފުޅުން އުފައްދާ ސުވާލުތަކެއް ވެސް އެބަހުއްޓެވެ.\nޝަރީފް ދެކެވަޑައިގަންނަވާ ގޮތުގައި ސަރުކާރުގެ ހުށަހެޅުން ކޮމިޓީ އަކަށް ގެންދަން މަސައްކަތް ކުރަނީ ސިޔާސީ ހަސަދަވެރިކަމުގައި ސަރުކާރަށް ޖެއްސުން ކުރާށެވެ. އެގޮތަށް އަމަލުކުރުމުން ސަރުކާރުން ކުރަންޖެހޭ ހަރަދުތަކަށް ހުއްދަ ނުލިބި ދައުލަތް ހުއްޓިދާނެތީ ޝަރީފް ވަރަށް ބޮޑަށް ކަންބޮޑުވުން ފާޅުކުރެއްވި އެވެ.\n"ސަރުކާރު ލޮކްޑައުނަކަށް ފޮނުވުމަކީ އެއް ގޮތަކަށްވެސް ކުރެވިގެންވާނެ ކަމެއް ނޫން. ހުށަހެޅިފައިވާ މައްސަލައާމެދު ގޮތެއް މަޖިލީހުން ނިންމަންޖެހޭނެ،" ޝަރީފް ވިދާޅުވެފައިވެ އެވެ.\nފިނޭންސް މިނިސްޓަރުގެ ހުށަހެޅުއްވުމަށް މަޖިލީހުގެ ތެރެއިން ހައްލެއް ނުލިބުނު މައްސަލާގައި އެމްޑީޕީގެ ޕީޖީ ލީޑަރު އަލީ އާޒިމް ވެސް ވަނީ ވާހަކަ ދައްކަވާފަ އެވެ. އެކަމަކު އޭނާ އެ ވާހަކަ ދެއްކެވީ އެ މައްސަލާގައި މަޖިލީހުން އަމަލުކުރި ގޮތުން އަމާޒުވި ފާޑުކިޔުންތަކާ ގުޅިގެން ޓްވީޓާގައި ސައްލާ ކުރާ މީހުންނާ އެކު އެވެ.\nއާޒިމް ވިދާޅުވި ގޮތުގައި މައްސަލައަށް ގޮތެއް ނުނިމި ދިޔައީ އެމްޑީޕީގެ ލީޑާޝިޕާއި މަޝްވަރާ ކުރުމުގެ ބަދަލުގައި ސަރުކާރުގެ ބައެއް ވަޒީރުން ބައެއް މަޖިލީސް މެންބަރުންނަށް ނުފޫޒު ފޯރުވާ ވަކި ގޮތަކަށް ކަންކަން ކުރަން އުޅުއްވުމުން ކަމަށެވެ. އެކަމަކު އޭނާގެ ތުހުމަތުތަކަށް ބާރުދޭ ހެއްކެއް ހާމަކުރައްވާފައެއް ނުވެ އެވެ.\n"..މިގޮތަށް ކަންކަން ނުކުރުމަށް އެފަދަ ވަޒީރުންނަށް ދަންނަވަން،" ވަކި ވަޒީރެއްގެ ނަން ވިދާޅުވެ އާޒިމް ޓްވިޓަރުގައި ވިދާޅުވި އެވެ.\nމިރޭ ވިދާޅުވީ މައްސަލައަށް ގޮތެއް ނުނިމި ދިޔައީ ސަރުކާރުގެ ބައެއް ވަޒީރުން، މަޖިލީހުގެ އެމްޑީޕީގެ ލީޑާޝިޕާއި މަޝްވަރާ ކުރުމުގެ ބަދަލުގައި ބައެއް މަޖިލީސް މެންބަރުންނަށް ނުފޫޒު ފޯރުވާ ވަކި ގޮތަކަށް ކަންކަން ކުރަން އުޅުމުން ކަމަށެވެ.\nސަރުކާރުގެ ހުށަހެޅުމާ މެދު މަޖިލީހުން ގޮތެއް ނުނިންމުމުން މާލިއްޔަތު ކޮމިޓީގެ މުގައްރިރު އަދި ކިނބިދޫ ދާއިރާގެ މެންބަރު މުހައްމަދު ނާޝިޒަށް ގޯސްވީ މަޖިލީހުން އަމަލުކުރެއްވި ގޮތެވެ. އޭނާ ގަބޫލުކުރައްވާ ގޮތުގައި މިނިސްޓަރުގެ ހުށަހެޅުއްވުމަށް މަޖިލީހުގެ ރިޔާސަތުން އަމަލުކުރައްވާފައިވަނީ މީގެކުރިން އެފަދަ ކަންކަމުގައި އަމަލުކުރަންޖެހޭ ގޮތަކަށް ނޫނެވެ. އެއީ އެ މައްސަލަ ދިރާސާ ކުރަން ހާއްސަ ކޮމިޓީއަކަށް ފޮނުވަން ހުށަހެޅި، ހުށަހެޅުން ފެއިލްވުމުން އެ މައްސަލަ ދެން ދާންޖެހޭނީ މަޖިލީހުގެ ކަމާ ގުޅޭ ދާއިމީ ކޮމިޓީއަށް ކަމަށް ނާޝިޒް ވިދާޅުވި އެވެ. އެގޮތުން އޭނާ ނެންގެވީ މަޖިލީހުގެ ގަވައިދުގެ 112 ވަނަ މާއްދާ އެވެ. އެ މާއްދާއާއި ހަވާލާދީ ވިދާޅުވީ އޯވާ ޑްރާފްޓް މައްސަލަތައް މާލިއްޔަތު ކޮމިޓީއަށް ހުށަހަޅަންޖެހޭ ކަމަށެވެ.\n"އެހެންވީމާ މީގައި އުސޫލަށް އަމަލުނުކޮށް ދިޔަ ދިއުން މިއީ ކަންބޮޑުވުމެއް. ހާއްސަ ކޮމިޓީއަށް ގެންދަން ފާސްނުވީމާ މަޖިލީހުގެ ރިޔާސަތުން ވާނެ އެ މައްސަލަ ދާއިމީ ކޮމިޓީއަށް ފޮނުވި ކަން އިއުލާންކުރަން،" ހިތްހަމަޖެހިވަޑައިނުގެން ހުންނަވާ ވިދާޅުވި އެވެ.\nނާޝިޒް ވަނީ މިމައްސަލާގައި ސީރިއަސް އެހެން ކަމެއް ވެސް ފެންމަތި ކުރައްވާފަ އެވެ. އެގޮތުން ވިދާޅުވީ އޯވާ ޑްރާފްޓް ފަދަ ސީރިއަސް މައްސަލަތަކުގައި ވޯޓަކަށް ދިއުމުގެ ކުރިން އެމްޑީޕީގެ ޕީޖީ ގުރޫޕްގައި ކުރިން މަޝްވަރާކުރައްވާ ކަމަށެވެ. ނަމަވެސް ސަރުކާރުގެ ހުށަހެޅުން ފާސްކޮށްދިނުމަށް ޕީޖީ ގުރޫޕްގައި އެއްވެސް މަޝްވަރާއެއް ކުރައްވާފައި ނުވާ ކަންވެސް ފާހަގަކުރެއްވި އެވެ.\n(ކ-ވ) މުހައްމަދު ނާޝިޒް، އަލީ އާޒިމް އަދި އިބްރާހީމް ޝަރީފް\nއޯވަޑްރޯ ކުރުން ހުއްޓުވައިފިނަމަ ވާނީ ކިހިނެއް؟\nއޯވަޑްރޯ ކުރަން މަޖިލީހުން ސަރުކާރަށް ހުއްދަ ނުދީފިނަމަ ކުރިމަތިވެދާނެ ސީރިއަސް މައްސަލަތަކެއް އެބަހުއްޓެވެ. އެމްޑީޕީގެ ބައެއް މެންބަރުންގެ ވާހަކަތައް ހުރި ގޮތުން އޯވަޑްރޯގެ މައްސަލަ ބޭނުންކޮށްގެން ސަރުކާރު ހުއްޓުވާލެވިދާނެ އެވެ. ސަރުކާރުން ހަރަދު ކުރާނެ ފައިސާ ނުދިނުމުން ސަރުކާރު ހުއްޓުމަކީ އޭގެ ޒާތުގައި ވެސް ކުރިމަވާނެ ކަމެކެވެ.\nމިސަރުކާރު ވެރިކަމުގެ އެންމެ ފުރަތަމަ ދުވަސްކޮޅު ބޭއްވުނު ވަޒީރުންގެ މަޖިލީހުގެ ބައްދަލުވުމެއްގެ ތެރެއިން -- ފޮޓޯ: ރައީސް އޮފީސް\nމަޖިލީހުގެ ހުއްދަ ނުލިބިއްޖެނަމަ އެމްއެމްއޭ އިން ސަރުކާރުން ނަގާފައިވާ ލޯން އެއް ފަހަރާ ދައްކަންޖެހޭނެ އެވެ. އޭރުން ދައުލަތުގެ މުވައްޒަފުންނަށް މުސާރަ ދެވޭނެ ގޮތެއް ނޯންނާނެ އެވެ. އާސަންދަ ސްކީމަށާއި ސަބްސިޑީޒްގެ ގޮތުގައި ދޫކުރާނެ ފައިސާއެއް ސަރުކާރަކަށް ނުލިބޭނެ އެވެ. ސަރުކާރުގެ އާންމު ހިދުމަތްތައް ހުއްޓުމަކަށް އަންނާނެ އެވެ. މިކަހަލަ ސީރިއަސް އެތައް މައްސަލަތަކެއް ނިކުންނާނެ އެވެ.\nއެ ހާލަތަށް ސަރުކާރު ނުވެއްޓި ސަލާމަތް ވާނީ މިމަހުގެ 26ވާ ހޯމަ ދުވަހުގެ ކުރިން މައްސަލަ ހައްލުކޮށްގެންނެވެ. އެކަން ކުރެއްވުމުގެ ބާރު މިވަގުތު ލިބިވަޑައިގެންފައިވާ ބޭފުޅަކީ ބަރުލަމާނީ ނިޒާމަކަށް ތާއީދު ކުރައްވައިގެން ހުންނެވި މަޖިލީހުގެ ރައީސް އެވެ. އެހެންކަމުން ރައީސް ނަޝީދު އެ މައްސަލާގައި އަމަލުކުރައްވާނެ ގޮތަކަށް އިންތިޒާރު ކުރުން ނޫން ގޮތެއް ނެތެވެ. ބަރުލަމާނުން ނިކުމެ އެ ތިއްބެވީ ސަރުކާރުގައި ތަޅުއަޅުވަން ކަންވެސް އެނގޭނީ މައްސަލާގައި އަމަލުކުރާ ގޮތަކުންނެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ރައީސް އޮފީސް ފިނޭންސް މިނިސްޓްރީ ބަރުލަމާނީ ނިޒާމް ޕޮލިޓިކްސް ވެރިކަމުގެ ނިޒާމް ރިޔާސީ ނިޒާމް


vnews - Film Zero gai Sridevi fennaany lava akun noon: Director\nފިލްމު ޒީރޯގައި ސްރީދޭވީ ފެންނާނީ ލަވައަކުން ނޫން: ޑައިރެކްޓަރު\nޝާހްރުކް ޚާންގެ ކުރިއަށް އޮތް ފިލްމުގެ ލަވައަކުން އެކްޓްރެސް ސްރީދޭވީ ފެނިގެން ދާނެ ކަމަށާ އަދި މިލަވަ ފިލްމު އެޅުވުމުގެ ކުރިން ނުފެންނާނެ ކަމަށް ވަނީ ހަބަރުތައް ފެތުރިފަ އެެވެ.\nރިޕޯޓްތައް ބުނާ ގޮތުގައި މިއީ ސްރީދޭވީ މަރުވުމުގެ ކުރިން ޝާހުރުކް އާއި އެކު ކުޅެފައިވާ ލަވަ އެކެވެ.\nއެެހެންނަމަވެސް ޒީރޯގެ ޑައިރެކްޓަރު އާނަންދް އެލް ރާއީ ބުނީ ސްރީދޭވީ އަދި އެހެން ތަރިންނާއެކު ޝާހު ޝޫޓްކުރީ ލަވައަކަށް ނޫން ކަމަށާ ޝޫޓްކުރީ ފިލްމުގެ ސީންއަކަށް ކަމަށެވެ.\nމި ހަބަރު ފުރަތަމަ އައީ ޝާހު މިދިޔަ އަހަރުގެ އޮކްޓޫބަރު މަހު ސޯޝަލް މީޑިއާގައި ޕޯސްޓް ކުރި ފޮޓޯ އަކާ ގުޅިގެންނެވެ. ފޮޓޯއިން ޝާހު ފެންނަނީ ސްރީދޭވީ، ކަރިޝްމާ ކަޕޫރް، އާލިއާ ބަޓް، ކާޖޮލް އަދި ރާނީ މުކެރްޖީއާ އެކީގަ އެވެ.\nއުމުރުން 54 އަހަރުގައި އެކްޓްރެސް ސްރީދޭވީ މަރުވީ މިއަހަރުގެ ފެބްރުއަރީ 28 ވަނަ ދުވަހު ދުބާއީގަ ވަރަށް ކުއްލި ގޮޮތަކަށެވެ. ފިލްމު ޒީރޯގެ މަންޒަރު ތަކަކީ ސްރީދޭވީ އެންމެ ފަހުން ޝޫޓް ކުރި މަންޒަރުތަކެވެ.\nޒީރޯގައި ޝާހުރުކް އަދާކުރަނީ އިސްކޮޅު ވަކިވަރަކަށް ވުރެ ދިގު ނުވާ ކުރު (ޑްވާފް) މީހެއްގެ ރޯލެވެ.\nއަނުޝްކާ ޝަރްމާ ފެންނާނީ ނުހިނގޭ އެހެންނަމަވެސް ކުޅަދާނަ ސައިންޓިސްޓެއްގެ ގޮތުގަ އެވެ. އަދި ކެޓްރީނާ ކެއިފް މި ފިލްމުގައި އަދާކުރަނީ ފިލްމް ސްޓާރެއްގެ ރޯލެވެ. ޒީރޯ ރިލީޒް ކުރާނީ އަންނަ މަހު 21 ގައެވެ.


ތައި ޕްރޯން ފްރައިޑް ރައިސް\nރޯދަމަހުގެ ހާރުދަމަށް ވަރަށް ކަމުދާނެ\n29 އޭޕްރިލް 2020 | ބުދަ 13:03\nމި ފުރަބަންދު ދުވަސްވަރު އެކި ކަހަލަ ކުޒީން، ތައި، ޗައިނީސް، މެކްސިކަން ނޫނީ އިޓަލިއަން ކާހިތްވޭތަ؟ މި ރެސިޕީ އަކީ ރެސްޓޯރެންޓަކަށް ނުގޮސް، ގޭގައި ހުރެގެން ހަމަ އެ ކޮލިޓީގެ ރަހަ ނެރެވޭނެ ރެސިޕީއެއް.\n200 ގުރާމް ޕްރޯންސް\n30 ގުރާމް ކެރެޓް\n1 ޖޯޑު ގްރީން ޕީސް އަދި ޒުވާރި\nގިތެޔޮމިރުހެއް (ކުޅި ކުރަން ބޭނުންވާ ވަރަކަށް)\n2 ސަމްސާ ސޯޔާ ސޯސް،\n1 ސައިސަމްސާ އޮއިސްޓަރ ސޯސް\n1 ސައިސަމްސާ ސެސަމޭ ތެޔޮ\nބައި ސައިސަމްސާ މުގުރި މިރުސް\nބައި ސައިސަމްސާ ޕެޕްރިކާ\nބައި ސައިސަމްސާ މުގުރި ކޮރިއެންޑާ\nލޮނު އަދި އަސޭމިރުސް (ރަހަ ލާވަރަށް)\n1 ޖޯޑުގެ ހަނޑޫ (ކައްކާފައި)\nކެރެޓް ދިގުކޮށް ކޮށާލާފައި، ބާކީ ހުރި ތަރުކާރީކޮޅު ހިމުންކޮށް ކޮށާލާށެވެ.\nއުނދުން މައްޗަށް ތެއްޔެއް އުދާފައި ތެލި ހޫނުވަންދެން ބަހައްޓާށެވެ. މިވަގުތު ކޮޅު ޕްރޯން ކޮޅަށް 1 ސައިސަމްސާ އަސޭމިރުސް، ބައި ސައިސަމްސާ މުގުރި މިރުސް، ޕެޕްރިކާ އަދި ކުޑަ ލޮނުކޮޅެއް ލާފައި އެއްކޮށްލާށެވެ. ބޭނުން ނަމަ އޮރިގާނޯ، ރޯސްމެރީ އަދި ޕާރސްލީ ފަދަ އާބްސް ވެސް އެޅިދާނެ.\nތެލި ހޫނު ވުމުން2ސަމްސާ ތެޔޮ (އެންމެ ރަނގަޅީ ޒައިތޫނި ތެޔޮ) އަޅާފައި ޕްރޯންކޮޅު ތެލުލާށެވެ. ޕްރޯންކޮޅު ތައްޔާރު ވުމުން ޓިޝޫ އެއްގެ މަތީ އަތުރާލާށެވެ. ދެން ތެލި ސާފުކޮށްލުމަށްފަހު2ބިސް ގިރާލާފައި ސްކްރެމްބަލް ކޮށްލާށެވެ.\nއެއަށްފަހު ކޮރިއެންޑާ، ލޮނު، އަސޭމިރުސް ލައިގެން ތަރުކާރީ ކޮޅު މީރުކޮށްލާށެވެ.\nތަރުކާރީކޮޅު ރޯފިލުމުން މުގުރި މިރުސް، ލޮނު އަދި އަސޭމިރުސް އިތުރަށް އަޅައި (ބޭނުމިއްޔާ) ހާވާލާށެވެ. ދެން އެއްކޮށްލާނީ ކުރިން ފިހުނު ޕްރޯންކޮޅާއި ސޯސްކޮޅެވެ. މިއައްފަހު ކެއްކި ބަތްކޮޅު އެއްކޮށްލާ، ސެސަމޭ ތެޔޮ އަޅާފައި ހާވާލާށެވެ. އެންމެ ފަހު އެއްޗަކަށް ބިސްކޮޅު އެއްކޮށްލާށެވެ. ގިނައިން ސޯޔާސޯސް އަޅަން ބޭނުން ނަމަ އެޅިދާނެ އެވެ.\nއުރީދޫ އޭކޭއައި-އެލްއެފް ޔޫތު ޗެމްޕިއަންޝިޕުގެ ގުރު ނަގައިފި


Congress Party ge manifesto akee dhogu liyumeh: Modi | Mihaaru\nވެސްޓް ބެންގާލްގެ ކޮލްކަތާގެ ކެމްޕޭން އެއްވުމެއްގައި ބޮޑު ވަޒީރު ނަރެންދުރަ މޯދީ ވާހަކަ ދައްކަވަނީ. --ފޮޓޯ:އޭއެފްޕީ"އެބައި މީހުން ދަނީ މި ސްޓޭޓް ލޫޓްވަމުން،" މޯދީ ވިދާޅުވި އެވެ.\n04 އެޕްރީލް 2019 - 11:164comments\nމި މަހު 11 ގައި ފަށާ އާއްމު އިންތިޚާބުގެ ކެމްޕޭނުގައި ވެސްޓް ބެންގާލްގައި ވާހަކަ ދަައްކަވަމުން މޯދީ ވިދާޅުވީ ކޮންގްރެސްގެ މެނިފެސްޓޯގައި ވަނީ ގައުމުގެ ދިފާއީ ބާރު މާޔޫސްކޮށްލާ ކަހަލަ ވާހަކަތަކެއް ކަމަށެވެ.\n"އެއީ ދޮގު ވާހަކަތަކެއް ހިމަނައިގެން ނެރެފައިވާ ލިޔުމެއް. އޭގައި ވަނީ ގައުމީ ދިފާއީ ބާރަށް ހިމާޔަތް ދޭން ހުރި ގާނޫނުތަކުގެ ބާރު ކުޑަކޮށްލާ ވާހަކަތައް. އޭގެ ސަބަބުން ފައިދާ ވާނީ ޕާކިސްތާނަށް،" ސްޓޭޓުގެ ވެރިރަށް ކޮލްކަތާގެ ބްރިގޭޑް ޕެރޭޑް ގްރައުންޑްގައި ބޭއްވި ބޮޑު އެއްވުމުގައި މޯދީ ވިދާޅުވި އެވެ.\nދެ ވަނަ ދައުރަކަށް ބޮޑު ވަޒީރު ކަމަށް ވަޑައިގަތުމަށް ކެމްޕޭން ކުރައްވާ މޯދީ ވިދާޅުވީ ކޮންގްރެސްގެ ވިރާސީ ވެރިކަމުން ގައުމު ހަލާކުކޮށްލައިފި ކަމަށެވެ. އަދި ކޮންގްރެސް އިން ވެރިކަން ކުރާނީ ވެސްޓް ބެންގާލްގައި ވޭތުވެދިޔަ ހަތް އަހަރު، ބޮޑު ދައިތަ އާއި އޭނާގެ ދެބެންގެ ދެދަރި ފިރިހެން ކޮއްކޮ ވެރިކަން ކުރާ އުސޫލުން ކަމަށް ވިދާޅުވި އެވެ. މޯދީ އެ އިޝާރާތް ކުރައްވާފައި ވަނީ ކޮންގްރެސް އިން ވެރިކަން ކުރާ ވެސްޓް ބެންގާލްގެ ބާރުގަދަ ޗީފް މިނިސްޓަރު މަމާތާ ބަނެރްޖީ އާއި އޭނާގެ ކޮއްކޮ އަބީޝެކް ބަނެރްޖީއަށެވެ.\n"އެބައި މީހުން ދަނީ މި ސްޓޭޓް ލޫޓްވަމުން،" މޯދީ ވިދާޅުވި އެވެ.\nވެސްޓް ބެންގާލުގައި ބަނެރްޖީއާ ދެކޮޅަށް ވެރިކަން ކުރާ ބީޖޭޕީން ވަނީ ވަރަށް ވަރުގަދަ އަށް ކެމްޕޭން ފަށައިފަ އެވެ.\n"ވެސްޓް ބެންގާލްގައި މިހާ ބައިވަރު މީހުން އެއްވެފައި ވަނިކޮށް އަޅުގަނޑެއް ނުދެކެން،" ސަޕޯޓަރުންނާ މުޚާތަބް ކުރައްވައި މޯދީ ވިދާޅުވި އެވެ. "ތިޔަ ބޭފުޅުންގެ ވޯޓަކީ މި ސްޓޭޓް އާ ހަރުފަތަކަށް ގެންދަން މުހިންމު އެއްޗެއް. (ބަނެރްޖީގެ) ވެރިކަން މި ސްޓޭޓުގައި ނިމުމަކަށް ގެންނާނީ ބީޖޭޕީން."\nވެސްޓް ބެންގާލްގައި އޮތް އެހެން އެއްވުމެއްގައި މޯދީ އަށް ރައްދު ދެއްވުމުގެ ގޮތުން ބަނެރްޖީ ވިދާޅުވީ އެކަމަނާ އަކީ މޯދީ ނޫން ކަމަށާ އަދި އެކަމަނާ އިތުރުފުޅު ނުހައްދަވާނެ ކަމަށެވެ.\nއިންޑިއާގެ ގާނޫނު ހަދާ މަޖިލީހުގެ ދަށުގެ، ލޮކް ސަބާގައި ތިން ވަނަ އަށް އެންމެ ގިނަ މެންބަރުން ހިމެނޭ ސްޓޭޓަކީ 90 މިލިއަން މީހުންގެ އާބާދީއެއް އޮތް ވެސްޓް ބެންގާލް އެވެ.\nޕާލަމެންޓުގެ 545 ގޮނޑީގެ އަޣުލަބިއްޔަތު ބީޖޭޕީ އާއި ކޮންގްރެސް އަށް ނުލިބިއްޖެ ނަމަ ބޮޑު ވަޒީރުކަމުގެ މަގާމަށް ވަޑައިގަންނަވާނެ ކަމަށް ބެލެވޭ މީހުންގެ ތެރޭގައި ބަނެރްޖީ ހިމެނެ އެވެ.\nއިންޑިއާގެ އާއްމު އިންތިޚާބުގައި ވޯޓުލާނީ އެޕްރީލް 11 އިން މެއި 19 އަށެވެ. އިންތިޚާބުގައި 900 މިލިއަން މީހުން ވޯޓުލާނެ އެވެ. ނަތީޖާ އިއުލާން ކުރާނީ މެއި 23 ވަނަ ދުވަހު އެވެ.


އައްޑޫ ސިޓީ ޓޫރިޒަމް ތަޞައްވަރު 10 (ކެޑަވާހެރަ ބީޗް އެންޑް ސްޕާ) – އައްޑޫ އޮބްޒާވަރ\nފޮޓޯ: ހެރެތެރެ -\nޒުހައިރު 30 ޑިސެންބަރު, 2018\nމިއީ އައްޑޫ ސިޓީގެ ޓޫރިޒަމް ތަރައްގީ ކުރުމަށް އަޅުގަނޑު ލިޔަމުން އަންނަ ސިލްސިލާ ލިޔުމުގެ ދިހަވަނަ ތަޞައްވަރެވެ.\nއަޅުގަނޑު ޑިސެމްބަރ 28، 2018 ވަނަދުވަހު ލިޔުނު ލިޔުމުގައި ގެނެސްދީފައިވާނީ ހުޅުދޫ ދެކުނު ފަރާތު (ހެރެތެރެއަށް ދިއުމަށް އޮންނަ ބްރިޗް ކައިރި) އެއޮތް ހުސްބިން ސަރަހައްދުގައި ގާއިމު ކުރާ ގެސްޓް ހައުސް އޭރިއާގެ އަޅުގަނޑުގެ ތަޞައްވަރެވެ.\nމިއަދުގެ އަޅުގަނޑުގެ ލިޔުމުގައި ގެނެސްދޭނީ އައްޑޫ ސިޓީގެ ކެޑަވާހެރަ އެއޮތް ތަނުގައި 7.1 ހެކްޓަރުގެ ބިންހިއްކައިގެން ތަރައްގީ ކުރާނެ އަޅުގަނޑުގެ ޚިޔާލީ ތިންތަރީގެ ރިސޯޓުގެ ތަޞައްވަރެވެ.\nއިސްމެހެލާ ހެރާގެ ހުޅަނގުގައި އެއޮތް ކެޑަވާ ހެރަ ހިމަނައިގެން އެސަރަޙައްދުގައި އަޅުގަނޑުގެ ޚިޔާލީ ކުރެހުމުގައި އެވާފަދަ ހިތްގައިމު ރިސޯޓެއް ތަރައްގީ ކުރުމަކީ އައްޑޫ ސިޓީގެ ފަތުރުވެރިކަމަށް ލިބިގެންދާނެ އުޖާލާ ކަމެއް ކަމުގައި އަޅުގަނޑު ދެކެމެވެ..\nއެހެން ކަމުން މިއަދު އަޅުގަނޑުގެ ތަޞައްވަރު ބިނާ މިކޮށްލަނީ ކެޑަވާ ހެރަ ބީޗް އެންޑް ސްޕާ ރިސޯޓަށެވެ. ސަރުކާރުގެ ޚަރަދުގައި ކެޑަވާހެރަ ހިމަނައިގެން 7.1 ހެކްޓަރުގެ ބިން އެސަރަހައްދުގައި ހިއްކައި ދޭންޖެހޭނެއެވެ. ޒަމާނީ ފެންވަރުގެ ފިސާރި ހިތްގައިމު ރިސޯޓެއް މިތަނުގައި ވަރަށް ފުރިހަމައަށް ބިނާ ކުރެވޭނެއެވެ.\nތިރީގައި އެވަނީ ކެޑަވާހެރަ ރިސޯޓަކަށް ހެދުމަށް އަޅުގަނޑުގެ ޚިޔާލީ ތަޞައްވަރުގެ ކުރެހުމެކެވެ.\nކެޑަވާހެރަ ރިސޯޓު ތަރައްގީ ކުރުމަށް އަޅުގަނޑުގެ ތަޞައްވަރުގެ ޚިޔާލީ ކުރެހުމެއް\nކުރެހުމުގައި ދައްކާފައިއެވާ ގޮތަށް ނުވަތަ އެއައްވުރެން ފުރިހަމަ ގޮތަކަށް އެތަނުގެ ބިން 2019 ވަނަ އަހަރުގެ ސެޕްޓެމްބަރު މަހުގެ ނިޔަލަށް ސަރުކާރުން ހިއްކާދޭން ވާނެއެވެ. އަދި ވެލިގަނޑު ގިރިގެން ނުދާނެ ގޮތަކަށް އެތަނުގައި އެކަށީގެންވާ ރިވެޓްމަންޓް ޖަހަންވާނެއެވެ. މިކަންކަން ފުރިހަމަ ކުރަންވާނީ ގަވާއިދުން އީއައިއޭ ހެދުމަށްފަހު ތިމާވެއްޓަށް އެންމެ ގެއްލުން ކުޑަވާގޮތަކަށެވެ.\nމާލޭ ސަރަޙައްދުގެ އެނބޫދޫ ފަޅުގައިވެސް ރިސޯޓުތައް ތަރައްގީ އެކުރަނީ މިފަދަ ގޮތަކަށް ބިންހިއްކައިގެން ނެވެ. އެހެން ކަމުން ރައީސް ޞޯލިޙުގެ ރިޔާސީ ވަޢުދުގައި އެވާ އައްޑޫގެ 8000 އެނދު އުފެއްދުމަށް ވީހާވެސް އަވަހަށް އައްޑޫގެ ފަތުރުވެރިކަން ފަށައިގަންނަން އެބަޖެހެއެވެ.\nމިރިސޯޓުގައި ވޯޓާ ވިލާ އާއި ބީޗް ވިލާގެ އިތުރުން ގާޑަން ވިލާ ސްޓައިލުގެ ޖުމުލަ 350 ކޮޓަރި ގާއިމު ކުރަންވާނެއެވެ. މިތަން ތަރައްގީ ކުރުމަށް އެންމެ ރަނގަޅުވާނީ ދުނިޔޭގެ ހޮޓެލް ޗެއިންއަކަށް ދިނުމެވެ. ނަމަވެސް އެތަނުގެ ފަހެއް އިންސައްތައިގެ ޙިއްސާއެއް އައްޑޫ ސިޓީ ކައުންސިލަށް ދޭންވާނެއެވެ.\nރާއްޖޭގެ އެހެން އަތޮޅުތަކާއި ޚިލާފަށް އައްޑޫގައި ފަތުރުވެރިކަން ތަރައްގީ ކުރެވޭނީ ބިންހިއްކައިގެންނާއި އަދި ދޮންވެލި ބީޗް ނުވަތަ ގޮނުދޮށް އުފައްދައިގެންނެވެ. އައްޑު ސިޓީގެ ޖިއޮގްރަފީއަށް ބޮޑެތި ބަދަލުތައް ގެނެސްގެންނެވެ. ހަމަޔަގީނުންވެސް މިފަދަ ބަދަލު ގެނައުމަކީ މިހާރުގެ ސަރުކާރަށް މާއުނދަގޫ ކަމަކަށް ނުވާނެއެވެ.\nމިރިސޯޓުގެ ދަތުރު ފަތުރުގެ ޚިދުމަތް ދޭންވާނީ އައުޓް ސޯސް ކޮށްގެންނެވެ. މީގެ ބޭނުމަކީ ވަޒީފާގެ ފުރުސަތު އިތުރު ކުރުމާއެކު ގެސްޓުންނަށް އުނދަގޫ ނުވާގޮތަކަށް ޓްރާންސްފާ ޚިދުމަތް ދިނުމެވެ.\nމިރިސޯޓު ބިޑް އުސޫލުން ވަރުގަދަ ހޮޓެލް ޗެއިންއަކަށް ދޫކޮށްލާނީ އައްޑޫ ސިޓީ ކައުންސިލްގެ ފަހެއް އިންސަތަ ޙިއްސާއާއެކު 50 އަހަރުގެ މުއްދަތަކަށެވެ.\nމިރިސޯޓުގެ ކުލި ސަރުކާރަށް ނަގަން ފަށަންވާނީ ރިސޯޓު އޮޕަރޭޝަނަށް ހުޅުވި، ބަރާބަރަށް ޚިދުމަތް ދޭންފަށާތާ6މަސް ފަހުންނެވެ. ފުރަތަމަ އަހަރު ސަރުކާރަށް ކުލީގެ ގޮތުގައި ނަގަންވާނީ ކަނޑައެޅޭ ކުލީގެ 70 އިންސައްތަ އެވެ. ޖެހިގެން އަންނަ ދެއަހަރު 80 އިންސައްތަ ނަގާއިރު ހަތަރުވަނަ އަހަރު ސަރުކާރަށް ނަގަން ވާނީ ކުލީގެ 90 އިންސައްތައެވެ. ފަސްވަނަ އަހަރު ކުލީގެ ގޮތުގައި ސަރުކާރަށް ނަގަންވާނީ 95 އިން ސައްތަ އެވެ. ފުރިހަމަ ކުލި ސަރުކާރަށް ނަގަން ފަށަންވާނީ5އަހަރު ފަހުންނެވެ.\nމިރިސޯޓު ތަރައްގީ ވުމުން އައްޑޫ ސިޓީގެ ފަތުރުވެރި ކަމުގެ ސިނާއަތަށް އިތުރުވެގެންދާނީ 700 އެނދެވެ. އެހެންކަމުން ކުރީގައި އުފެއްދިފައިވާ 5526 އެނދުގެ ތެރެއަށް މިއެނދުތައް އެއްކޮށްލުމުން މުޅިޖުމުލަ 6226 އެނދު އުފެއްދުނީ އެވެ.\nއައްޑޫ ސިޓީގައި ތަރައްގީ ކުރެވޭ މިރިސޯޓު ތަރައްގީ ކުރުމަށް ބިންހިއްކުމާއި ރިވެޓްމަންޓް ޖެހުމާއި އަދި ވޯޓާ ބްރޭކްސް ލުމުގެ އެންމެހާ މަސައްކަތެއް މިހާރުގެ ރައީސުލް ޖުމުހޫރިއްޔާ އިބްރާހިމް މުޙައްމަދު ޞާލިޙުގެ ވެރިކަމުގެ ފުރަތަމަ 330 ދުވަސް ތެރޭގައި ނިންމަވާ ދެއްވަން ޖެހޭނެއެވެ.\nއެމަސައްކަތްތައް ފަށާގަތުމާއެކު އެތަންތަން ކުއްޔަށް ދިނުމަށް އިޢުލާން ކުރެވި ގިނަވެގެން2މަސްތެރޭ އެލިބޭފަރާތްތަކާއި ހަވާލު ކުރަންވާނައެވެ. އަދި އެމީހުންނާއި ހަވާލު ކުރެވޭ ދުވަހުން ފެށިގެން 24 މަސް ތެރޭ މަސައްކަތް ނިންމާ 2021 ވަނަހަރުގެ ސެޕްޓެމްބަރު މަހުގެ ތެރޭ ހުޅުވަންވާނަ އެވެ.\nއަޅުގަނޑު މިތާވަލް ކުރާގޮތަށް އައްޑޫގެ ފަތުރުވެރިކަން ތަރައްގީވެ އެނދުތައް އިތުރު ވުމަކީ އައްޑޫ ސިޓީގެ އެންމެހާ ރައްޔިތުންވެސް ދެކޭނެ އުއްމީދުން ފުރިގެންވާ ފޮނި ހުވަފެކެވެ. މިހުވަފެން ހަގީގަތަށް ހެއްދެވުމުގެ އެންމެހާ ބާރެއް މިހާރު ލިބިފައި އޮތީ ރައީސް ޞޯލިޙަށެވެ. އައްޑޫ ރައްޔިތުންގެ މިހުވަފެން ހަގީގަތަށް ހައްދަވާ ދެއްވާށެވެ. މިއީ އެންމެހާ އައްޑޫ ރައްޔިތުންގެ ފަރާތުން އަޅުގަނޑު އާދޭހާއެކު އެދޭއެދުމެއް ކަމުގައި ގަބޫލު ކުރައްވާށެވެ.\nނުނިމޭ – ދެން އަންނާނީ ތަޞައްވަރު 11\nމި ވަގުތު އެއްވެސް ކޮމެންޓެއް ކިޔުންތެރީން ފާޅުކޮށްފައި ނެތް. zu "އައްޑޫ ސިޓީ ޓޫރިޒަމް ތަޞައްވަރު 10 (ކެޑަވާހެރަ ބީޗް އެންޑް ސްޕާ)"


Gehlunu3dhoaneege therein2dhoanyehge meehun kanduvefai thihbaa fenihjje\nގެއްލުނު ތިން ދޯނީގެ ތެރެއިން ދެ ދޯންޏެއްގެ މީހުން ކަނޑުވެފައި ތިއްބާ ފެނިއްޖެ\nކަނޑު ގަދަ ދުވަހެއްގައި ދޯނިތަކެއް ދަތުރުކުރަނީ. -- އަވަސް ފޮޓޯ\nގެއްލިގެން ހޯދަމުންދިޔަ ތިން ދޯނި ތެރެއިން ތ. ދިޔަމިންގިލިން ފުރި "ނޫމަސް" ސަޕްލައި ދޯންޏާއި މާލެއިން ފުރި "އެޓޯލް އެކްސް ޕްރެސް" ދޯނި އަޑިޔަށް ގޮސް، އޭގައި ތިބި މީހުން ކަނޑުވެފަ ތިއްބާ ފެނިއްޖެ އެވެ.\nފުރިފަހުން ހަބަރެއް ނުވެގެން މުދާ އުފުލާ ތިން ދޯންޏެއް ހޯދުމަށް އެމްއެންޑީއެފް އިން ކުރަމުންދިޔަ މަސައްކަތުގެ ތެރެއިން ތ. ދިޔަމިންގިލިން ފުރި "ނޫމަސް" އާއި މާލެއިން ފުރގައިގެން ދިޔަ "އެޓޯލް އެކްސް ޕްރެސް" ގައި ދަތުރުކުރިމީހުން ކަނޑުމަތީ ތިއްބާ ވަނީ ހޯދައިފަ އެވެ. ނަމަވެސް އއ. ކުރިމަތު ރިސޯޓަށް ދަތުރުކުރި "މަރާނަ 4" ނަމަކަށް ކިޔާ ސަޕްލައި ދޯނި އަދި ނުފެނެ އެވެ.\nއެމްއެންޑީއެފްގެ އިންފޮމޭޝަން އޮފިސަރ މޭޖަރ އަދުނާން މުހައްމަދު ވިދާޅުވީ ނޫމަސް ދޯންޏާއި އެޓޯލް އެކްސްޕްރެސް ދޯނިން ދަތުރުކުރި މީހުން ފެނިފައިވަނީ މިއަދު 12:15 ކަންހާ އިރު ލ. ގައްދޫގެ 50 މޭލު ދުރުން ކަންޑު މަތީ އޮތް ކޮންޓެއިނަރެއް މަތީ ތިއްބައި ކަމަށާއި އެދޯނި އަޑިޔަށް ދެ ދޯނި އަޑިޔަށް ދިޔައީ އިއްޔެގެ 14:30ހާއި 15:00 އެހާކަންހާ އިރު ކަމަށެވެ. އަދި ކޮންޓެއިނަރުގެ އެހީގައި ކަންޑުމަތީ 11 މީހުން އޮތް އިރު އޭގެތެރެއިން އެކަކުގެ ފައި ބިންދާގެން ގޮސްފައިވާ ކަމަށް އަދުނާނު ވިދާޅުވި އެވެ.\n"ގެއްލިގެން އުޅުން ތިން ދޯނި ހޯދުމަށް ކޯސްޓުގާދުން ކުރި މަސައްކަތުގެ ތެރެއިން ދެދޯންޏެއްގެ މީހުން ފެނުނީ މިއަދު 12:15 ކަން ހާއިރު ލ. ގައްދޫގެ 50 މޭލުދުރުގައި ކަނޑުމަތީގައި އޮއްވާ. 11 މީހުން އެތަނުން ފެނުނު އިރު އެންމެންވެސް ހުރީ ކޮންޓައިނަރެއްގައި ހިފާގެން،" އަދްނާން ވިދާޅުވި އެވެ.\nއެނާ ވިދާޅުވީ ގޮތުގައި މިހާދިސާގައި ކަނޑުމަތިވީ މީހުންގެ ތެރެއިން އެކަކުގެ ފައިވަނީ ބިންދައިގެން ގޮއްސަ ކަމަށާއި ކޯސްޓުގާޑުން މިހާރު އަންނަނީ އެމީހުން ގޮވާގެން ގއ. ވިލިންގިލިޔަށް ދަތުރުކުރަމުން ކަމަށެވެ. އަދި މިދެދޯނިން އެއްވެސް އިތުރު މީހަކު ގެއްލިފައި ނުވާކަމަށް އަދްނާން ވިދާޅުވި އެވެ.


Fuluhunge bilun siyaasee nufoozah furusathu bodu: riyaaz\nކުރީގެ ކޮމިޝަނަރު އޮފް ޕޮލިސް އަބްދުﷲ ރިޔާޒް -- | އަވަސް\nސަރުކާރުގެ ފަރާތުން ރައްޔިތުންގެ މަޖިލީހަށް ހުށައަޅާފައިވާ ފުލުހުންގެ ހިދުމަތުގެ ބިލުން ސިޔާސީ ނުފޫޒަށް ފުރުސަތު ބޮޑުވެގެން ދާނެ ކަމަށް ވިދާޅުވެ އެ ބިލާމެދު ކުރީގެ ކޮމިޝަނަރު އޮފް ޕޮލިސް އަބްދުﷲ ރިޔާޒް ކަންބޮޑުވުން ފާޅު ކުރައްވައިފި އެވެ.\nފުލުހުންގެ ހިދުމަތުގެ ބިލު މަޖިލީހަށް ހުށަހެޅެއްވީ ހެންވޭރު ހުޅަނގު ދާއިރާގެ މެމްބަރު ހަސަން ލަތީފެވެ. އެ ބިލުގެ ފުރަތަމަ ކިޔުން ނިމިދިޔަ ހަފުތާގެ ހޯމަ ދުވަހު ވަނީ އިއްވާފަ އެވެ.\nހަސަން ހުށައަޅުއްވާފައިވާ ބިލާއެކު ރިޔާޒް ކުރެއްވި ޓްވީޓެއްގައި ވިދާޅުވީ ފުލުހުންނަކީ އެއްވެސް ނުފޫޒެއް ނެތި، އުސޫލުގެ ތެރެއިން ހިދުމަތް ކުރެވޭ ބަޔަކަށް ވާން ޖެހޭނެ ކަމަށެވެ.\nނަމަވެސް މަޖިލީހަށް މިހާރު ހުށައެޅިފައިވާ ފުލުހުންގެ ހިދުމަތުގެ ބިލުން އެ މުއައްސަސާއަށް ސިޔާސީ ނުފޫޒު ފޯރުވުމުގެ ފުރުސަތު މިހާރަށްވުރެ ބޮޑަށް ހުޅުވިގެންދާ ކަމަށެވެ. އެހެން ކަމުން އެއީ ނުފޫޒެއް ނެތި މަސައްކަތް ކުރުމަށް ފުލުހުންނަށް ކުރިމަތިވާނެ ގޮންޖެހުމެއް ކަމަށެވެ.\nފުލުހުންގެ ހިދުމަތުގެ ބިލަކީ ނުރައްކާތެރި ބިލެއް ކަމަށް ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމްވެސް ވަނީ ވިދާޅުވެފައެވެ. އަދި އެ ބިލަކީ ފުލުހުންގެ ތެރޭގައި ޒަމާނުއްސުރެ އޮތް ހަރުދަނާ އުސޫލުތައް ނެތިކޮށްލުމަށް ހުށައަޅާފައިވާ ބިލެއް ކަމަށެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް އަބްދުﷲ ރިޔާޒް + ހަސަން ލަތީފް\nތަހުގީގަށް ހުރަސް އެޅޭ މައުލޫމާތު ނުހޯދޭ ގޮތަށް ހަދަނީ


ތެދުވިސްނުން: އިޚްތިޔާރާއި ތަގުދީރު\nމާތްކަލާނގެއަކީ ފެށުމާއި ނިމުން ފެނިވޮޑިގަންނަވާ ކުޅަދުންވަންތަ ކަލެކެވެ. ކުޑަ މިސާލެކެވެ. ސައެންސް ވެރިން އުފެއްދި މޮޅު ސްޕޭސް ކްރާފްޓެކެވެ. އެއަށްލީ އިންސާނެކެވެ. އިންސާނާ ވިސްނުމުގެ މައްޗަށް ސައެންސްވެރިޔާގެ ބާރެއް ނުހިނގައެވެ. އެ ސްޕޭސް ކްރާފްޓް އޭނައަށް ދީފައި ދާނެތާކަށް ދާށޭ ބުންޏެވެ. އޭނާއަށް ފޮތެއް ދިނެވެ. މާރސްގައި ކަން ހުންނާނެ ގޮތް ބުނެދިނެވެ. ވީނަސްގައިހުރި ކަންތައް ބުނެދިނެވެ. އޭނާ އެއަށް އަރައިގެން ދަތުރު ކުރާ ދިމާއެއް ބަލަން ސައެންސްވެރިޔާ ހުރީއެވެ. އެހެނަސް ސައެންވެރިޔާ އޭގެ އޮޓޯ ޕައިލެޓަށް ބާރު ހިންގިދާނެއެވެ. އެކަމަކު އެގޮތަށް ބާރު ހިންގައި އޭތި ކޮންޓްރޯލްކޮށް އޭތި އޭނާ ދުއްވާނެ ދިމާއަކަށް ދުއްވައިފިނަމަ އެސްޓްރޮނޯޓްގެ އިޚްތިޔާރެއް ކޮބައިތޯއެވެ. އޭނާއަށް ކޮންޓްރޯލް ދޫކޮށްގެން ނޫނީ އެސްޓްރޮނޯޓް އަމިއްލަ އިޚްތިޔާރުގައި ދާނެ ދިމާއެއް ނޭނގޭނެ ނޫންތޯއެވެ. ނުވަތަ އެ އިޚްތިޔާރު ނުދެވޭ ނޫންތޯއެވެ.\nމާތްކަލާނގެ އާލަމްތަކާއި އިންސާނުން އުފެއްދެވީ އެކަލާނގެ އުފާފުޅަކަށްޓައެވެ. އެކަލާނގެ ބޭނުން ފުޅުވެއްޖެނަމަ ހުރިހާ އިންސާނުން އެކަލާނގެ ޕްރޮގްރާމް ކުރެއްވި ގޮތަކަށް ކަން ކުރަމުން ދާނެއެވެ. ޖަނަވާރުތައް އެ އުޅެނީއެވެ. އޭގެ ކަންތައް އެ ހިނގަނީ ޕްރޮގްރާމް ކުރައްވާފައިވާ ގޮތަށެވެ. އެއަކަށް އަމިއްލަ ވިސްނުމެއް އިޚްތިޔާރެއް ނެތެވެ. އެއާ ޚިލާފަށް އިންސާނާއަށް ވަނީ އިޚްތިޔާރު ދެއްވާފައެވެ.\nޔޫނުސްގެފާނާ މެދު ކަންތައްވީ ގޮތް ބައްލަވާށެވެ. މާތްކަލާނގެ އެކަލޭގެފާނަށް އެންގެވީ އިރާގަށް ވަޑައިގެން އެރަށު މީހުންގެ ކަންތައް މާ ގޯސްވެއްޖެ ވާހަކަ އެންގެވުމަށެވެ. އެހެންނޫނީ ޒަލްޒަލާއެއް ފޮނުއްވާނެ ކަމަށެވެ. އެކަލޭގެފާނު އެ އަމުރުފުޅަކަށް ބޮލެއް ނުލެންބެވިއެވެ. ވަޑައިގެން ސްޕޭނަށް ދާން އޮތް އޮޑިއަކަށް އަރާވަޑައިގަތީއެވެ. މާތްކަލާގެ ފޮނުއްވީ ތޫފާނެކެވެ. އޮޑީގެ މީހުންނަށް އެހެން ގޮތެއް ނެތިގެން އެކަލޭގެފާނު ކަނޑަށް އެއްލާލީއެވެ. ދެން ބޮޑު މަހެއް އެކަލޭގެފާނު ދިރުވާލިއެވެ. އެކަލޭގެފާނު ދުއާ ކުރެއްވީމާ އެ ދުއާ އިޖާބަ ކުރެއްވުމުން މަސް އެކަލޭގެފާނު ހޮޑަށް ލައިފިއެވެ. ދެންވެސް މާތްކަލާނގެ އަނެއްކާވެސް އެންގެވީ އިރާގަށް ދިއުމަށެވެ. އިރާގު މީހުން އެކަލޭގެފާނު އެންގެވި އެންގެވުން ގަބޫލުކޮށް އިސްލާހު ވެއްޖެއެވެ. ފޮއިންޓަކީ އެމީހުން އިސްލާހު ވީ މާތްކަލާނގެ މަޖްބޫރުކުރައްވައިގެންނޭ ބުނެވެން އެބައޮތްތޯއެވެ. އެމީހުންނަށް އެންގެވީމާ ބަސް ގަބޫލު ކުރީއެވެ.އެހެންވެ އެމީހުންނަކަށްބިންހެލުމެއް ޒަލްޒަލާއެއް ނައެވެ.\nއިރާގު މީހުން އަމިއްލަ އިޚްތިޔާރު މި ކަމުގައި އެބަ އޮތެވެ. ސަދޫމުގެ މީހުންނަށް ވެސް ހަމަ އެ އިޚްތިޔާރު އޮތެވެ. ސަދޫމް ފުނޑުފުނޑުވީއެވެ. ކަންކަމަށް އިރާދަ ކުރެއްވުމުގެ ކުރީން އެކަލާނގެ އެކަމުގެ އިންޒާރު ދެއްވައެވެ. އިޚްތިޔާރު އޮތީ އިންސާނާގެ އަތްމަތީގައެވެ. މާތްކަލާނގެ ބޭނުންފުޅުވެ ވޮޑިގަންނަވާނަމަ އެންގެވި ގޮތް ނޫންގޮތަކަށް ގުޑާވެސް ނުލެވޭގޮތަށް އިންސާނުންވެސް އެހެނިހެން ތަކެތިވެސް އުފެއްދުމުގެ ކުޅަދާނަކަ އެކަލާނގެ އަށް ލިބިވޮޑިގަންނަވައެވެ. އެކަލާނގެ އިރާދަ ފުޅު ކުރައްވާ ކަންތަކުގެ ހުރިހާ ސިއްރެއް އިންސާނާއަކަށް ވިސްނައިގަތުމުގެ ކުޅަދާނަ ކަމެއް ލިބިގެންނެއް ނުވެއެވެ.\nPosted by madhini at 9:44 PM


އެޑްމިނިސްޓްރޭޓިވް އޮފިސަރ (ޖީ.އެސް 3)\n1. ކައުންސިލްގެ އިދާރާއަށް ޖެމްސް އަދި އީމެއިލް މެދުވެރިކޮށް ލިބޭ ސިޓީ / މެސެޖްތައްބަލައިގަތުން.\n2. ކައުންސިލް އިދާރާއަށް އަންނަ ސިޓީ / މެސެޖް ތަކާއި އެހެނިހެން ތަކެތި ބަލައިގަނެ، އެތަކެތި އެންޓަރކޮށް ކަމާއިބެހޭ ޔުނިޓްތަކަށް ޙަވާލު ކުރުން.\n3. ދުވަހުން ދުވަހުން މަސްވެރިކަމުގެ ރިޕޯޓް ތައްޔާރު ކޮށް ކަމާއި ބެހޭ ފަރާތަށް ފޮނުވުން.\n4. މަސްދޯނި ފަހަރުގެ ސަލާމަތީ ސެޓްފިކެޓް ހެދުމާއި ، މަސްވެރިކަމުގެ ލައިސަންސް ހެދުމުގެ މަސައްކަތް ކުރުން.\n5. ރަށުގެ ރަށްވެހިންގެ ރަޖިސްޓްރީ އަޕްޑޭޓްކޮށް ބެލެހެއްޓުމާއި، ވޯޓާސް ރަޖިސްޓްރީ އަޕްޑޭޓްކޮށް ބެލެހެއްޓުން.\n6. ވިހާ މަރުވާ ބެލެހެއްޓުމާއި،އުފަންދުވަހުގެ ސެޓްފިކެޓް ހެދުމާއި،އައިޑީކާޑް ހެދުމާއިބެހޭ މަސައްކަތް ކުރުން.\n7. ޢުމުރުން 65 އަހަރު ވުމަށްފަހު އަސާސީ ޕެންޝަން ޙައްޤުވާ ފަރާތްތަކުގެ ރަޖިސްޓްރީ (ދަފްތަރު) ބެލެހެއްޓުމާއި، އެކަމާއި ގުޅޭ އެންމެހާ ލިޔެކިޔުންތައް ބެލެހެއްޓުން.\n8. ހުކުރު ، ޢީދު ޚުޠުބާ ތައް ޑައުން ލޯޑް ކުރުމާއި ، ކަމާއިބެހޭ އިމާމުންނާއި، ހުކުރުނަމާދާއި، ޢީދު ނަމާދު އަދި ކޭތަ ނަމާދު ތަރުތީބުން ޙަވާލުކުރުން. (ހުކުރު ޚުޠުބާ ޙަވާލުކުރާނީ ކޮންމެ ބްރާސްފަތި ދުވަހަކު ، އަދި ޢީދުނަމާދާއި ، ކޭތަ ނަމާދުފަދަ ނަމާދުތައް ކުރަން ހަމަޖެހިފައި އޮންނަ ދުވަހުގެ ކުރީ ދުވަހު ޙަވާލުކުރުން.)\n9. އިދާރާގެ ހުރިހާ މުވައްޒަފުން ޝާމިލުވެގެން ކުރަންޖެހޭ ކަންތައްތަކާއި، އަދި ދިމާވާ މުހިންމު ކަންތައްތަކާ ގުޅިގެން ކުރަންޖެހޭ އެހެނިހެން ރަސްމީ ކަންތައްތައް ކުރުން.\n10. ސެކްޝަނުގެ އެހެން މުވައްޒަފަކު ޗުއްޓީގައި ނުވަތަ ސަލާމުގައި ހުންނަ ދުވަސްތަކުގައި އެމުވައްޒަފަކު ކުރަންޖެހޭ މަސައްކަތްތައް ކުރުމަށް ޙަވާލު ކުރެވިއްޖެ ހިނދެއްގައި އެމަސައްކަތް ކުރުން.\n1. އެޑްމިނިސްޓްރޭޝަން / މެނޭޖްމެންޓް / ބިޒްނަސް މެނޭޖްމެންޓް / ބިޒްނަސް އެޑްމިނިސްޓްރޭޝަން ނުވަތަ ހިޔުމަންރިސޯސް މެނޭޖްމެންޓް ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 3ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން،\nސާނަވީ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު އޭގެ އިތުރުން ސެކަންޑަރީ ސްކޫލް ސެޓްފިކެޓް އިމްތިހާނުގެ 'ދިވެހި' މި މާއްދާއިން 'ސީ' ގްރޭޑް ލިބިފައިވުން.\nv މޯލްޑިވެސް ކޮލިފިކޭޝަން އޮތޯރިޓީއިން ފެންވަރު ބައްލަވާފައިވާ ތަޢުލީމީ ސެޓުފިކެޓުތަކުގެ ކޮޕީ (ރާއްޖޭގައި ރަޖިސްޓްރީކޮށްގެން ހިންގާ މަތީ ތަޢުލީމުދޭ މަރުކަޒުން ހިންގާ ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓްފިކެޓްތަކާއި، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓްފިކެޓްތައް ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކިފެންވަރެއްގައި ޤަބޫލު ކުރެއްވޭނެ ކަމަށް މޯލްޑިވްސް ކޮލިފިކޭޝަން އޮތޯރިޓީއިން ދޫކުރައްވާފައިވާ ލިޔުމުގެ ކޮޕީ)\nv ރާއްޖޭގައި ރަޖިސްޓްރީކޮށްގެން ހިންގާ މަތީ ތަޢުލީމުދޭ މަރުކަޒަކުން ކުރިއަށް ގެންދާ ރާއްޖޭގެ ޕްރޮގްރާމްތަކުގެ ސެޓްފިކެޓްތަކުގެ ކޮޕީ ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީ.\nv ސިވިލް ސަރވިސް ޓްރޭނިންގ އިންސްޓިޓިއުޓުން ހިންގާ ކޯސްތަކުގެ ސެޓްފިކެޓްތަކުގެ ކޮޕީ.\n7. މަސައްކަތު ތަޖުރިބާ ދެނެގަތުމަށް، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތަކުގެ ކޮޕީ.\nv ސިވިލް ސަރވިސް އިން ބޭރު ވަޒީފާއެއް އަދާކޮށްފައިވާނަމަ، އެވަޒީފާއެއް އަދާކުރިމުއްދަތާއި ކުރި މަސައްކަތް ބަޔާންކޮށް އެ އޮފީހަކުން ދޫކޮށްފައިވާ ލިޔުން.\nv އަމިއްލަ ކުންފުންޏެއްގެ ނުވަތަ އަމިއްލަ އިންސްޓިޓިއުޓެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ ވަޒީފާ އަދާކުރި މުއްދަތާއި ކުރި މަސައްކަތް އަދި މަސައްކަތް ކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\nވަޒީފާއަށް އެދޭފޯމު ދެއްވަދޫ ކައުންސިލްގެ އިދާރާގެ ކައުންޓަރުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 18 ޖަނަވަރީ 2018ވާ ބްރާސްފަތި ދުވަހުގެ 13.00ގެ ކުރިން، ދެއްވަދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީ-މެއިލް އެޑްރެހަކީ [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލް ކުރެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު 24 ޖަނަވަރީ 2018 އާއި 28 ޖަނަވަރީ2018 އާއި ދެމެދު ދެއްވަދޫ ކައުންސިލްގެ އިދާރާގައި އޮންނާނެއެވެ. ވުމާއެކު، މިވަޒީފާއަށް ކުރިމަތިލާ ފަރާތްތަކުން، އެތާރީޚުތަކުގައި އިންޓަރވިއުއަށް ޙާޟިރުވުމަށް ތައްޔާރުވެގެންތިބުން އެދެމެވެ.\nމަޤާމަށް މީހުން ހޮވުމަށް\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން %30 ލިބެން ޖެހޭނެއެވެ.\nމިއިޢުލާނާއި ގުޅިގެން މަޢުލޫމާތު ސާފްކުރުމަށް ގުޅުއްވާނީ 6820023 ނަންބަރ ފޯނަށެވެ.\n17 ރަބީޢުލްއާޚިރު 1439\nޕަބްލިޝްކުރި ތާރީޚު: 04 ޖަނަވަރީ 2018\nސުންގަޑި: 18 ޖަނަވަރީ 2018 13:00


Kuwait ge au valeeahudhu Sheikh Meshaal maqaamuge huvaa kuravvaifi - vNews.mv\nކުވައިތުގެ އައު ވަލީއަހުދުގެ މަގާމަށް ޝައިޚް މިޝާލް އަލްއަހްމަދު އަލްޖާބިރު އައްސަބާހް (މ) މަގާމުގެ ހުވާ މިއަދު ކުރެއްވި ވަގުތުކޮޅު:\nކުވައިތުގެ އައު ވަލީއަހުދު ޝައިޚް މިޝާލް މަގާމުގެ ހުވާ ކުރައްވައިފި\nސައިފް އަޒްހަރު 08 October 2020, 15:56\nޝައިޚް މިޝާލް އަލްއަހްމަދު އަލްޖާބިރު އައްސަބާހް، ކުވައިތުގެ ވަލީއަހުދުގެ މަގާމުގެ ހުވާ ކުރައްވައިފިއެވެ.\nޝައިޚް މިޝާލް، ކުވައިތުގެ ވަލީއަހުދުގެ މަގާމުގެ ހުވާ ކުރެއްވީ، ވަލީއަހުދުގެ މަގާމަށް އޭނާ އައްޔަން ކުރަން ކުވައިތުގެ ޕާލަމެންޓުން މިއަދު ފާސްކުރުމާ ގުޅިގެންނެވެ. ޝައިޚް މިޝާލްގެ ނަންފުޅު ފާސްކޮށްފައިވަނީ ޕާލަމެންޓުގެ އިއްތިފާގުންނެވެ.\nކުވައިތުގެ އަމީރު ޝައިޚް ނަވާފް އަލްއަހްމަދު އައްސަބާހް، ކުވައިތުގެ އައު ވަލީއަހުދުގެ މަގާމަށް ޝައިޚް މިޝާލް އަލްއަހްމަދު އަލްޖާބިރު އައްސަބާހްގެ ނަންފުޅު ހުށަހެޅުއްވީ އިއްޔެއެވެ.\nމިކަމާ ގުޅިގެން މިއަދު ބޭއްވި ޕާލަމެންޓް ޖަލްސާއިން ޝައިޚް މިޝާލް އެ މަގާމަށް އައްޔަންކުރަން ފެންނަ ކަމަށް ފާސްކުރިތާ ކުޑަ އިރުކޮޅެއްގެ ތެރޭގައި ޝައިޚް މިޝާލްވަނީ ޕާލަމެންޓަށް ވަޑައިގެންފައެވެ.\nޝައިޚް މިޝާލް، ކުވައިތުގެ އައު ވަލީއަހުދުގެ މަގާމުގެ ހުވާ ކުރެއްވީ، ކުވައިތުގެ އަމީރު ޝައިޚް ނަވާފް އަލްއަހްމަދު އައްސަބާހްގެ ކުރިފުޅުމަތީގައެވެ.\nއައު ވަލީއަހުދުގެ މަގާމުގެ ހުވާ ކުރެއްވުމަށްފަހު ޓީވީ މެދުވެރިކޮށް ގައުމާ މުޚާތަބު ކުރައްވާ ވާހަކަފުޅު ދައްކަވަމުން ޝައިޚް މިޝާލްވަނީ، ބައިބައިވުންތައް އެއްފަރާތްކޮށް އެއްބައިވަންތަވުމަށް ކުވައިތުގެ ރައްޔިތުންނަށް ގޮވާލައްވާފައެވެ. ބައިބައިވުންތައް ނައްތާލުމަށް ކުރެއްވެންހުރި ހުރިހާކަމެއް ކުރައްވާނޭ ކަމަށްވެސް ވިދާޅުވިއެވެ.\nއަދި ސަރަހައްދާއި، ބައިނަލްއަގްވާމީ މުޖުތަމައުގެ ހަމަޖެހުމާއި، ސުލްހައަށް ކުވައިތުން ކުރަމުންއައި މަސައްކަތްތަކާއި ޒިންމާތައް އަދާކުރުންމަތީ ކުވައިތު ދެމިއޮންނާނޭ ކަމުގެ ޔަގީންކަންވެސް ދެއްވިއެވެ.\nކުވައިތުގެ އައު ވަލީއަހުދު ޝައިޚް މިޝާލް އަލްއަހްމަދު އަލްޖާބިރު އައްސަބާހް:\nކުވައިތުގެ އަމީރުކަމުގައި ހުންނެވި ޝައިޚް ސަބާހުލްއަހްމަދު އަލް ޖާބިރު އައްސަބާހް އަވަހާރަވީ މިދިޔަ ހަފްތާ ތެރޭގައެވެ.\nއައު އަމީރުގެ މަގާމަށް، އުމުރުފުޅުން 83 އަހަރުގެ ޝައިޚް ނަވާފް އަލް ސަބާހުލްއަހްމަދު އަލްޖާބިރު އައްސަބާހް އައްޔަން ކުރެވުނީ މިދިޔަ ހަފްތާގެ ބުދަދުދުވަހުއެވެ.\nވަލީއަހުދުގެ މަގާމަށް މިއަދު އައްޔަން ކުރެވުނު ޝައިޚް މިޝާލްއަކީ، އަވަހާރަވި އަމީރުގެ އެންމެ ހަގު ކޮއްކޯފުޅެވެ.\nކުވައިތު ނޭޝަނަލް ގާރޑުގެ ނާއިބުގެ މަގާމުގައި ހުންނެވި ޝައިޚް މިޝާލްއަކީ އިނގިރޭސިވިލާތުގެ ހެންޑަން ޕޮލިސް ކޮލެޖްގެ ގުރެޖުއޭޓެކެވެ.\nއޭނާއަށް މީގެކުރިން ސަރުކާރުގެ އިސް އެތައް މަގާމުތަކެއް ހުށަހެޅުނު ކަމަށާއި، ނަމަވެސް އެއިން އެއްވެސް މަގާމެއް ގަބޫލުފުޅު ކުރައްވާފައި ނުވާ ކަމަށް މަސްރަހް ދިރާސާކުރާ ފަރާތްތަކުން ބުނެއެވެ.\nވަލީއަހުދުގެ މަގާމަށް އަތުވެދާނެ ކަމަށް ބެލެވުނު ޝާހީ އާއިލާގެ ބޭފުޅުންގެ ތެރެއިން ޝައިޚް މިޝާލްއަކީ ފަސްބައިގައި އެއްވެސް ކިލަނބުކަމެއްނެތް، މައްސަލަތަކެއްގެ ތުހުމަތުތަކެއް ނެތް ހަމައެކަނި ބޭފުޅާ ކަމަށް މީޑިއާއިން ރިޕޯޓް ކޮށްފައި ވެއެވެ.


Ras Online - މަޖިލީހުން ފުރަތަމަ ތަހުގީގު ކުރަން ފޮނުވަންވީ އިމްރާނުގެ މައްސަލަ ނޫންތޯ؟\nމަޖިލީހުން ފުރަތަމަ ތަހުގީގު ކުރަން ފޮނުވަންވީ އިމްރާނުގެ މައްސަލަ ނޫންތޯ؟\nއަޅުގަނޑު މިސިޓީ ލިޔަން މިޖެހުނީ ހަމަ ހިތުގާ ހިނގާ ޝުޢޫރުތައް ގިނަ ކަމުން އެވާހަކަތައް ތިޔަ ނޫސް މެދުވެރިކޮށް މި ގައުމުގެ ގިނަ ބަޔަކު ވަރަށް ލޯބިވާ އަދި އެހާމެ އިހުތިރާމު ކުރާ ބޭފުޅެއްގެ ކަންފަތް ޕުޅަށާއި ރައްޔިތުންގެ މަޖިލީހުގެ ކަންފަތް ހުރިއްޔާ އެތަނުގެ ކަންފަތަށް ވެސް މިވާހަކަ އިއްވާ ލުމުގެ ނިޔަތުގައެވެ. އަދި މި ސިޓީ ތިޔަނޫސް މެދުވެރިކޮށް ރަށްދު ކޮށްދޭން މި ވިސްނީ ތިޔަ ނޫހުގެ މިނިވަން ކަމާއި ވަކި މީހެއްގެ މޫނަކަށް ކަނދުރާއަކަށް ނުބަލާ ތިޔަހަރަ ޖަހަމުން ގެންދާ ޚަބަރުތަކާއި ރިޕޯޓްތައް ފެނިފައި މިސިޓީވެސް ޖަހާލާނެ ކަމުގެ ޔަގީންކަން އޮތަތީއެވެ.\nއަޅުގަނޑު ދައްކާން މިއުޅޭ ވާހަކަ ފަށްޓާނަމެވެ. މިހަފުތާ ފެށުނު ތަނުން އިވުނު އެއްވާހަކައަކީ މީގެ ހަތް އަހަރު ކުރިން ކޮންމެވެސް މީހަކު، އާދައިގެ އާންމު ރައްޔިތަކު ކެނެރީގޭ މުޙައްމަދު ނަޝީދު ނުވަތަ ރައީސް ނަޝީދާއި ބެހޭގޮތުން ދައްކާފައިވާ ވާހަކަތަކެއް ތަހުގީގު ކުރުމަށް ރައްޔިތުންގެ މަޖިލީހުގެ އިދާރާއިން ފުލުހުންނަށް ހުށައެޅި ވާހަކައެވެ. ތެދުފުޅެކެވެ. އޭނާ އެ ވިޑިއޯގައި ދައްކަނީ ވަރަށް ހައްސާސް ވާހަކައެކެވެ. ސާބިތު ކޮށްދޭން ޖެހޭވަރުގެ ވާހަކަ އެކެވެ. ދިވެހި މުސްލިމަކަށް ނިސްބަތްކޮށް އޭނާގެ ދީނީ އަގީދާއާއި ގުޅޭ ވާހަކައެކެވެ.\nއެމީހަކު ލައްވާ އެވާހަކަ ބަޔަކު ކިޔައިދެނީ ރެކޯޑް ކޮށްގެން ބޭނުން ކުރަންކަން އެނގޭ ވަރަށް އޭނާއާއި ސުވާލު ކުރެއެވެ. ފާޅުގައި އޭނާ ލައްވާ އެވާހަކައެއް ދައްކުވަނީއެވެ. ވަކި މަގުޞަދެއްގައިކަން އެނގެއެވެ. ދެން އެމީހުން އޭގެ ބާނުން ކުރަނީ ރައީސް ނަޝީދަކީ ލާދީނީ މީހެއްކަން ދިވެހި ރައްޔިތުންނަށް ބުނެދީ ރައީސް ނަޝީދުގެ އަގު ވައްޓާލައި ނޫނީ އިތުބާރު ގެއްލުވާލާ ނަފުސު ކަތިލުމަށެވެ.\nދެން މީގެ ހަތްއަހަރު ކުރީންވެސް އެބަޔަކު ޓީވީ ތަކުގައި އެވާހަކަ ދައްކައި އެ ވީޑިއޯއެއް ދެއްކިއެވެ. ގަބޫލުކުރާ ބަޔަކު ގަބޫލުވެސް ކުރިކަމަށްވެއެވެ. ގަބޫލު ނުކުރާ މީހުންނަށް އެއީ ހަމަ ވަކި މަގުޞަދެއްގައި ކޮށްގެން އުޅޭ ކަމެއްކަން އެނގި އެކަމަކާއި އަޅައެއް ނުލައެވެ. އަދި އޭރު ރައީސް ނަޝީދަކީ އަޅުގަނޑު ދަންނަ ޑިމޮކްރެސީގެ ބައްޕަ ކަމަށްވާތީ އެއީ ރައީސް ނަޝީދަކަށް ވެސް މާބޮޑު ކަމަކަށް ނުވިއެވެ. އެވިޑިއޯގައި އެކިޔާ އެއްޗެއް ދޮގުކުރާކަށް ނުވަތަ އެމައްސަލަ ބަލާކަށް އެއްވެސް ތާކަށް އެވިޑިއޯއެއް ހުށައެއްވެސް ނާޅުއްވައެވެ.\nހަމަގައިމުވެސް ރައީސް ނަޝީދުގެ އަމަލު ތަކުން މުސްލިމު ނޫން ސިފައެއް ނުފެނެއެވެ. މިސްކިތައް ނަމާދަށް އަރާވަޑައިގަންނަވާތީ ފެނެއެވެ. ދީނީ ޢިލްމުވެރިންނާއެކު އުޅުއްވާތަން ވެސް ފެނެއެވެ. އަޅުގަނޑުމެންނަށް ކަންކަން ފެންނާނީ ބޭރުފުށުންނެވެ. އެތެރެފުށުގައި އޮތް އެއްޗަކާއި ކަމެއް މޮޅަށް ދެނެވޮޑިގެންވާނީ އެންމެ ފަރާތަކެވެ.\nދެން ތިޔަ ވިޑިއޯއެއްގެ ވާހަކަ ބާއްވަމާ ހިނގާށެވެ. ރައީސް ނަޝީދުގެ އެންމެ ކައިރީގައި މިހާރު ޖަލްސާތަކުންނާއި ބައެއް ފޮޓޯތަކުން އެފެންނަ އިމްރާން ރައީސް ނަޝީދޭ ކިޔައިގެން ކިޔާފައި ހުރި ހަޑިހުތުރު އެއްޗެއްސާ ރައީސް ނަޝީދުގެ ދީނީ އަގީދާއާއި ބެހޭގޮތުން އެހަރަ ކިޔާފައި ހުރި އެއްޗެއްސަށް ބަލާއިރު ތިޔަ ވިޑިއޯގައި އެކިޔާ އެއްޗެހި ނޫނީ އެދައްކާ ވާހަކަ އެއީ ހަމަ ސުމެކެވެ.\nއިމްރާން އޭރު "ޝައިޚަކަށް ވެގެން" ދީނީ ގޮތުން ރައީސް ނަޝީދޭ ކިޔައިގެން ނުދައްކަނީ ކޮންވާހައެއް ހެއްޔެވެ؟ އޭރުގެ ރެކޯޑިންގ ތައް މިހާރުވެސް އެހެރީއެވެ. އެވާހަކަތައް މިތާނގައި ދިގުކުރާން ނުދެއްކިޔަސް މިހާރުވެސް ޔޫޓިއުބަށް ވަދެ ޕްލޭ ކޮށްލާށެވެ. އޭނާއަށް ނަޝީދާ ބެހޭގޮތުން ނޭނގެނީ ކޮންވާހަކައެއްތޯއެވެ؟ ނަޝީދު މީހެއްގެ ކައިރީގައި "ރޭ ކޮށްފައި" އޮތަސް އޭނާއަށް އެނގެއެވެ. އެއީ މިހާރު މިނިސްޓަރ އިމްރާން ވީމާ ޝައިޚް އިމްރާން ކޮށްފައި ހުރި ކަންކަން ވަޒީރެއްގެ އިސްތަށިފުޅުގައި ނޭޅެންޏާ ދެން ދަންނަވާނެ ވާހަކައެއް ނެތެވެ.\nއެކަމަކު މިގައުމުގައި މިތެބެނީ ކޮން ކަހަލަ ނޫސްވެރިންނެއް ބާވައޭ އަޅުގަނޑު ހިތައް އަރައެވެ. މިވާހަކަ ހަމައެއްވެސް ނޫސްވެރިއަކަށް ލިޔަން ނުފެންނާތީ ނޫނީ ނޭނގޭތީ ހަމަ އެހެން އަހާލެވުނީއެވެ. އެވާހަކަވެސް މިތާގައި ލިޔެލާނަމެވެ.\nމީގެ ހަތް އަހަރު ކުރިން މީހަކު ދައްކާފައި އޮތް ވާހަކައެއް ރައްޔިތުންގެ މަޖިލީހުން ތަހުގީގު ކޮށްދޭން ފުލުހުންނަށް ހުށައެޅިއިރު އެއަށް ވުރެ ފަހުންނާއި އޭގެ ކުރިން މި ދަންނަވާ ޝައިޚް އިމްރާން ދައްކާފައި އެހެރެ ވާހަކަތައް ތަހުގީގު ކުރަން ނުފޮނުވީމާ އަޅެ ސުވާލު ނުއުފެދުނީ ކީއްވެ ބާވައެވެ؟\nއިމްރާން ދެއްކި ވާހަކަތައް ސާބިތު ނުކޮށް އިމްރާން ޕްރޮމޯޓް ކުރި ވިޑިއޯއެއްގެ މައްސަލަ މިބަލަނީ ކީއްވެގެން ބާވައޭ ހަމަ ސުވާލު އުފެދެނީއެވެ. އަނެއްކޮޅުން އެމީހަކު އެވާހަކައެއް ދެއްކިއިރު ރައީސް ނަޝީދު ހުންނެވީ މަޖިލީހުގެ ރައީސަކަށްވެސް ނޫނެވެ. އެހެން ވިއްޔާ މިހާރު އެމައްސަލަ ތަހުގީގު ކުރަން މަޖިލީހަށް އޮތީ ކޮން ގާނޫނީ ހައިސިއްޔަތެއްބާވެއެވެ؟ މިހާރު އެކަން މަޖިލީހުން ކޮށްފިއްޔާ މަގާމުގެ ހައިސިއްޔަތު ނަހަމަ ގޮތުގައި ބޭނުންކުރެއްވުމާއި ދައުލަތުގެ ވަސީލަތްތައް ނަހަމަ ގޮތުގައި ބޭނުން ކުރެއްވުމުގެ ތުހުމަތު ނުކުރާނެ ބާވައޭ ހަމަ ސުވާލު އުފެދޭތީ އެވާހަކަ އަހާލަން ބޭނުންވީއެވެ.\nމީގެއިތުރުން އަޅުގަނޑުމެން ފަދަ ގިނަ ބަޔަކު ގަބޫލުކޮށް ބަލައިގަންނަ ޑިމޮކްރެސީގެ ބައްޕަ، ނޫސްވެރިކަމާއި ޚިޔާލުފާޅުކުރުމުގެ މިނިވަންކަން ހޯއްދަވައިދެއްވި ދިވެހި "މަންޑޭލާ"ގެ ފިކުރު މަޖިލީހަށް ވެދެވަޑައިގެންނެވުމުން ބަދަލުވީ ބާވައޭވެސް ބައެއް ފަހަރު ސުވާލު އުފެދެއެވެ.\nއަޅުގަނޑު ހަމަ އަދިވެސް ދަންނަވާނީ ތިޔަ ތަހުގީގެއް ހިންގަވަންޏާ އެންމެ ފުރަތަމަ އެންމެ އަރިހުން ފެއްޓެވުމަށެވެ. މާދުރުން ނުފަށްޓަވައި އަރިހުގައި މިހާރު ތިޔަހަރަ އިމްރާނާއި ހަމައިން ތަހުގީގު ފަށްޓަވާށެވެ.\nއެކަމަކު މަޖިލީހުގެ ތެރެއަކުން ނޫނެވެ. އޭނާ އެ އެތިވަރު ގޮވިއްޔަކީވެސް މަނިކުފާނު މަޖިލީހުގެ ރައީސް ކަމުގައި އިންނަވަނިކޮށެއް ނޫނެވެ. އެހެންވީމާ އެމައްސަލަވެސް މަޖިލީހުން ފުލުހުންނަށް ހުށައެޅިޔަ ނުދެއްވައި އަމިއްލަފުޅު ކޮންމެވެސް ބާރެއްގެ ބޭނުން ކުރައްވާށެވެ. މިވާހަކަ މިދެންނެވީ ހަމަ ހެޔޮއެދޭ މީގެއްގެ ހައިސިއްޔަތުންނެވެ.\nޢަންނިއަކީ ހަމަ ކަމުދާމީހެއްނޫން. ޑެންމާކުގަ ދެއްކިވާހަ ސިޓީލިޔުންމީހާ ބެލުން އެދެން.\nވަރަށް ފުރިހަމަ ސިޓީ އެއް ރަނގަޅު ވާހަކަ ތަކެއްވެސްމެ


New Zealand ge Boduvazeeru Jacinda Arden magaamu dhifaau kuravvaifi\nނިއުޒިލޭންޑްގެ ބޮޑުވަޒީރު ޖަސިންޑާ އާރޑަންގެ މަގާމު ދިފާއުކުރައްވައިފި\nމިއަދު ކުރިއަށްދިޔަ ނިއުޒިލޭންޑްގެ އާންމު އިންތިޚާބު ކާމިޔާބުކުރައްވާ ބޮޑުވަޒީރު ޖަސިންޑާ އާރޑަންގެ މަގާމު ދިފާއުކުރައްވައިފިއެވެ.\nމިހާތަނަށް ވޯޓުގެ 75 އިންސައްތައަށްވުރެ ބޮޑުބައި ގުނާފައިވާއިރު، ވަގުތީ ނަތީޖާތަކުން އެކަމަނާ އިސްކޮށް ހުންނަވާ ލޭބަރ ޕާޓީއާއި އެޕާޓީގެ އިއްތިހާދީ ބައިވެރިޔާކަމުގައިވާ ގްރީން ޕާޓީން ވަނީ މެޖޯރިޓީ ހާސިލްކޮށްފައެވެ. އެގޮތުން ލޭބަރ ޕާޓީއަށް 49 އިންސައްތަ ލިބިފައިވާއިރު، ގްރީން ޕާޓީއަށް ވަަނީ 7.9 އިންސައްތަ ލިބިފައެވެ. މިއީ އެގައުމުގެ މިހާރު އޮތް ވެރިކަމުގެ ނިޒާމު 1996ވަަނަ އަހަރުގައި ތައާރަފްކުރެވުނު ފަހުން އެއް ޕާޓީއަކަށް އެންމެ ގިނަ އަދަދަކަށް ވޯޓު ލިބުނު ފަހަރެވެ.\nޖަސިންޑާ އާރޑަން އަދި ލޭބަރ ޕާޓީއާއި އެންމެ ގާތުން ވާދަކޮށްފައިވަނީ ނޭޝަނަލް ޕާޓީއެވެ. މިހާތަނަށް އެޕާޓީއަށް ވޯޓުލީ މީހުންގެ 27 އިންސައްތަ ލިބިފައިވާއިރު، މިއީ އެ ޕާޓީގެ ހަޔާތުގައިވެސް އެންމެ ދަށުން ވޯޓުލިބުނު ފަހަރެވެ. ނޭޝަނަލް ޕާޓީން ވަނީ ބަލި ގަބޫލުކޮށް، ބޮޑުވަޒީރު ޖަސިންޑާއަށް މަރުހަބާ ދަންނަވާފައެވެ.\nނިއުޒިލޭންޑްގެ އާންމު އިންތިޚާބުގެ ރަސްމީ ނަތީޖާ އިއުލާންކުރުމަށް ހަމަޖެހިފައިވަނީ މީގެ ތިން ހަފްތާ ފަހުންނެވެ.\nބޮޑުވަޒީރު ޖަސިންޑާއަކީ ދުނިޔޭގެ ގިނަ ބައެއްގެ މަގުބޫލުކަން ހޯއްދަވާފައިވާ ޝަޚްސިއްޔަތެކެވެ. އެގޮތުން އެކަމަނާ ވަނީ ކޮވިޑް-19 ބަލިމަޑުކަން ނިއުޒިލޭންޑްގައި ކޮންޓްރޯލްކޮށް، ކަނާތު ފިޔައިގެ ހަރުކަށި ނިރުބަވެރިކަމާއި ދެކޮޅަށް ފާޅުގައި އަޑުއުފުއްލަވާފައެވެ، އަދި ޖަސިންޑާ ވަނީ މަގާމުގައި ހުންނަވަނިކޮށް ދަރިއަކު ހޯއްދަވައި، އެ ދަރިފުޅާއި އެކު އދ.ގެ އާންމު މަޖިލީހަށްވެސް ވަޑައިގެންފައެވެ.\nތުރުކީއަށާއި ގްރީސްއަށް ބިންހެލުމެއްގެ އަސަރުކޮށްފި 1 16 hours ago\nކޮވިޑް-19 އާއި ގުޅިގެން ފްރާންސް ދެވަނަ ފަހަރަށް ލޮކްޑައުންކޮށްފި01 day ago\nފަރަންސޭސިވިލާތުގެ އުފެއްދުންތައް ބޮއިކޮޓްކުރުމަށް ގޮވާލާ އަޑު ގަދަވަނީ 14days ago\nސޫދާނުންވެސް އިޒްރޭލާ އެކު ރަސްމީ ގުޅުންތައް ގާއިމްކުރަން ތައްޔާރުވަނީ06 days ago\nޕާކިސްތާންގެ ސަރުކާރާއި ދެކޮޅަށް ގިނަ ބަޔަކު އެއްވެއްޖެ01 week ago\nނިއުޒިލޭންޑްގެ ބޮޑުވަޒީރު ޖަސިންޑާ އާރޑަންގެ މަގާމު ދިފާއުކުރައްވައިފި01 week ago


117 Kg in 54 Kg ah: Mi ee Level Soozan!\n117 ކިލޯ އިން 54 ކިލޯ އަށް: މިއީ ލެވެލް ސޫޒަން!\nޖިމް އިންސްޓްރަކްޓަރު ލަތީ\nޒުމްބާ އިންސްޓްރަކްޓަރު ޝެހޭ (ފިޓް ސްޓޫޑިއޯ)\nފިޓް ސްޓޫޑިއޯގެ ވެރިޔާ ނާހިދާ އަލީ (ނާހީ)\n(ކ-ވ) ސޫޒަންގެ ބަރުދަން ލުއިވަމުން އޭނާ ހިކެމުން ދިޔަ ގޮތް ފެންނަ ފޮޓޯތަކެއް.\nމަރިޔަމް ސޫޒަން ފަހަރެއްގައި ސެލެބްރިޓީ އަކަށް ނުވެދާނެ އެވެ. ވަކިން ހާއްސަކޮށް އޭނާގެ މަޝްހޫރު ކޮއްކޮ ނުވަތަ ފިލްމީ ތަރި އަލީ ސީޒަން ފަދަ ސުޕަސްޓާރަކަށް ނުވެދާނެ އެވެ. އެހެން ނަމަވެސް އޭނާކޮށްގެން އުޅޭ ކަމަކީ އުމުރުން 40 އަހަރުގައި ވެސް އޭނާ އައިޑޮލްއަކަށް ހަދައި ސެލެބްރިޓީއަކަށް ހަދައިފާނެ ކަމެކެވެ.\nދައްތަގެ މި "ލައިފްސްޓޯރީ" އަށް ސީޒަން ފިލްމެއް ހަދައިފި ނަމަ އެ ފިލްމެއް މެގަ ހިޓަކަށް ވުމުގެ ފުރުސަތު އެބައޮތެވެ.\nމި އާޓިކަލްގެ މެއިން ފޮޓޯބަރިން ވެސް ސޫޒަންގެ މި އާދަޔާހިލާފު ވާހަކަ އަދި އޭނާގެ މި އާދަޔާހިލާފު ދަތުރުގެ މަންޒަރު އެހެރަ ފެންނަނީ އެވެ. މީގެ އަހަރެއްހާ ދުވަސް ކުރިން އޭނާގެ ބަރުދަނުގައި ހުރީ 117 ކިލޯ އެވެ. އޭރު އޭނާގެ ސިފަހުރި ގޮތް ފޮޓޯތަކުން އެހެރަ ފެންނަނީ އެވެ. އެއަށް ފަހު ދެން މި ފެންނަ ފޮޓޯތަކުގައި އޭނާގެ ބަރުދަނަކީ 62 ކިލޯ އެވެ.\nސޫޒަން ބުނީ އޭނާ ފަލަވެގެން ދިޔަގޮތުން ސިފައޮޅި، ގާތްއެކުވެރިންނަށް އޭނާ ވަކިކުރަން ނޭނގޭ ވަރަށް ވެސް ފަލަވި ކަމަށެވެ.\n"އެންމެ ފަލަކޮށް ހުރިއިރު މީހާގެ ސިފަ ވެސް ބަދަލުވެގެން ގޮސް މީހުންނަށް ނުވެސް އެނގޭ ކާކުކަމެއް. ދިމާވެގެން ނޭނގުނީމަ ބުނަން ޖެހެނީ މިއީ ސޫޒަންއޭ. ހޮސްޕިޓަލްގައި ވިހައިގެން އޮތްއިރު ގޮވާލަން ދާ މީހުންނަކަށް ވެސް ނޭނގޭ ކާކުކަން ވަކިކުރާކަށް. އެމީހުން އަނބުރާލާފައި ދާން ފެށީމަ އަޅުގަނޑު ޖެހެނީ ގޮވައިގެން އަލުން ގެންނަން،" ކުރިން ހުރި ސިފައިން ސަމާސާއެއްކޮށްލަމުން ހިނިގަނޑަކާ އެކު ސޫޒަން ކިޔާލަދިނެވެ.\nއޭނާ ބުނީ ފަލަވީ ސިއްހީ މައްސަލައެއް ހުރެގެން ނޫން ކަމަށާއި ކެއުމަށް ހުރި ފޯރިއެއްގެ ސަބަބުން ކަމަށެވެ.\n"މެޑިކަލް މައްސަލައެއް އުޅެނީކީއެއް ނޫން. ހަމަ ކަނީ. އައި ލަވް އީޓިން. އަދި އެވެސް ފަލަވާ ކަހަލަ އެއްޗެހި. މިސާލަކަށް ފިޝް އެންޑް ޗިޕްސް. އެއީ ފެވަރިޓަކީ ވެސް،" ސޫޒަން ބުނީ ފަލަވުމަކީ އޭރު އޭނާ އަށް މައްސަލައެއް ވެސް ނޫން ކަމަށާއި ދަރިއަކަށް ބަލިވެ އިން ހިސާބުން އިތުރަށް ފަލަކޮށްލީ ވެސް އެ ސަބަބާ ހެދި ކަމަށެވެ.\n"ފުރަތަމަ ބޭބީ ލިބުނުއިރު އަޅުގަނޑުގެ ގައިގައި ހުރީ 74 ކިލޯ. ދެން މަޑުމަޑުން ބަރުދަން މައްޗަށް އަރަމުން ގޮސް 89 ކިލޯ އަށް މައްޗަށް އަރާފައި ހުއްޓައި ދެ ވަނަ ބޭބީ އަށް ޕްރެގްވީ. ދެ ވަނަ ކުއްޖާ ލިބުނުއިރު ބަރުދަނުގައި ހުރި 117 ކިލޯ،" ސޫޒަން ކިޔައިދިނެވެ.\n"އޭރަކު ނުވިސްނަން ފަލަވެދާނެ ކަމަކަށް ވެސް. ދެން އާންމުކޮށްވާ ގޮތަކީ ބަނޑުބޮޑު ދުވަސްކޮޅު އެންމެ ބޮޑަށް ފަލަވަނީ. ވާގޮތަކީ އެ ދުވަސްކޮޅުވީމަ ފަލަވިޔަސް މާ ބޮޑު ސަމާލުކަމެއް ވެސް ނުދެވޭ އެކަމަކަށް. އަނެއްކޮޅުން ބައްޔެއް ވެސް މެދުވެރިއެއް ނުވޭ"\n"ދެންވާ ގޮތަކީ ބަނޑުބޮޑުވީމަ ފިރިމީހާ ވެސް އައިސް މާ ގިނައިން ކާން ދޭނެ ދޯ. ލޯބިން އައިސް ބުނާހާ އެއްޗެއް ވެސް ހޯދައިދޭނެތާ. އެއީ އަސްލުވާގޮތަކީ. ދެން އޭގެ އެޑްވާންޓޭޗުނަގަން ވެސް ބުނެވޭނެ މިވެނި އެއްޗެއް ކާން ބޭނުމޭ،" ސޫޒަން އަނެއްކާވެސް ސަމާސާ ރާގެއް ކުޅެލި އެވެ.\n"އެންމެ މީރީ ފިޝް އެންޑް ޗިޕްސް. ދެން ޑްރިންކަކަށް ކޯކް ފްލޯޓް. ފަލަވާ އެއްޗެހި ވަރަށް މީރު މުޅިން ވެސް. މިސާލަކަށް ބާގާސް އާއި ޕާސްޓާ އަދި ލަޒާނިއާ ފަދަ އެއްޗެހިތައް ވެސް ވަރަށް މީރު. އަދި އާންމުކޮށް ކާނީ ވެސް ރޭގަނޑު. ދަރިފުޅު ނިންދަވާލާފައި ފިރިމީހާއާ އެކު ސައިކަލް ބުރެއް ޖަހާލަން ނުކުމެލާފައި އެނބުރި އަންނާނީ އަބަދުވެސް އެކަހަލަ ކޮންމެވެސް އެއްޗެއް ކާލައިގެން."\nސޫޒަންގެ އޭރުގެ ލައިފަކީ އެއީ އެވެ. ކެއުމެވެ!!\nސޫޒަން އަވަސް އަށް ދިން އިންޓަވިއުގެ ތެރެއިން. --އަވަސް ފޮޓޯ: އިބްރާހިމް ޝާބިލް\nނަމަވެސް ދޮށީ ދަރިފުޅުގެ ވެޑިން ޕާޓީގެ ވާހަކަ ދެކުނު ހިސާބުން ސޫޒަންގެ ހިޔާލު ބަދަލުވެ ހިކުމާ މެދު ކުރިއަށް ވުރެ ބޮޑަށް ސީރިއަސްވީ އެވެ. އަމިއްލަ ވެޑިން ޕާޓީގައި ރީތި ހެދުމެއް ލުމުގެ ފުރުސަތެއް ނުލިބުނު ނަމަވެސް ސޫޒަން ހިތަށް އެރީ އަންހެން ދަރިފުޅުގެ ވެޑިންގައި އެފަދަ ރީތި ހެދުމެއް ލައިގެން ފޮޓޯނެގިދާނެ ކަމަށެވެ.\n"އެންމެ ފުރަތަމަ ފުރަތަމަ 117 ކިލޯގައި ހުއްޓައި ދާން ފެށީ މޫދަށް. މޫދަށް ގޮސްގެން 100 ކިލޯ އަށް ބަރުދަން ތިރިވިތަނުން އަޅުގަނޑުގެ ދޮށީ ދަރިފުޅު އޭނާގެ ވެޑިންގެ ވާހަކަ ދައްކަން ފަށައިފި. އެގޮތަށް އޭނަ އެ ވާހަކަ ދައްކާ އަޑުއިވުނީމަ އަޅުގަނޑު ވެސް ވެޑިންއެއްގައި ރީތި ހެދުމެއް ލާން ބޭނުންވެގެން އުޅުނު ހަނދާންތައް އާވީ،" ސޫޒަން ކިޔައިދިނެވެ.\n"ކަން ދިމާވި ގޮތުން އަޅުގަނޑުގެ ވެޑިންއަކުން ރީތި ވެޑިން ޑްރެސްއެއް ނުލެވުނު. ދެން ހިތަށް އެރީ މިއޭ ދެން އަންނާނެ އެންމެ ސްޕެޝަލް ދުވަހަކީ. އަންހެން ދަރިފުޅުގެ ވެޑިން ޕާޓީ އަށް ރީތިވެލަން ޗާންސް ލިބޭނެއޭ ހިކުނީމަ. އެހެން ހިތަށް އަރައިގެން ދަރިފުޅު ގާތު ވެސް ބުނިން ދަރިފުޅުގެ ވެޑިން ޕާޓީ އަށް މަންމަ ހިކޭނަމޭ. އެހެން ކިޔައިގެން ވަކި ޓާގެޓެއް ކަނޑައަޅައިގެން ފެށީ"\n"ޕާޓީ އޮތީ ނޮވެމްބަރުގައި ނަމަ ބަހާލީމަ މަހެއްގެ މައްޗަށް ހަ ކިލޯ ދުއްވާލަން ޖެހުނު. އެހެން ހުއްޓާ އޭނަގެ ވެޑިން އެންމެފަހުން އަވަސްވަމުން ގޮސް އެ އަހަރުގެ ޖުލައި އަށް އަވަސްކޮށްލީމަ ހިކެން ލިބުނީ ހަ މަސް."\nއެ ހަ މަސް ދުވަސް ތެރޭގައި އޭނާ ކިތައް ކިލޯ ދުއްވާލިކަން އެނގޭ ހެއްޔެވެ؟ މޫދަށް ދިޔަ ދުވަސްތަކަށް ފަހު ޖިމަށް އަދި ޒުމްބާ ކްލާސްތަކަށް ދާން ފެށިއިރު ހުރީ 98 ކިލޯ އެވެ.\n"ދަރިފުޅުގެ ވެޑިން ޕާޓީ އަށް ދިޔައިރު އަޅުގަނޑުގެ ބަރުދަނުގައި ހުރީ 68 ކިލޯ. އެހެންވީމަ 30 ކިލޯ އެ ދުއްވާލެވުނީ،" ސޫޒަން ބުންޏެވެ.\n"އެކަމަކު އަދިވެސް ޓާގެޓަކަށް ނުދޭ. ޓާގެޓަކީ 54 ކިލޯ. ބޮޑީ މާސް އިންޑެކްސް އަށް ބަލާއިރު އަޅުގަނޑުގެ ގައިގައި ހުންނަން ޖެހޭ ވަރުއެއީ މިހާރު. އެހެންވީމަ ބޭނުންވޭ އެހިސާބަށް ދާން."\nއަންހެން ދަރިފުޅާ އެކު ސޫޒަން ކުރިން ނަގާފައިވާ ފޮޓޯއަކާއި އޭނާގެ ވެޑިންގައި ނެގި ފޮޓޯ.\nސޫޒަން ބުނީ އޭނާ ފަލަވެގެން ދިޔަގޮތުން، ދުވަހަކުވެސް ހިކޭނެ ކަމަކަށް ގަބޫލެއް ނުކުރާ ކަމަށެވެ. އަދި ތަފާތު ފެންނަނީ ހިކުނީމަ ކަމަށާއި އަލުން ފަލަވުން އެއީ މިހާރު ނޭދޭ ކަމެއް ކަމަށެވެ.\n"އެންމެ ވެސް ބުނާނީ މިހެން. ފަލަޔަސް ވަރަށް ރީއްޗޭ. އެއީ ފެވަރިޓް ވޯޑް. އެކަމަކު އަސްލު ހިކިވެފަ، ކުރީގެ ފޮޓޯތައް ބަލައިލީމަ އެނގޭ އެއީ ހަމަ އަޅުގަނޑު ހިތްހަމަޖައްސާލަން މީހުން ބުނާ އެއްޗެއްކަން. ފޮޓޯތައް ބަލާލީމަ އެނގޭ މީހުން ހަމަ އެހެން ބުނެލަނީކަން،" ސޫޒަން ބުންޏެވެ.\nފިރިމީހާ ވެސް ބުނޭ އެންމެ ފުރަތަމަ ހިކޭށޭ. އެކަމަކު ފަހުން ނުކިޔާ އެހެނެއް. އޭރު ދެން ހީވެފައި އޮންނަނީ ވެސް ނުއެއް ހިކޭނެ ކަމަށް މިގޮތަށް. އެހެންވެ އަޅުގަނޑު އޭނަ ގާތު ބުނީ ފިރިމީހާ ދެން ފަލަވާށޭ އަޅުގަނޑާ އެއްވަރަކަށް. ސަޅިއެއް ނޫން."\n"މާނަ އަކީ އެހާ ވެސް އުއްމީދެއް ނެތް ހިކޭނެ ކަމަކަށް އޭރަކު. ދުވަހަކު ވެސް ހިތަކަށް ނާރާ މިވަރަށް ހިކޭނެ ކަމަކަށް ވެސް."\nއޭނާ ބުނީ އޭރު ކަސްރަތެއް ލިބޭ ކަހަލަ ކަމެއްކޮށްލާއިރު ވެސް ބަލަނީ ވީހާ ވެސް މަޑުން ހުރެވޭތޯ އެވެ.\n"ނެޓްބޯޅަ ކުޅެންދާއިރު ވެސް ބަލާނީ ވީހާ ވެސް ކުޑަ ތަންކޮޅެއްގައި ދުވެލައިގެން ހަމަޖައްސާލެވޭ މަގާމެއްގައި ކުޅެން. އެގޮތުން ގޯލް ޝޫޓަކަށް ހުންނަންޏާމު ވަރަށް ކުޑަ ތަންކޮޅަކަށް ދުވެލަން ޖެހޭނީ. މިހާރު އެކަމަކު އެތަނުގައި ބަހައްޓައިފިއްޔާމު ދެރަވެސްވާނެ. މިހާރު ހަމަ ބޭނުންވަނީ ދުވެލާފައި އުޅެން." ސޫޒަން ބުންޏެވެ.\nގަވާއިދުން އޭނާ ޒުމްބާ ކްލާސްތަކަށް ދާން ފެށީ މިދިޔަ އަހަރުގެ ޖެނުއަރީ މަހު އެވެ. ކޮންމެ ދުވަހަކު އެއްގަޑިއިރަށެވެ.\n"މިހާރު ޒުމްބާގެ ކަންތައް ގޮސްފައިވާ ހިސާބަކީ އެއާ ނުލައި ނުވެސް އުޅެވޭނެ މިހާރަކު. ޒުމްބާ އިޒް މައި ލައިފް ހަމަ މިހާރު. އެވަރަށް ވެސް ލޯބިވޭ. މިހާރު ވެސް ކޮންމެ ދުވަހަކު ޒުމްބާ ކްލާސްތަކަށް ދަން،" ކުރިން އެއްގޮތަކަށް ވެސް ބަރުދަނަށް މާ ބޮޑު ސަމާލުކަމެއް ނުދިން އަދި ކަސްރަތަށް ފަރުވާލެއް ނުދިން ސޫޒަންގެ މިހާރުގެ ހިޔާލު ހުރި ގޮތަކީ މިއީ އެވެ.\nއޭނާ ބުނީ މިހާރު ކޮންމެ ދުވަހަކީ ވެސް ވެއިޓްލޫސްކުރުމަށް އެކްސައިޓްވެފައި ހުންނަ ދުވަހެއް ކަމަށެވެ. އެގޮތުން އޭނާ ވަނީ އެންމެ މީރު ހުރިހާ ކެއުންތަކެއްގެ މަތިން ވެސް ހަނދާންނައްތާލައިފަ އެވެ.\n"ފިޝް އެންޑް ޗިޕްސް ނުކާތާ މިހާރު އަހަރަކަށް ވުރެ ގިނަ ދުވަސްވެއްޖެ ރަހަ ވެސް ނުބަލާތާ. ޕިއްޒާ ވެސް ނުކާތާ މިހާރު އަހަރަކަށް ވުރެ ގިނަ ދުވަސްވެއްޖެ. ކުރީގަ ނަމަ ޕިއްޒާއެއްގެ ފަސް ފޮތި ވެސް އެއް ފަހަރާ ކާލެވޭނެ. ހަމަ ދިންވަރެއް އޮންނާނީ. މިހާރު އައިސްކްރީމް ވެސް ނުކަން. ކައިރީގައި ތިބޭ އެންމެން ކާއިރު ވެސް ނުކައި ކެތްކޮށްލަނީ،" ސޫޒަން ކިޔައިދިނެވެ.\n"ކޮންމެ ދުވަހަކު ވެސް ބާތުރޫމްސްކޭލާ އަށް އަރަން. ބަރުދަން ބަލާލެވުނީމަ އެ ލިބޭ ހިތްހަމަޖެހުން ހޯދަން. އެއީ ކޮންމެ ދުވަހަކު ވެސް ދާނެ ގްރާމްކޮޅެއް ނަމަވެސް."\n"ކުރީގަ ނުބަލަން ބަރުދަނެއް. ބާތުރޫމްސްކޭލާއަކަށް ނާރަން އޭރަކު އެހެން އެންމެން ބަރުދަން ބެލިޔަސް. އެއީ އެނގޭވިއްޔަ އަޅުގަނޑު ބަރުވާނެކަން. އެހެންވެގެން ނުވެސް އަރަނީ."\nސޫޒަން ބުނީ މިފަހަރު އޭނާ ހިކުނީ ވަރަށް ގިނަ ބައެއްގެ އެހީތެރިކަމާއި ބުރަ މަސައްކަތުން ކަމަށެވެ. ވަކިން ހާއްސަކޮށް އޭނާގެ ފިރިމީހާ އާއި ދެ ކުދިންގެ ފަރާތުން ލިބޭ ހިތްވަރު އޭނާ ފާހަގަކުރި އެވެ.\n"މިފަހަރު މިހިކުނީ ވަރަށް މަސައްކަތުން. ދެން ފަލަވެއްޖެއްޔާމު ނުވެސް ހިކެވޭނެ. އެހާ ވެސް މަސައްކަތުން. މިހާރު ބިރު ވެސް ގަނޭ ފަލަވެދާނެތީ އެކަހަލަ އެއްޗެހި ކާން ވެސް. މިހާރު މި ހިކުނީ ވަރަށް ހެލްދީކޮށް. އެކްސަސައިޒްކޮށްގެން. ކައިގެން،" ސޫޒަން ބުންޏެވެ.\n"ކުރިން ހިކެން މަސައްކަތްކޮށްފައި ހުންނާނީ ވެސް ވަރަށް އަންހެލްދީކޮށް. މިސާލަކަށް ހުސް ސޮސެޖު ކައިގެން ވެސް ހިކުނިން. ހާބަލް ލައިފް ކިޔާ ބުއިމެއް ބޮއެގެން ވެސް 22 ކިލޯ ދުއްވާލިން އެއް ފަހަރަކު. އެކަމަކު ފަހުން ފަލަވަނީ."\n"މިހާރު ލައިފްސްޓައިލަށް ވެސް ވަރަށް ބޮޑު ބަދަލުތަކެއް އައިސްފި. މިސާލަކަށް ރަށަކަށް ދާން ދަބަސް ޕެކްކުރިޔަސް އެންމެ ފުރަތަމަ ދަބަހަށް ލާނީ މިހާރު ބޫޓް. އެއީ ދުވަންދާން."\n"މިހާރު ހަފުތާއެއްގެ ކޮންމެ ދުވަހަކު ދެ އިރަށް ޖިމަށް ދާތާ އެއް އަހަރާއި ދެ މަސްވެއްޖެ. ހިކިއްޖެ ސިކްސް މަސް ތެރޭގައި. އެންމެ ފުރަތަމަ ދުވަސްކޮޅު ވަރަށް ގަދަ އަށް މަސައްކަތްކުރިން. ދުވަންގޮސް، ފަތަންގޮސް، ޖިމަށް ގޮސް، ޒުމްބާ އަށް ގޮސް އެގޮތަށް. އޭރު އަދި އެއްވެސް ވަރަކަށް ކާބޯހައިޑްރޭޓެއް ވެސް ބޭނުމެއް ނުކުރަން."\nކުރިން ފަލަފަލަކޮށް ހުރި ސޫޒަންގެ އެ ސަރުބީތައް އަނދައިގެންދިޔައިރު އޭނާގެ ސިކުނޑީގެ ހިޔާލުތައް ވެސް ވަރަށް ބޮޑަށް ޕޮޒިޓިވްވެއްޖެ އެވެ. އަދި އޭނާގެ މިހާރުގެ އެންމެ ބޮޑު އަމާޒަކީ ވެސް މީހުންނަށް ފިޓްނަސްގެ ދާއިރާގައި އެހީތެރިވުމެވެ.\nސޫޒަން މިހާރު ގަބޫލުކުރަނީ މިގޮތަށެވެ. ކިތަންމެ ފަލަކޮށް ހުންނަ މީހާ އަށް ވެސް ދުޅަހެޔޮ ކަސްރަތެއް ދީގެން ހިއްކާލެވިދާނެ އެވެ.\n"ކަސްރަތުކުރަންޏާމު ހިކޭނެ ހަމަ ކިތަންމެ ފަލަ މީހަކު ވެސް. އެކަމަކު މިހެން ބުންޏަސް ކޮންމެވެސް ބައްޔެއްގެ ސަބަބުން ފަލަވާ މީހަކު ހުރެދާނެ. އެހެން ނޫން ނަމަ ހިކޭނެއޭ ބުނެވޭނީ. މިވަރަށް ހިތްވަރުކުރެވިއްޖެ ނަމަ ހިކޭނެއޭ." ސޫޒަން ބުންޏެވެ.\n"މި އިންޓަވިއުގެ ވެސް އެންމެ ބޮޑު ބޭނުމަކީ ފަލަކޮށް ތިބޭ މީހުން މިގޮތަށް ދުޅަހެޔޮކޮށް ކަސްރަތުކޮށްލައިގެން ހިކޭނެކަން އަންގައިދިނުން."\n"މިހާރު ބޭނުންވަނީ ފިޓްނަސްގެ ދާއިރާގައި މީހުންނަށް އެހީތެރިވެދޭން. މި ދާއިރާއާ ދުރަށް ދާން މިހާރު ބޭނުމެއް ނުވޭ. އެގޮތުން އިންސްޓްރަކްޓަރަކަށް ވުމަށް ހަދަން ޖެހޭ ކޯސްތައް ވެސް ފުރިހަމަކުރުމުގެ މަސައްކަތް މިހާރު އަޅުގަނޑު ފަށައިފިން. ބޭނުންވޭ ޕާސަނަލް އިންސްޓްރަކްޓަރަކަށްވެގެން މީހަކު ހިއްކަން ވެސް."\nސޫޒަންގެ ހާއްސަ ޝުކުރު:


Boman Irani Ge Manmma Maruvejje - Vaguthu\nބޮލީވުޑު ފިލުމުތަކުގައި ތަފާތު ރޯލުތަކެއް ކުޅެ ގިނަ ބައެއްގެ މަގުބޫލުކަން ހޯދާފައިވާ ބޮމަން އިރާނީގެ މަންމަ ޖާބަނޫ އިރާނީ އުމުރުން 94 ގައި މަރުވެއްޖެއެވެ.\nޖާބަނޫ މަރުވެފައިވަނީ މިދިޔަ ބުދަ ދުވަހު މުސްކުޅި ބަލީގައި ކަމަށް ބޮމަން ބުނެފައިވެއެވެ.\nބޮމަން އޭނާގެ މަންމަގެ ހަނދާންތައް އައުކުރަމުން ޖާބަނޫގެ ފޮޓޯއެއް އިންސްޓަގުރާމުގައި ހިއްސާކޮށް ބުނެފައިވަނީ ޖާބަނޫ އޭނާގެ އުމުރުން 32 އަހަރުން ފެށިގެން ބޮމަންގެ މަންމައާއި ބައްޕަގެ ދައުރު އަދާކޮށްފައިވާ ކަމަށެވެ. މަންމަ ޖާބަނޫއަށް ތަޢުރީފުކޮށް އެތައް ވާހަކައެއް މި ޕޯސްޓުގައި ހިއްސާކޮށްފައިވެއެވެ.\nބޮމަންގެ މަންމަ ޖާބަނޫ އަބަދުވެސް އޭނާއަށް ދޭ ނަސޭހަތް ވެސް މި ޕޯސްޓުގައި ލިޔެފައިވެއެވެ. އެކްޓަރަކަށް ވާންވާނީ މީހުންގެ ތަޢުރީފު ހޯދުމަށް ނޫން ކަމަށާއި ނަމަވެސް މީހުންނަށް ހިނިތުންވުން ގެނެސްދިނުމަށް ކަމަށް ޖާބަނޫ ބުނެފައިވެއެވެ.\nމަންމަ މަރުވުމުގެ ކުރިން އޭނާ އެންމެ ފަހުން ކާން ބޭނުންވީ މަލާއީ ކުލްފީއާއި އަނބު ކަމަށް ވެސް މި ޕޯސްޓުގައި ބޮމަން ބުނެފައިވެއެވެ.\nމަންމަގެ އަތުގައި ފައިސާ ނެތްނަމަ ވެސް ވީވަރަކުން އޭނާގެ ރަހުމަތްތެރިންނާއި އެކު ފިލުމު ބެލުމަށް ސިނަމާތަކަށް ފޮނުވާ ކަމަށާއި މަންމައަކީ ކެއުމަށް ވަރަށް ޝައުގުވެރިކަން ހުންނަ މީހެއް ކަމަށް ވެސް ބޮމަންގެ ޕޯސްޓުގައި ލިޔެފައިވެއެވެ.\nއަދި މީގެ އިތުރުން އޭނާ އުފަންވުމުގެ6މަސް ކުރިން އޭނާގެ ބައްޕަ މަރުވުމުން އާއިލާއިން ހިންގި ކުޑަ ފިހާރައެއް ބަލަހައްޓަމުން އޭނާ ބަލައި ބޮޑުކޮށްފައިވާ ކަމަށް ވެސް އުމުރުން 61 އަހަރުގެ އެކްޓަރ ބޮމަން އިރާނީ ބުނެފައިވެއެވެ.\nބޮމަން ކުޅެފައިވާ ބައެއް ފިލުމުތަކުގެ ތެރޭގައި ''3 އީޑިއަޓްސް''، ''މުންނާބާއީ އެމްބީބީއެސް'' ފަދަ އެތައް ފިލުމެއް ހިމެނެއެވެ.


ރަމަޟާން މަހަށް ތައްޔާރުތަ؟ | Jazeera\tރަމަޟާން މަހަށް ތައްޔާރުތަ؟ - Jazeera\nރަމަޟާން މަހަށް ތައްޔާރުތަ؟\nސަދާ ސައީދު April 23, 2019 94 views0\nރަމަޟާން މަހަކީ މުޅި އަހަރުގައި އަންނާނެ އެންމެ ބަރަކާތްތެރި އެއް މަހެވެ. އަޅުކަމާއި ސާފުތާހިރު ކަމުގެ މައްސަރެވެ. ރޯދަމަސް އައުމުގެ ގާތްގަނޑަކަށް ދެމަސް ކުރިން ފެށިގެން ބައެއް މީހުން ރޯދަޔަށް ތައްޔާރުވާން ފަށައެވެ. އަނެއް ބައި މީހުން ރޯދަމަސް އަންނަން މަހެއްހާ ދުވަސް ވުމުން އެ ތައްޔާރީތަކާއި ހެދި އުޅެގަނެވެ. ދުނިޔޭގެ ހުރިހާ ހިސާބެއްގައިވެސް މިކަން އިންނަނީ މިހެންނެވެ. އެހެންނަމަވެސް އޭރާއި މިހާރު ވަރަށް ވެސް ތަފާތެވެ.\nއެވޭލާ ޒަމާނުގައި ރަމަޟާން މަސް އަންނަން ކައިރިވާ ވަރަކަށް ފެނިގެންދާނީ އެއްބައިވަންތަ ކަމާއި އަޚުވަންތަ ކަމާއި އެކު ރޯދައަށް ތައްޔާރުވަމުންދާ ތަނެވެ.\nއޭރުގެ ސަޤާފަތައް ބަލާއިރު، އާއިލާގެ ކުދިބޮޑު އެންމެނާއި އަވައްޓެރިން އެންމެން އެކުގައި ދަރު ހޮވައި ރޯދައަށް ހަވާދު ހަނާކުރަން ތައްތާރީތަށް ކުރާނެއެވެ. ހަވާދު ހަނާކުރުން އޮންނާނީ އެންމެން ކަނޑައަޅާ އެއް ގެޔެއްގައެވެ. އެ ދުވަހެއް ކެއުން ބުއިން ހަމަ ޖައްސާނީވެސް އެންމެން އެކުގައެވެ. ދެން އެންމެ ފާހގަވާ ކަމަކީ ގެޔަށް ކަށި ވެލި ލުމެވެ. މިކަން ނުކޮށްފި ނަމަ ރޯދަ މަސްހެން ހީނުވާ ކަމުގައިވެސް ބައެއް މީހުން ބުނެ އުޅެއެވެ.\nއޭރުގައި ދިވެހިން ރޯދައަށް ތައްޔާރު ވި ގޮތާއި މިހާރު ވަރަށްވެސް ތަފާތެވެ. ދިވެހިންވެސް ވަނީ "މޮޑާން" ދިރިއުޅުން އުޅެން ދަސްކޮށްފައެވެ. ރޯދައަށް މިހާރު ބޭނުންވަނީ ބަދިގެއަށް އާ ކަބަޑް ސެޓެކެވެ. އެއީ ގޭގެ ބަދިގޭގައި، ދާދި އިހަކަށް ދުވަހު ގަނެފަ ހުރި ކަބަޑް ސެޓަކަށް ވިނަމަވެސް ހެވެއެވެ. ބޭނުންވާނީ މުޅިން އާ ބިއްލޫރި ތަށިތަކާއި މުޅިން އައު ކާ ތަށިތަކެވެ.\nއެކަން ހަޤީގަތުގައި ރޯދައަށް ތައްޔާރުވުމަކީ މިއެއް ނޫނެވެ. އަހަރެމެންގެ ތެރެއިން ބައެއް މީހުންނަށް ހީވެފައި އޮންނަ ގޮތުގައި ރޯދަމަހަކީ ކެރަމް ކުޅުމާއި، ތާސް ކުޅުމަށް ނޫނީ މިފަދަ އެހެން ކުޅިވަރުތައް ކުޅުމަށް އަންނަ މައްސަރެއް ކަމުގައެވެ. ނޫނީ އެކި ވައްތަރު ވައްތަރުގެ ކާ އެއްޗެހި ތައްޔާރު ކުރަން ލިބޭ މައްސަރެއް ކަމުގައެވެ. ދުވާލު ހަތަރުދަމު ނިދައިގެންނެވެ. ހަވީރު ފިނި ބުރު ޖަހައިގެންނެވެ. ރޭގަނޑު ހަތަރުދަމު ކުޅި މަޖަލުގައެވެ. ސެލެބްރިޓީ ޓައިމް އާއި މިހަނދާނާއި، ޑްރާމާ ބެލުމުގައެވެ.\nރޯދަމަސް ކައިރިވާ ވަރަކަށް އިވިގެންދާނީ ގެއަށް ކަށިވެލިލާން ވެލި ނުލިބިގެން އުޅޭ ވާހަކައެވެ. ކެރަމް ކުޅެން ކެރަމް ބޯޑްއެއް ގަންނަން ޖެހޭ ވާހަކައެވެ. ބަދިގެއަށް ތަށި ތެލި ފަދަ އެއްޗެހި ގަނެ ބަދިގެ ތެރެ އާކުރަން ޖެހޭ ވާހަކައެވެ. ރޯދަމަހުގައި މީރު ކާއެއްޗެހި ކައްކަން އެކި ވައްތަރުގެ ތަރުކާރީއާއި ދަޅުތައް ގަންނަންޖެހޭ ވާހަކައެވެ.\nއެއްފަހަރު ވެސް ރަމަޟާން މަސް އަންނާތީ ނަމާދުކުރަން އާ ދޮޅިއެއް ގަންނަވާހަކައެއް ނުދެއްކެއެވެ. ޒިކުރު ނުނީ ދުޢާތައް ލިޔެފަ ހުންނަ ފޮތްތައް ގަންނަ ވާހަކައެެއް ނުދެއްކެއެވެ.\nއާދޭހެވެ. ރޯދަ މަސް އައުމުން އަހަރެމެންޖެހެނީ ކެއުން ނޫނީ ދުނިޔޭގެ އުފާތަކަށް ގެއްލި ތިބޭކަށް ނޫނެވެ. ރޯދަމަހަކީ އެއަށްވުރެން މާތް ވެގެންވާ މައްސަރެކެވެ. ރަމްޟާންމަހަކީ، ރަޙުމަތްވަންތަކަމާއި ބަރަކާތްތެރިކަމާއި ﷲ ސުބްޙާނަހޫ ވަތަޢާލާގެ ދީލަތިކަމާއި ދެއްވުންތަކުން ފުރިގެންވާ މަތިވެރި މައްސަރެކެވެ. އީމާންކަމުގެ އަހުލުވެރިން މުޅި އަހަރު މިމަތިވެރި މަހަށް އިންތިޒާރު ކުރުމުގައި ރޭދުވާ ގުނަމުންދެއެވެ.\nއަދި މިމަހަށްޓަކައި އުއްމީދުން ފުރިގެންވާ ތަނަވަސް ހިތަކުން ފާރަލުމާއެކު ބަލަބަލާ އިންތިޒާރުގައި ތިބެއެވެ. ސަބަބަކީ މިމަހުގައި ﷲ ސުބްޙާނަހޫ ވަތަޢާލާގެ ރަޙުމަތާއި ފާފަފުއްސެވުން އޮހެމުން ދާތީއެވެ. މިއީ ދެދުނިޔޭގެ ޙަޔާތް ބާއްޖަވެރިކުރުމަށް ލިބޭ ރަނުގެ ފުރުޞަތަކަށްވާތީއެވެ.\nއެހެންކަމުން އަޅުގަނޑުމެން މުސްލިމުން ސަމާލުވަންވީ މި މާތް މައްސަރުގައި މައްދީ ކަންތަކަށް ނުހެއްލި މި މާތް ރަމަޟާންމަސް ދިރުވައި އިޚްޔާ ކުރުމަށެވެ. ރަމަޟާންމަސް އިޙްޔާކޮށް ދިރުވުމަށް ކުރެވިދާނެ ކަންތައްތަކުގެ ތެރޭގައި ޤުރްއާން ކިޔެވުމުގެ އިތުރުން ޤުރްއާން ކިޔަވާ އަޑުއެހުމާއި ނަމާދު ޤާއިމު ކުރުމާއި ސުންނަތް ނަމާދުތައް ގިނަގިނައިން ކުރުމާއި ތިމާގެކަމުގެ ގުޅުން ބަދަހިކުރުން އަދި ދުޢާކުރުމާއި އިޢުތިކާފަށް އިނުން ހިމެނެއެވެ.\nސަލްމާން އަލްފާރިސީ ރަޟިޔަންހާ އަންހު ރިވާކުރައްވާފައި ވެއެވެ. ޝަޢުބާން މަހުގެ ފަހު ދުވަހުގައި ރަސޫލާ ސައްލަﷲ އަލައިހި ވަސައްލަމް ޚުޠުބާއެއް ދެއްވިއެވެ. "އޭމީސްތަކުންނޭވެ! މަތިވެރި، ބަރަކާތްތެރި މަހެއް ތިޔަބައިމީހުންނާ ކުރިމަތިލައިފިއެވެ. މިމަހުގައި އެއްހާސް މަހަށް ވުރެ ހެޔޮކަން އިތުރުވެގެންވާ ރެއެއް ވެއެވެ. މިމަހުގެ ރޯދަ ﷲ ސުބުހާނަހޫ ވަތަޢާލާ ފަރުޟު ކުރެއްވިއެވެ. މިމަހުގެ ރޭތަކުގެ ޤިޔާމުކުރުން އަޅުކަމެއްގެ ގޮތުގައި ލައްވާފައިވެއެވެ. ﷲ ސުބުހާނަހޫ ވަތަޢާލާ ގެ ތަޤައްރުބު ހާސިލުކުރުމަށް މީހަކު ސުންނަތް އަޅުކަމެއް ކޮށްފިއްޔާ އެހެން ދުވަސްތަކުގައި އަދާކުރެވޭ ފަރުޟަކާ އެއްވަރަށް ދަރުމަ ދެއްވައެވެ. ފަރުޟެއް އަދާކޮށްފިއްޔާ އެހެން ދުވަސް ތަކުގައި އަދާކުރެވޭ 70 ފަރުޟާއި އެއްވަރަށް ދަރުމަ ދެއްވައެވެ. މިއީ ކެތްތެރިކަމުގެ މައްސަރެވެ. ކެތްތެރިކަމުގެ ބަދަލަކީ ސުވަރުގެއެވެ. މިއީ އޯގާތެރިވުމާއި އެހީތެރިވުމުގެ މައްސަރެވެ."\nމާތް ﷲ ރުއްސުންލެއްވި އަބޫ ހުރައިރާގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ސަލާމާއި ޞަލަވާތްލެއްވި އިތުރު އެކަލޭގެފާނު ޙަދީޘްކުރެއްވި ބަސްފުޅެއްގެ މާނައީ: "ﷲ ޢައްޒަ ވަޖައްލަ ވަޙީކުރެއްވިއެވެ. އާދަމުގެ ދަރިޔާގެ ހުރިހާ ޢަމަލެއްވެސް ވަނީ އޭނާއަށެވެ. ރޯދަ ފިޔަވައެވެ. ހަމަކަށަވަރުން ރޯދަވަނީ ތިމަން ރަސްކަލާނގެއަށެވެ. އަދި އެއަޅުކަމަށް ޖަޒާ ދެއްވާނީވެސް ތިމަން ރަސްކަލާނގެއެވެ." އިމާމް ބުޚާރީއާއި މުސްލިމު ރިވާކުރައްވާފައިވާ ޙަދީޘެކެވެ.\nދަންނާށެވެ. މި ރޯދަމަސް މީ ތިބާ އާއި ބައްދަލުކުރާ އެންމެ ފަހު ރޯދަމަސް ކަމުގަވެސް ވެދާނެއެވެ. އެހެންކަމުން އިސްރާފް ކުރުމާއި ކުޅިވަރުކުޅުމާއި މި ނޫނަސް ދުނިޔޭގެ މާއްދީ ކަންކަމަށް ހެއްލުންތެރި ނުވާށެވެ. ތިމާއަށް ދުނިޔެމަތީގައި އުޅުމަށް ލިބޭ މި ކުޑަ ހިނދުކޮޅުގައި ހެޔޮކަންތައް ކުރުމުގައި ޗާމިލުވާށެވެ. އިންސާނާ ދުނިޔެއަށް ފޮނުއްވާފައިވާ ބޭނުން ހަނދުމަނެތިކޮށް ނުލާށެވެ.\nކޮންމެ އަޅަކުވެސް މިމަހާ ބައްދަލުކޮށް، މިމަހާ އަލްވަދާޢު ކިޔާނީ ދެޙާލަތެއްގައެވެ. ނަޞީބުވެރިއެއްގެ ގޮތުގައެވެ. ނުވަތަ ބަދުނަޞީބުވެރިއެއްގެ ގޮތުގައެވެ. މިމަހުގެ ދުވާލާއި ރޭތައް ޣަނީމާކޮށްފި މީހަކީ ނަޞީބުވެރިއެކެވެ. މިމަހުގެ ދުވާލާއި ރޭތައް ބޭކާރުކޮށްފި މީހަކީ ބަދު ނަޞީބުވެރިއެކެވެ. އެހެންކަމުން ނަސީބު ލިބިގެންވާ މީހުންގެ ތެރެއިން ވުމަށް ގަދައަޅާ މަސައްކަތްކުރާށެވެ. ﷲ އީ އެންމެ ދީލަތިވަންތަ ރަސްކަނލާންގެއެވެ.


މާލެއާއި ހުޅުލެ ބްރިޖަކުން ގުޅާލުމުގެ މަސައްކަތް ކުރިއަށް ގެންދެވުމަށް ވަޒީރުންގެ މަޖިލީހުން މިއަދު ނިންމަވައިފި – Maldivian Democratic Party\nމާލެއާއި ހުޅުލެ ބްރިޖަކުން ގުޅާލުމުގެ މަސައްކަތް ކުރިއަށް ގެންދެވުމަށް ވަޒީރުންގެ މަޖިލީހުން މިއަދު ނިންމަވައިފި\nމާލެ ތޮއްޖެހި، ރައްޔިތުންގެ ދިރިއުޅުމާއި ބޯހިޔާވަހިކަމަށް ކުރިމަތިވެފައިވާ ދަތިތަކާއި، ދިމާވާ އިޖްތިމާޢީ މައްސަލަތަކަށް ދެމެހެއްޓެނިވި ޙައްލެއް ހޯއްދަވައިދެއްވުމުގެ ގޮތުން، މާލެއާއި ހުޅުލެއާ ދެމެދު ކަނޑު ހުރަސްކޮށް ބްރިޖެއް އެޅުއްވުމުގެ މަސައްކަތް ކުރިއަށް ގެންދެވުމަށް ވަޒީރުންގެ މަޖިލީހުން މިއަދު ނިންމަވައިފިއެވެ.\nމިއަހަރުގެ މެދުތެރެއިން ފެށިގެން މިކަމާ ގުޅޭގޮތުން ކުރެވިފައިވާ ޕްރިލިމިނަރީ ދިރާސާއިން މިއީ އެކަށީގެންވާ ގޮތުގައި ހިންގިދާނެ މަޝްރޫޢެއް ކަމަށް، މި ދިރާސާ ކުރައްވާފައިވާ ބައިނަލްއަޤްވާމީ ތަޖްރިބާކާރުން ވަނީ ފާހަގަކުރައްވާފައެވެ. އަދި މި މަޝްރޫޢަށް ޖުމްލަ 70 މިލިއަން ޑޮލަރާއި، 100 މިލިއަން ޑޮލަރާ ދެމެދުގެ ޢަދަދެއް ޚަރަދުވާނެ ކަމަށް، މި ދިރާސާ ކުރެއްވި ތަޖްރިބާކާރުން ވަނީ އަންދާޒާ ކުރައްވާފައެވެ.\nމިކަމުގެ މުހިންމުކަމާއި ބޭނުންތެރިކަން ބޮޑުކަން ރައީސުލްޖުމްހޫރިއްޔާ މުޙަންމަދު ނަޝީދު ވަނީ ބައިނަލްއަޤްވާމީ ފަރާތްތަކާ ބައްދަލުވެވަޑައިގަންނަވާ ފުރްޞަތުތަކުގައި، އަމިއްލަފުޅަށް އިސްނަންގަވައި ފާހަގަކުރައްވާފައެވެ. ސަރުކާރަށް މި ދިރާސާ ހައްދަވައި ދެއްވާފައިވަނީ، 1946 ވަނަ އަހަރުން ފެށިގެން ސްޓްރަކްޗަރަލް އިންޖިނިއަރިންގ އާއި، ކޮންސަލްޓަންސީ މަސައްކަތް، ދުނިޔޭގެ ކަންކޮޅުތަކުގައި ފުޅާ ދާއިރާއެއްގައި ހިންގަމުން އަންނަ ބައިނަލްއަޤްވާމީ ފަރާތަކުންނެވެ.


Fuaaf - 27 | Vaahaka ފުއާފް – 27 – Vaahaka\n2k 1 0\tMay 24, 2021\n" މާފުކުރޭ ދައްތާ. މިހުރިހާ ކަމެއ މިވީ އަހަރެންގެ ސަބަބުން. ލީން ހިނގާ ގެޔަށް ދަމާ.. މަންމަ ހުންނާނެ ކުކުޅު ހަދާފައި " އަސްރާ ފައިގައި ބޭސް އަޅައިފައިވާ އަލައިނާ އުރާލިއެވެ. އަލައިނާ ހުންނަނީ އެއުމުރުގެ ކުދިންނަށްވުރެ ތަންކޮޅެއް ކުޑަކޮށް ކަމަށްވުމުން އޭނަގެ ބަރުދަން ލުއިވެ އަސްރާއަށް އޭނަ އުރަން ފަސޭހައެވެ. އަސްރާ އިތުރު ބަހެއް ނުބުނެ އަލައިނާ ގޮވައިގެން ގޮސް އެމަރަލްޑްއަށްވަނެވެ. ދިއްގަރުގެ އާއިލާ އަސްރާއަށް ވިސްނުނީ ކަމަށް ނިންމާ އުފާކުރަމުން އެމީހެއްގެ މަސައްކަތަށް އެނބުރި ރުޖޫޢަވިއެވެ.\nއަސްރާ ރަނގަޅުވި ކަމުގެ މާސްކު ނަގައި އެއްލާލީ އަލައިނާ ގޮވައިގެން ބަދިގެޔަށް ވަނުމަށްފަހުއެވެ.\n" ކަލޭ މިކައި. ނުކައިފިނަމަ ކުރާނެ އަނިޔާ ބޮޑުވާނެ.. " އަސްރާ އަލައިނާގެ އަނގަ ތެރެއަށް ނިންދަވާ ބޭސް ގުޅައެއް ކޮއްޕާލުމަށްފަހު ގަދަކަމުން ފެން ޖައްސާ އެގުޅަ ދިރުވާލާ ގޮތް ހެދިއެވެ.\n"އިށީނދޭ މިތާ!!! " ރޭގަނޑު ދަންވަރު އަލައިނާ ހޭއެރި ވަގުތު އަލައިނާ ދަމާފައި ބޭރަށް ނެރެ އަސްރާ މެދުގޯތީގައި އަލިފާންގަނޑެއް ޖަހާފައި ހުރި ތަނަށް އަލައިނާ ކޮއްޕާލިއެވެ. އަލައިނާ ގިސްލަމުން ދިޔަ ހާލު އޭނަ މަންމަގެ އަމުރަށް ތަބާވެ ބިންމަތީގައި އިށީނެވެ. އަލިފާންގަނޑު ފިޔަވާ މެދުގޭގައިވާ އެހެން ތަންތަން އަނދިރިކޮށް ހުރުމާއިއެކު ހަށީގަނޑުގައި އަޅަމުން ދިޔަ ވޭނާ ހަންގަނޑުގެ މަތިން ފިނިވަމުން ދިއުމުން އަލައިނާގެ ހަށިގަނޑު ދިޔައީ ތުރުތުރުލަމުންނެވެ. ހަށިގަނޑު ހިކިގެން ގޮސްފައި ހުރުމުގެ ސަބަބުން އޭނަޔަށް ޤވައިދުން އަސްރާ ކާން ނުދޭކަން ފެންނަ މީހަކަށްވެސް އިނގޭނެއެވެ. އެކަނިމާ އެކަނި އަސްރާގެ އަނިޔާތަކަށް ތަހައްމަލު ކުރަމުން ދިޔަ އަލައިނާވަނީ ކުޑަކޮށް ވާނުވާ ނޭނގޭ އަތަށް އަޅާފައެވެ.\nއަސްރާ ބިންމަތީގައި އިށީނދެ އޭނަ އަތުގައި އޮތް ސިހުރު ފޮތް ހުޅުވާލިއެވެ. އޭނަގެ މަޤްސަދަކަށްވީ އަލައިނާ ދުނިޔެއިން މޮޔަކޮށް ފުއާފްއާ ދުރުކޮއްގެން އޭނައަށް ފުއާފް ލިބޭ ގޮތް ހެދުމެވެ.\nފޮތް ހުޅުވާލި ގޮތަށް ލަސްނުކޮށް އަސްރާ ކިޔެވެއްޔެއް ކިޔަވަން ފެށިއެވެ. ކިޔަނީ ކޯޗެއްކަމެއް ކައިރީގައި ހުންނަ މީހަޔަށްވެސް ދޭހަ ނުވާފަދަ އެއްޗެހިތަކެއް ހަލުވިކޮށް ކިޔަމުން ދިޔަ އިރު މާހައުލު އިތުރަށް ފިނިވަމުން ދިޔައެވެ. ވައިރޯޅިއެއް ނުޖެހޭ އެރޭ ބާރުބާރަށް އެގޭގައިވާ ގަސްތައް ހެލެމުން ދިޔައީ ބިޔަ ބިރުވެރި އެއްޗެއް ނުކުމެދާނެ ހެންނެވެ. ބިރުން ގޮސް އަލައިނާއަށް އޭރު ގިސްލެވެނީއެވެ. މިވަނީ ކިހިނެތްކަމާމެދު އޭނަ ސުވާލުކުރަން ބޭނުން ވިޔަސް އަނގައިން ބަހެއް ވެސް ނުބުނުމަށް އަސްރާ އިންޒާރު ދީފައި އޮތުމުން އޭނަ މާހައުލުގައި ވަމުން ދިޔަ ކަންކަން ނުބަލަން ދެލޯ މަރާލިއެވެ.\nއަސްރާ މާހައުލު ހިނގަމުން ދިޔަ ކަންތަކަށް ބަލާލުމަށްފަހު ލޯމަރާލައި ކުރިޔަށްވުރެ ތަންކޮޅެއް ހަލުވިކޮށް ކިޔަވަން ފެށިއެވެ. އިސާހިތަކު ދެން ހީވީ ގޭގެ ފުރާޅު ނަގައި އެމީހުންގެ ކުރިމައްޗަށް ވައްޓާލި ހެންނެވެ. ސިހިފައި ދެމައިންނަށް ލޯ ހުޅުވާލެވުނެވެ. ކުރިމަތީގައި ހުރި ރަތްކުލައިން ހައިލައިޓްވަމުން ބިޔަ ބިރުވެރި ސިފައެއްގައިވާ އެއްޗެއް ފެނި އަލައިނާ ވަގުތުން އެހުރިތަނަށް ހޭނެތިގެން ވެއްޓުނެވެ.\nބާރު އަޑެއް އިވިގެން ނިދިފައި އޮތް ހުސްނާއަށް ތެދުވެވުނެވެ. އެނދުގެ ކުރިމަތީގައި ބޮޑު ގަޑި ބަލާލި އިރު ދަންވަރު ދެއެއް ޖަހަން ދަނީއެވެ. ގުގުރަނީކަމަށް ހީކޮށް އިރުކޮޅަކުން އަޑު އަނެއްކާ އިވޭތޯ ބަލަން އޮއްވާ ދެލޮލަށް ނިދި ސަވާރުވެ އޭނައަށް ނިދި ޖެހުނީއެވެ. އެއީ އޭނަގެ ނަސީބުކަމެއް ނުވަތަ ބަދުނަސީބުކަމެއް ނޭނގެއެވެ.\n" ހާޒިރުކުރި ސަބަބު؟ " އެބިޔަ އެތީގެ އަޑުވެސް އެހާމެ ބަރެވެ. އަސްރާ ބިރުގަތެއްކަމަކު މަޤަސަދު ހަނދާންކޮށް ހިތްހަމަ ޖައްސާލިއެވެ. އެވަރަކުން އަދި އޭނަ ހުއްޓަލެއް ނުލާނެއެވެ.\n" އަލައިނާ މޮޔަކޮށް އަލައިނާއާ ފުއާފް ދުރުކުރުވުން. އަދި އަހަރެންނާ ފުއާފް ގުޅުވުން.. " އަސްރާ މަޤްސަދު ކިޔައި ދިން އިރު ހިތުގައި އުތުރު އަރަމުން ދަނީ ފޮނި އިހުސާސްތަކެވެ. މަޤްސަދު ހާސިލްވާކަށް ދެން މާގިނަ ވަގުތެއް ނެތްކަން އޭނައަށް ހީވާ ކަހަލައެވެ.\n" ކޭޒް! " ދުރުން ފުއާފްގެ އަޑު އިވި އޭނަ އަސްރާގެ ކުރިމައްޗަށް ފާޅުވީ ސިކުންތެއްހާ ހަލުވި ކަމާއެކުގައެވެ.\n" ކަލޭ ވާހަކަތަ މިހިރަ އަންހެނާ މިކިޔަނީ؟ " ކޭޒް ނަމަކަށް ކިޔާ ބިޔަ ޖިންނި ފުއާފްކުރެ ސުވާލުކުރިއެވެ. ފުއާފް އާނއެކޭ ބުނެ ބޯޖަހާލީ އެކަމަށް އެއްބަސްވުމުގެ ގޮތުންނެވެ.\n" މީނައަކަށް އެއްވެސް އެހީތެރިކަމެއްވާނެ ކަމެއް ނެތް. ކަލޭ ދޭ.. " ފުއާފް ކޭޒްއަށް އަމުރުކުރީ އޭނަ އެކޭޒްއަކަށްވުރެ މަތީ މީހަކު އަމުރުކުރާ ފަދައިންނެވެ.\n" ނޫން! ކަލޭ ނުވާނެ ގޮސްގެން.. " އަސްރާ ފޮތުން ފާޑެއްގެ އެއްޗެއް އަނެއްކާވެސް ކިޔަވަން ފެށިއެވެ. އަސްރާގެ ލޯމަތިން ގެއްލެމުން ދިޔަ ކޭޒްގެ ގައިގައި ފާޑެއްގެ ކަސްތޮޅެއް އެޅިގެން ދިޔައީ އެއީ ކޮންތަނަކުން އައި އެއްޗެއްކަން މީހަކަށް ނުވެސް އެނގި ހުއްޓައެވެ.\n" އަސްރާ!!! ކިހިނެތްވެގެންތަ ތިއުޅެނީ؟ ކަލޭ ތީ ހާދަހާ ރަޙުމެއް ނެތް އަންހެނެކޭ!!! " ފުއާފް އަސްރާގެ ގައިގައި އެފަދައިން ކަސްތޮޅު އަޅުވަން އުޅުނެވެ. އެހެނަސް އެއަށްވުރެ އަވަހަށް އަސްރާ އޭނަގެ އަތުގައި އޮތް ތަވީދު ދައްކާލުމަށްފަހު އެއްކައިރީގައިވާ ފިޔޮއްސެއް ނެގިއެވެ. އަދި ފިޔޮހިން އަސްރާގެ އަތް ތިލައިގައި އަޅާލުމަށްފަހު އޭނަ ނުބައި ޒާތަކަށް ހެމުން ފުއާފްއަށް ބަލާލިއެވެ.\n" ކަލޭ ތި ކޮނުނީ ކަލޭގެ އަމިއްލަ ކަށްވަޅު!! " މަންޒަރު ބަލަން ހުރި ފުއާފް އަޑުގެ ނެތްތަނަށް ހަޅޭލަވައިގަތުމާއެކު ލައުޑް ސުޕީކަރެއްހެން މުޅި ރަށުގައި އެއަޑު ގުގުމައިގެން ދިޔައެވެ. އަދި އޭނަގެ ގައިގައި ހުރި ބާރެއް ނެރެ އަސްރާގެ ގައިގައިވި ތަވީދު ބުރިކޮށް އެޔާއިއެކު ސިހުރު ފޮތްވެސް އަލިފާނަށްލާ އަންދާލިއެވެ. އަލި ދަތުރު ކުރާހާ ބާރުމިނުގައި ގޮސް އަސްރާގެ މެޔަށް ފިޔޮހި ހަރާލިއެވެ. ސުކުންތުކޮޅެއްގެ ތެރޭގައި އަސްރާގެ ހަރަކާތް ހުއްޓި މަޑުމަޑުން ފުއާފްގެ އަތުތެރެއިން އޭނަ ބިންމައްޗަށް ވެއްޓުނެވެ. ބިންމައްޗަށް ވެއްޓުނު އަސްރާއަށް ބަލާލައި ހިނިތުންވެލި ވަގުތު ފުއާފްގެ ހަށިގަނޑުގައި ވޭން އަޅަން ފެށިއެވެ. މަޑުމަޑުން މީހާގެ ސޫރަ ބަދަލުވެގެން ދިޔަ ވަގުތު ގައިން ފެހި އަލިތަކެއް ނިކުންނަން ފެށިއެވެ. އާނއެކެވެ. އޭނަގެ އެންމެ މުހިންމު ބާރުތައް ނެތި ދަނީއެވެ. މަންޒަރު ބަލަން ހުރި ކޭޒް ކަސްތޮޅުން މިނިވަންވެފައި ވުމާއިއެކު އޭނަ ފުއާފްގެ ގައިގައި ހިފަހައްޓާލާ ދެމީހުން އެއްކޮށް ދުންކޮޅަކަށްވެ މައްޗަށް އަރައިގެން ދިޔައެވެ.\n" އަސްރާ!! މިދޮރު ހުޅުވާ.. އެމަންޖެއަށް ކީއްތިކުރަނީ؟ ކާކު ވައްދައިގެން ތިއުޅެނީ؟ " ރަށު މީހުނަށް ފުއާފްގެ ހަޅޭކުގެ އަޑު އިވިގެން އަސްރާގެ ދޮރުގައި އައިސް ތަޅަން ފެށިއެވެ.\n" ފުއާދް ތިދޮރު ވައްޓާލާފައި ނަމަވެސް އެތެރެއަށް ވަދެބަލަ!! " ލަތީފާއަށާއި ހުސްނާއަށްވަނީ ރޮވިފައެވެ. ދެމައިންގެ ބަހަށް ފުއާދް އަވައްޓެރިންނާ ވާހަކަދެއްކުމަށްފަހު ދޮރާލި ހަލާކުކޮށްގެން އެތެރެއަށް ވަތް އިރު ކުރިމަތިން ފެންނަމުން ދިޔަ މަންޒަރު ފެނިފައި އެމިހުން ހުއްޓުން އަރައިގެން ދިޔައެވެ. އަސްރާ އޮތް ގޮތް ފެނި އެތަނަށް އެއްވި އެތައް ބަޔަކު މޭނުބައިވެގެން ހޮޑުލަމުން ދިޔައެވެ. މީހާގެ ސިފަ ގެއްލި ހަންގަނޑު ކަޅުވެ ފެހި ޖަހާފައި ހުރިހެން ހީވާ އަސްރާއަށް ދެން ބަލާލާނެ އެއްވެސް ފިރިހެނަކު އެތާކު ނުވާނެއެވެ.\n" ދަރިފުޅާ... " ހުސްނާ ގޮސް ހޭނެތިފައިވި އަލައިނާ ގެނެސް މޭގައި ޖައްސާލިއެވެ.\n" މަންމަ ލީން މަރެއް ނުވޭ.. އަލްޙަމްދުލިﷲ " ލަތީފާއަކީ ނަރުހަކަށްވުމުން އޭނަ އަވަސް އަވަހަށް އަލައިނާގެ އަތުގައި އަތް ޖައްސާލާ ވިންދު ބަލާލުމަށްފަހު ހުސްނާއަށް އުފާވެރި ޙަބަރު ދިނެވެ. އަދި ދެމައިން ވެގެން އަލައިނާ ގޮވައިގެން ދިއްގަރުގެޔަށް ދިޔައިރު ބައެއް މީހުން އަސްރާގެ ކަށުނަމާދާމެދު ވާހަކަދައްކަމުން ދިޔައެވެ.\n" އިބްރާހީމް... އަޙްމަދު... ލީން... އަހަރެންނަށް މާފުކުރޭ.. މިހުރިހާ ކަމެއްވެސް މިދިމާވީ ހަމަ އަހަރެންގެ ސަބަބުން.. އަހަރެން ތިމީހުންގެ ހަޔާތަށް ނައި ނަމަ މިގޮތަށް ކަންތައް ވާކަށް ނުޖެހުނީސް. " މާޒީގެ ހަޤީޤަތް ކިޔައިދިން އިރު ފުއާފްގެ ދެލޮލުން ކަރުނަ އޮހެނީއެވެ. އެކަމަށް އިންކާރުކޮށް ބަސްބުނާނެ އެކަކު ވެސް ނުވިއެވެ. އާނއެކެވެ. ފުއާފްގެ ސަބަބުން އާއިލާ ހަލާކުވެގެން ދިޔައީމައި އެކަމަށް އިންކާރުކޮށް ބަސް ބުނާނެ އެކަކުވެސް ނުވިއެވެ.\n" އަސްލު ފައިޒަން ކޮބާ؟ " އަކްރަމް ފުންނޭވާއެއް ދޫކޮއްލަމުން އަހާލިއެވެ.\n" ވީ މާލޭގައި. އިބްރާހީމް މެންނާއެކު މޫދަށް ދިޔަ ދުވަހުގެ ދަންވަރު އޭނަ ރައްޓެއްސަކާއެކު ކޮފީ ނިންމާފައި އަންނަނިކޮށް އަޒްކާގެ އާއިލާއިން ރައްޓެހިމީހާގެ ފޯނަށް ގުޅީމަ އަޒްކާގެ މަރުގެ ޙަބަރު ލިބިގެން މާލެ ގޮސްވީ. އިބްރާހީމް މެން ގާތުގައި އޭނަ ނުބުނެ ދާން ޖެހުނީ ކުއްލިއަކަށް އަވަހަށް ދާން ޖެހިގެން. ފޯނު ހަލާކުވެގެން މެސެޖު ވެސް ނުކޮއްލެވުނީ.. " ފުއާފް އަސްލު ފައިޒަންގެ ހަޤީޤަތް ކިޔައި ދިނުމުން އެންމެންގެ ހިތްތަކަށް ހިތްހަމަޖެހުން ލިބިގެން ދިޔައެވެ. އެހެނަސް އަޒްކާގެ މަރުގެ ޙަބަރު ލިބުމުން އެންމެންނަށް ފުން އަސަރުތަކެއް ކުރުވިއެވެ.\n" އަދި އެއް ވާހަކަ... ލީންއަ... ލީންއަކީ ބައްޕަގެ ދަރިޔެއްތަ؟ " އަޙްމަދު ހިންދިރުވާލަމުން އަހާލިއެވެ. އެޖަވާބަކީ އަލައިނާގެ ހަޔާތުގެ ކުރިމަގު ބިނާވާނެ ހަޔާތެވެ.\nއެންމެ ފަހު ޖުމްލައިގަ އެންމެ ފަހު ބަސް 'ހަޔާތެވެ' ބަދަލުގައި އިންނާނީ 'ޖަވާބެވެ.' އަދި އަސްރާގެ އަތުގައި ފިޔޮހި އެޅި ތަނުގައި އިންނާނީ އަލައިނާގެ އަތުގައި އަސްރާ ފިޔޮހި އެޅި ވާހަކަ. ވާހަކަ ޑޮޓް ކޮމްގެ ވެބްސައިޓް އަޕްޑޭޓުވި ފަހުން އަޅުގަނޑަށް ވާހަކަ އަޕްކުރުމަށްފަހު ދެވަނަ ފަހަރަށް އެޕިސޯޓުތަކުގައި މިސްޓޭކް ހުރިތޯ ޗެކް ނުކުރެވޭ. މިކަމަށް ކިޔުންތެރިންގެ ކިބައިން މާފަށް އެދެން.


Aa sarukaaru ge furathama park: Manzaru badhalukohlaifi | Mihaaru\nބްރިޖް މަޝްރޫއު ނިމުމުން ހުސްކޮށް އޮތް ހެންވޭރު ޕާކް ސަރަހައްދުގައި ވިނަ އިންދައި، ގަސް ހައްދާފައި: މިއީ މާލެއަށް ލިބޭ އިތުރު ހިތްގައިމުކަމެއް --މިހާރު ފޮޓޯ/ހުސެން ވަހީދު\n16 ޖުލައި 2019 - 07:04 107 comments\nފަހުން އެ ސަރަހައްދު މަޝްހޫރުވީ ލޮނުޒިޔާރަތްކޮޅު ޕާކްގެ ނަމުގަ އެވެ. ދިވެހިރާއްޖޭގެ އަޑުގެ ބޮޑެތި އެންޓަނާތައް އެކަނި ހުރުމެއް ނޫނެވެ. އެތަނުގައި ފުޓްބޯޅަ އާއި ހޮކީ ފަދަ ކުޅިވަރުތައް ވެސް ކުޅުނެވެ. ޕާކް ވަށައިގެން ބައިސްކަލް ރޭހާއި ދުވުމުގެ ރޭސްތައް ބޭއްވި އެވެ.\nއޭގެ ފަހުން ޕާކްގެ އިރުދެކުނު ކަނާ ދިމާވާ ގޮތަށް، އިރުމަތީ ފަރާތު މޫދުން ބައެއް ހިއްކައި، ވަކި ތަނެއް ހެދި އެވެ. އެތަނުގައި ބެހެއްޓީ ބޮޑު ބަޑިއެކެވެ. އަތްވާއި ވާރެއިން އެ ބަޑި ހިމާޔަތްކުރަން ޓިނުން ގެގަނޑެއް ވެސް ހަދާފައި ހުއްޓެވެ. ދޭތެރެ ދޭތެރެއިން އެ ބަޑި ޖެހުން ވެސް އޮވެ އެވެ. ބަޑީގެ އަޑުން ހިސާބުގަނޑު ދަނީ ގުޑައިގެންނެވެ. މާލޭގެ އެކި ސަރަހައްދުން މީހުން އެތަނަށް އެއްވެ، ކުޅިބަލަން ތިބެ އެވެ.\nރާޅާއެޅުމުގެ ހުނަރު މަތިވެ، މުބާރާތްތައް ބާއްވަން ފެށުމުން އެއީ "ރާޅުގަނޑު ސަރަހައްދެ"ވެ.\nއިންޑިއާ ކަނޑުގައި 2004 ގައި އުފެދުނު ބިރުވެރި ސުނާމީ ހާދިސާގެ ރަމްޒެއްގެ ގޮތުން، "ސުނާމީ ބިނާ" ބެހެއްޓުމުން، ހެންވޭރު ޕާކަށް ވުރެ ބޮޑަށް މީހުންނަށް އެ ހިސާބުގަނޑު މަޝްހޫރުވީ އެ ބިނާއަށް ނިސްބަތްކޮށެވެ.\nބްރިޖް މަޝްރޫއުއަށް ހެންވޭރު ޕާކް ބޭނުންކުރި ގޮތާއި މިހާރު އެތަނަށް ގެންނަ ބަދަލުތައް --މިހާރު ފޮޓޯ: ހުސެން ވަހީދު\nމިނިވަން ސިޔާސީ ހަރަކާތްތައް ފެށުމުން އެއީ ސިޔާސީ ބޮޑެތި އެއްވުންތަކުގެ މައިދާނެވެ.\nރާއްޖޭގެ ވެރިކަމުގައި 30 އަހަރު ހޭދަކުރެއްވުމަށް ފަހު، 2008 ގެ ތާރީޚީ އިންތިހާބުގައި ކުރީގެ ރައީސް މައުމޫން އަބްދުލްގައްޔޫމްގެ މައްޗަށް، ކުރީގެ ރައީސް މުހައްމަދު ނަޝީދު ކާމިޔާބު ހޯއްދެވުމާ އެކު، މުޅިން އާ މިނިވަންކަމަކަށް އިރު އެރުމުގެ އުފާ، އެތައް ހާސް ބަޔަކު ހާސިލްކުރީ، ހެންވޭރު ޕާކަށް އެއްވެގެން ތިބެ އެވެ.\nއެކަމަކު މުޅި އެ ސަރަހައްދުން ޒަމާނީ ތަރައްގީގެ އެންމެ ބޮޑު ސިފަ ދައްކާލީ ކުރީގެ ރައީސް އަބްދުﷲ ޔާމީންގެ ވެރިކަމުގައި، ސިނަމާލެ ބްރިޖް މަޝްރޫއުންނެވެ. އެ މަޝްރޫއަށްޓަކައި އެ ޕާކް ނެގި އެވެ. އަދި ފަހުން ޕާކްގެ ވަކި ބައެއް، ރިންގް ރޯޑަށް އިތުރުކުރި އެވެ.\nބްރިޖް ފެށޭ ހިސާބުގައި، ވިނަ އާއި ގަސްތައް ހައްދަނީ: ހިތްފަސޭހަކޮށްލަން އެތައް ބަޔަކު ޒިޔާރަތްކުރާނެ ތަނަކަށް ވާނެ --މިހާރު ފޮޓޯ/ހުސެން ވަހީދު\nބްރިޖް ނިންމައި، ހުޅުވުމުގެ ފުރުސަތު ޔާމީންގެ ސަރުކާރަށް ލިބުނަސް، ހެންވޭރު ޕާކް ނިސްބަތްވި ހިސާބުގަނޑު ރީތިކޮށްލާނެ ވަގުތެއް ނެތި، ރިޔާސީ އިންތިހާބުން ބަލިވީ އެވެ. ރައީސް އިބްރާހިމް މުހައްމަދު ސޯލިހުގެ ސަރުކާރުން ބޭނުން ކަމެއް ކުރަން އެ ބިން ލިބުނީ އެވެ. އާ ސަރުކާރުން ނިންމީ ހިތްގައިމު، ބޮޑު ޕާކެއް ތަރައްގީކުރާށެވެ. އެހެންކަމުން މިއީ އާ ސަރުކާރުގެ ފުރަތަމަ ޕާކެވެ.\nމިއަދު އެ ފެންނަނީ އެ މަންޒަރެވެ. ރުއްތަކާއި ގަސްތައް އިންދައިގެން ހައްދަނީ އެވެ. ފެހި ވިނަގަނޑާ އެކު މުޅި ސަރަހައްދުގެ ސިފަ، އާ ހިތްގައިމުކަމަކަށް ބަދަލުކޮށްލައިފި އެވެ. ހެންވޭރު ޕާކޭ ކުރިން ކިޔަސް، އެއީ ހަނަފަސް ބޮޑު ވެލިގަނޑެކެވެ. އެހެންކަމުން ގަސްތަކުގެ އާރޯކަމާއި ވިނަގަނޑުގެ ފެހިކަން ދެމެހެއްޓިއްޖެ ނަމަ މިހާރު އެ ފެންނަ މަންޒަރުން އާންމުންގެ ހިތަށް ގެނެސްދޭނީ ފިނިކަމެވެ.\nއާ ޕާކް ހުޅުވާނީ ކޮން އިރަކުން ކަމެއް އަދި އިއުލާނެއް ނުކުރެ އެވެ. އެކަމަކު މަސައްކަތުގެ ބޮޑު ބައެއް މިހާރު ވަނީ ނިމުމަކާ ކައިރިއަށް ގޮސްފަ އެވެ.\nސިނަމާލެ ބްރިޖާ ޖެހިގެން އެހާ ރީތިކޮށް ޕާކެއް ހެދުމުން އެތަން ވާނީ، ހަމަ ޔަގީނުން ވެސް، މި ޒަމާނުގެ ސެލްފީ ބެކްގްރައުންޑަކަށެވެ.\nހެންވޭރު ޕާކް ސަރަހައްދު ފެހިކުރުމުގެ މަސައްކަތުގައި ބަޔަކު ހަރަކާތްތެރިވަނީ: އެތަނުގެ އާ ސިފަ މިހާރު ވަނީ ފެންނަން ފަށާފައި --މިހާރު ފޮޓޯ/ހުސެން ވަހީދު\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ލޮނުޒިޔާރަތް ކޮޅު ރައީސް އަބްދުﷲ ޔާމީން ސިނަމާލެ ބްރިޖު


Thailand Baazaarugai Mahuge Agu Dhahvejje - Vaguthu\nތައިލޭންޑްގެ ބާޒާރުގައި މަހުގެ އަގު ދަށްވެއްޖެ\nދިވެހި ރާއްޖެއިން އެންމެ ގިނައިން ރޯމަސް ބޭރުކުރާ އެއްގައުމު ކަމަށްވާ ތައިލޭންޑްގެ ބާޒާރުގައި ކަޅުބިލަމަހުގެ އަގު 20 ޕަސެންޓް ދަށަށް ހިނގައްޖެއެވެ.\nފިޝަރީސް މިނިސްޓްރީން ނެރެފައިވާ ހަފްތާ ރިޕޯޓްގައި ވަނީ މިމަހުގެ ހަތަރު ވަނަ ދުވަހާ ހަމައަށް ތައިލެންޑުގެ ބާޒާރުގައި ކަޅުބިލަ މަސް ޓަނެއް ގަންނަމުން ގޮސްފައިވަނީ 15420.00ރ. އަށްކަމަށާއި ނަމަވެސް ކުރީ ހަފުތާގައި ކަޅު ބިލަމަހުގެ އަގު ހުރީ 19275.00ރ. ގެ އަގެއްގައި ކަމަށެވެ. އެހެންކަމުން މި އަދަދަކީ ކުރީ ހަފްތާއާއި އަޅާބަލާއިރު 20 ޕަސެންޓް ދައްވުމެކެވެ.\nއެ ރިޕޯޓްގައި އިތުރަށްވަނީ ޖަޕާނުގެ ބާޒާރުގައި ލޯ ބޮޑު ކަންނެލީގެ އަގު ވެސް ދަށަށް ގޮސްފައިވާ ކަމަށެވެ. މިހާރު ޖަޕާނުގެ މެޓްރޮޕޮލިޓަން ނީލަން ބާޒާރުގައި ލޯބޮޑު ކަންނެލި ކިލޯއެއް ހުރީ 325.82ރ. އަށެވެ. މީގެ ކުރީ ހަފުތާގައި ލޯބޮޑު ކަންނެލި ކިލޯއެއް 472.96ރ. ވިއްކާފާއިވާއިރު މިއަގާއި އަޅާބަލާއިރު އެއީ 31.11 ޕަސެންޓް ދަށް ވުމެކެވެ.\nރާއްޖޭގެ ބާޒާރުގައި މަހުގެ އަގަށް ބަދަލެއް އައިސްފައެއް ނުވެއެވެ. ރާއްޖޭގެ ކުންފުނިތަކުން ފިނި ކުރި މަސް ގައްނަމުން އަންނަނީ 20 ރ. އަށެވެ. ބޮޑު ކަންނެލީގެ އަގު ވަނީ ރާއްޖޭގެ ބާޒާރުގައި ކުޑަކޮށް އުފުލިފައެވެ. ބޮޑު ކަންނެލި ކިލޯއެއް މިދިޔަ ހަފުތާގައި 40.86ރ. ހުރި ނަމަވެސް މިހާރު ކަންނެލި ކިލޯއެއް ގަންނަނީ 44.47ރ. އަށެވެ. މިއީ 8.84 ޕަސެންޓު އިތުރުވުމެކެވެ.\nމިދިޔަ އަހަރު ދިވެހި ރާއްޖޭން 8.65 ހާސް މެޓްރިކް ޓަނުގެ ރޯމަސް އެކްސްޕޯޓް ކޮށްފައިވެއެވެ.


Thauba vumun hiyhama jehun ithurukohdhey\nތައުބާވުމުން ހިތްހަމަޖެހުން އިތުރުކޮށްދޭ\nތައުބާވުމަކީ އަހަރެމެން ކޮންމެ މުސްލިމަކަށްވެސް ކުރަން ޖެހޭ ކަމެކެވެ. އެންމެހާ މުސްލިމުން އެ އެއްޗެއްގައި ހިފަންޖެހޭ ދެ މަސްދަރު ކަމުގައިވާ ކީރިތި ޤުރުއާނާއި، ކީރިތި ރަސޫލާގެ ސުންނަތުގައިވެސް އެންމެހާ މީސްތަކުން ތައުބާ ވުމަށް ވަނީ ގޮވާލާފައެވެ.\nމާތްﷲ ވަހީކުރެއްވި ބަސްފުޅެއްގެ މާނާގައިވެެއެވެ. "އޭ މުއުމިނުންނޭވެ. ތިޔަބައި މީހުން އެންމެން ﷲ އަށް ތައުބާވާށެވެ!. (އެއީ) ތިޔަބައިމީހުން ދިންނަވައި ނަސީބު ލިބިގަތުމަށްޓަކައެވެ"\nމިއާޔަތުގައި މާތްﷲ އެންމެހާ މުއުމިނުންނަށް އަންގަވާފައި އެވަނީ ތައުބާވުމަށެވެ. އަދި ދިންނެވުން ގުޅިފައިވަނީ ވެސް ތައުބާއާ ކަން މިއާޔަތުން އެނގެއެވެ. ވިމާ ދިންނެވުން ލިބުން އޮތީ ﷲ ރުހިވޮޑިގެން ނުވާ އެންމެހާ ކަންތައްތަކުން އެއްކިބާވެ ނަފްސު ތާހިރުކޮށްގެންނެވެ. ﷲ ގެ މަގަށް ރުޖޫއަ ވެގެންނެވެ.\nހަމަ އެހެންމެ މި އާޔަތުން ދޭހަކޮށްދޭ އަނެއް ކަމަކީ ކޮންމެ މުއުމިނަކީވެސް ތައުބާ ވާންޖެހޭ މީހެއް ކަމެެވެ. އަދި ތައުބާ ވާންޖެހޭ މީހުންނަށް "މުއުމިނުން" ގެ ސިފަ ދެވިފައިވާތީ އެއިން ޔަގީންކޮށްދެނީ ފާފައެއް ކުރެވުނަސްއެ މީހާއަކީ ވަގުތުން ދީނުން ބޭރުވާނެ މީހެއް ނޫންކަމެވެ.\nޝުއައިބުގެފާނު އެކަލޭގެފާނުގެ ގައުމުގެ މީހުންނާ މުހާތަބުކުރައްވާ ވިދާޅުވިކަމަށް ހޫދުގެ 90 ވަނަ އާޔަތުގައި ﷲ ވަހީކުރެއްވި ބަސްފުޅުގެ މާނާގައިވެެއެވެ. "އަދި ތިޔބައިމީހުން ވެރިރަސްކަލާނގެ ހަޟްރަތަށް ފާފަ ފުއްސެވުން އެދި ތިޔަބައިމީހުން ދަންނަވާށެވެ! ދެން ތިޔަަބައި މީހުން އެކަނލާގެއަށް ތައުބާވާށެވެ!. ހަމަކަށަވަރުން ތިމަންކަލޭގެފާނުގެ ވެރިރަސްކަލާނގެއީ ނުހަނު އޯގާވަންތަ ރަސްކަލާނގެއެވެ."


އެވަޓާރ - ދަ ލާސްޓް އެއަރ ބެންޑަރ - ވިކިޕީޑިއާ\nއެވަޓާރ - ދަ ލާސްޓް އެއަރ ބެންޑަރ\nFebruary 21, 2005 – July 19, 2008\nއެވެޓާރ - ދަ ލާސްޓް އެއަރ ބެންޑަރ އަކީ މަޝްހޫރު ޓީވީ ސިލްސިލާ ކާރޓޫނަކަށް ދެވިފައިވާ ނަމެކެވެ. ބައެއް ޤައުމުތަކުގައި މިކާރޓޫނު މަޝްހޫރުވެފައިވަނޫ އެވެޓާރ – ދަ ލެޖެންޑް އޮފް އޭންގ ގެ ނަމުންނެވެ. މިކާރޓޫނު ދައްކަމުން އަންނަނީ ޓީވީ ޗެނެލް ނިކޮލޯޑިއަން އިންނެވެ. މި ކާރޓޫނުގައި ފެނިގެން ދާނީ ޖާދުލާއި ތަޅާ ފޮޅުމުގެ ޚިޔާލީ ދުނިޔެ އެއްގައި ބައިބައިވެފައިވާ4ޤައުމުގެ ތެރެއިން ފަޔާރ ނޭޝަން ގެ އަތްދަށުން ބާކީ އޮތް ދެޤައުމު ސަލާމަތް ކުރުމަށް އޭންގ ނަމަކަށް ކިޔާ 12 އަހަރުގެ ފިރިހެން ކުއްޖަކު ކުރާ މަސައްކަތެވެ. މި 12 އަހަރުގެ ފިރިހެން ކުއްޖަކީ އެވެޓާރ އެވެ. އަދި އޭންގ ގެ މިމަސައްކަތުގައި އޭނާގެ އެކުވެރިން ސޮކާ، ކެޓާރާ، ޓޯފް އަދި އޭންގ ގެ އެކުވެރި ދެ ޖަނަވާރުން ވާ އެހީ އެވެ.\nމިކާރޓޫނު ލިޔެފައިވަނީ ފޮތެއްގެ ބައިތަކެއްގެ މައްޝަށެވެ. މިގޮތުން ކޮންމެ ބަޔަކީ ޗެޕްޓާރ އެކެވެ. އަދި ކޮންމެ ސީޒަނަކީ ފޮތެކެވެ. މިގޮތުން ފުރަތަމަ ސީޒަނަށް ދެވިފައިވާ ނަމަކީ ބުކް ވަން - ވޯޓާރ އެވެ. ނުވަތަ ފުރަތަމަ ފޮތް – ވޯޓާރ އެވެ. މިކާރޓޫނު އެންމެ ފުރަތަމަ ދައްކަން ފެށުނީ 2004 ވަނަ އަހަރުގެ ނޮވެމްބަރ މަހުގެ ތެރޭގައެވެ.\nމިޝޯވ އުފައްދައި ތައްޔާރު ކުރީ މައިކަލް ޑޭންޓް ޑި މާރޓިނޯ އަދި ބްރަޔަން ކޮނިއެޓްޒްކޯ އެވެ. ނިކް ޓޫންސް ލައިން އަޕް ގައި މިކާރޓޫނަށް ވަރަށް ރަނގަޅު މަޤާމެއް ލިބިފައިވެއެވެ. އަދި ހަމައެހެންމެ ބެލުންތެރިންގެ މެދުގައިޔާއި ފާޑުކިޔާ ފަރާތްތަކުގެ މެދުގައި މިކާރޓޫނު ވަނީ މަޤްބޫލު ޝޯވ އަކަށް ވެފައެވެ.\nމިސިލްސިލާގެ ކާމިޔާބުކަމާއި ހެދި ނިކޮލޯޑިއަން އަށް މަޖްބޫރުވީ މިސިލްސިލާގެ ދެވަނަ ސީޒަނެއް އުފެއްދުމަށެވެ. އަދި މިސިލްސިލާގެ3ވަނަ ސީޒަނެއް 2007 ވަނަ އަހަރުގެ ތެރޭގައި ރިލީޒްކުރުމަށްވަނީ ހަމަޖެހިފައެވެ.\nމިކާރޓޫނގެ ސިލްސިލާގެ އިތުރަށް ހުރިހާ އެޕިސޯޑްގެ މައްޗަށް ހިމެނޭ6ޑީވީޑީގެ ސެޓެއް،\nމުހިންމު ޝަހްސިއްޔަތުތައް[އުނިއިތުރު ގެންނަވާ]\nމިކާރޓޫނުގައި ދައްކުވައިދޭ މުހިންމު ޝަހްސިއްޔަތުތައް ފެނިގެންދާނީ އިންސާނުންގެ ގޮތުގައެވެ. މިގޮތުން ފެނިގެންދާ މުހިންމު ޝަހްސިއްޔަތު ތަކުގެ ތެރޭގައި:\nއޭންގ ގެ ބަޔަށް އަޑު އަޅާފައިވަނީ މިޗެލް މަސޯއެވެ. އޭންގ އަކީ މަޖާ ކުރުމަށް ލޯބި ކުރާ 12 އަހަރުގެ ކުއްޖެކެވެ. (މީގެ އިތުރަށް އޭންގ 100 އަހަރު ގަނޑުފެންގަނޑެއްގެ ތެރޭގައި ތާށިވެފައި އޮތެވެ. ނޭވާ ނުލެވި، ހިތް ހުއްޓިފައެވެ. އހެން ނަމަވެސް މަރު ނުވެއެވެ.) އޭންގ އަކީ އެވެޓާރ ކަން އެނގުމުން އޭނާ4އެލެމެންޓް ދަސް ކުރަން ޖެހޭ ކަން އެނގެއެވެ. މިގޮތުން ވިއްސާރަ ރެއެއްގައި އޭންގ ގެ އުދުހޭ ޖަނާވާރާއި އެއްކޮށް ނިކުމެ އުޅެނިކޮށް މޫދަށް ވެއްޓި ގަނޑުވެއެވެ. މިގޮތުން މިގޮތުގައި 100 އަހަރު ތާށިވެފައި ވަނިކޮށް އޭންގ ސަލާމަތްވަނީ ކެޓާރާ އަދި ސޮކާ އާއި ހެދިއެވެ.\nދުނިޔޭގައި ދަތުރުކޮށް އާ ކަންތައް ދަސްކުރުމަކީ އޭންގ ކުރާ ހިތްވާ ކަމެކެވެ. އެހެންނަމަވެސް އޭންގ ގެ މީހުން ނެތުމުގެ ސަބަބުން އެކަމުގެ އަސަރު އޭނާ އަށް ވަރަށް ކުރެ އެވެ. މިހިތާމަ އޭނާގެ ހިތުތެރެއިން ފޮހެވެނީ އޭންގ ކެޓާރާ ދެކެ ވާ ލޯތްބާއި ޓޯފް އާއި ސޮކާ އާއި ދެމެދު އޮންނަ ވަރުގަދަ އެކުވެރިކަމުގެ ގުޅުމެވެ. އޭންގ އކީ އެއަރ ބެންޑާރ އިންގެ ތެރެއިން ދިރި ހުރި އެންމެ ފަހު އެއަރ ބެންޑާރ އެވެ. އަދި ހަމަ އެހެންމެ އެވެޓާރ ވެސް މެއެވެ.\nކެޓާރާ (މޭ ވައިޓްމަން) - އަކީ ސަދާން ވޯޓާރ ޓްރައިބްގެ ދިރި ހުރި ހަމައެކަނި ވޯޓާރ ބެންޑާރ އެވެ. އޭންގ ގަނޑުފެންގަނޑު ތެރޭގައި ތާށިވެފައިވަނިކޮށް ފެންނަ ހަމައެކަނި ބަޔަކީ ވެސް ކެޓާރާ އާއި އޭނާގެ ބޭބެ ސޮކާ އަށެވެ. ބައިބައި ވެފައިވާ4ޤައުމު އެކަތިގަނޑަކަށް ހެދުމަށާއި ފަޔަރ ލޯޑް ބަލިކުރުމަށް އޭންގ ކުރާ ހަނގުރާމައިގައި އޭންގ އަށް އެހީވާ މީހުންގެ ތެރޭގައި އެންމެ ކުރީ ސަފުގައި މި ދެމީހުން ފައިތިލަ ސާބިތު ކޮށްގެން ތިބެއެވެ. މިކާރޓޫނުގެ ސީޒަން 2ގައި އޭނާ ދެކެމުން އަންނަ ހުވަފެން ހަޤީޤަތަކަށް ހަދައެވެ. މިގޮތުން އޭނާ ވޯޓާރ ބެންޑިންގ މާސްޓާރ އަކަށް ވެއެވެ.\nލިބިފައިވާ އެވޯޑް ތަކާއި ކާމިޔާބީތައް[އުނިއިތުރު ގެންނަވާ]\n2005 ވަނަ އަހަރުގެ ޕަލްސިނާ އެވޯޑްސް:\nބެސްޓް އެކްޝަން/އެޑްވެންޗަރ ޓީވީ ސީރީސް ހާސިލްކުރެވުނު\nބެސްޓް ޓީވީ ސީރީސް ހާސިލްކުރެވުނު\n33ވަނަ އަދި 34 ވަނަ އެނުއަލް އެމީ އެވޯޑްސް:\nބެސްޓް އެނިމޭޓެޑް ޓެލެވިޒަން ޕްރޮޑަކްޝަން ނޮމިނޭޓްވި\nސްޓޯރީބޯޑިންގ އިން އެން އެނިމޭޓެޑް ޓެލެވިޒަން ޕްރޮޑަކްޝަން (ދަ ޑެޒާރޓް) ހާސިލްކުރެވުނު\nރައިޓިންގ ފޯރ އެން އެނިމޭޓެޑް ޓެލެވިޒަން ޕްރޮޑަކްޝަން ނޮމިނޭޓްވި\nކެރެކްޓަރ އެނިމޭޝަން އިން އެން އެނިމޭޓެޑް ޓެލެވިޒަން ޕްރޮޑަކްޝަން (ދަ ބްލައިންޑް ބޭންޑިޓް) ހާސިލްކުރެވުނު\nޑައިރެކްޓިންގ އެން އެނިމޭޓެޑް ޓެލެވިޒަން ޕްރޮޑަކްޝަން (ދަ ޑްރިލް) ހާސިލްކުރެވުނު\nޖެނެސިސް އެވޯޑްސް 2007:\nއައުޓްސްޓޭންޑިންގ ޗިލްޑްރެންސް ޕްރޮގްރާމިންގ (އާޕާސް ލޮސްޓް ޑޭސް) ހާސިލްކުރެވުނު\nޕްރައިމް ތައިމް އެމީ އެވޯޑްސް:\nއައުޓްސްޓޭންޑިންގ އެނިމޭޓެޑް ޕްރޮގްރާމް (ސިޓީ އޮފް ވޯލްސް އެންޑް ސީކްރެޓްސް) ނޮމިނޭޓްވި\nއިންޑިވިޖުއަލް އެޗީވްމެންޓް އެވޯޑް (ސެންގް ޖިން ކިމް އަދި ލޭކް ލައޮގާއި އަށް) ހާސިލްކުރެވުނު\nTelevision articles that use colour in the infobox\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 29 ނޮވެމްބަރު 2021، 01:58 ގައެވެ.